
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2547 

24 Σεπτεμβρίου 2014 


ΑΠΟΦΑΣΕΙ Σ 

Αριθμ. οικ. Φ.05.1 /10341 /487 

Έγκριση Κανονισμού Οικονομικής Διαχείρισης και Προ¬ 
μηθειών του Εθνικού Συστήματος Υποδομών Ποιό¬ 
τητας - (ΕΣΥΠ) ν.π.ι.δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη τις διατάξεις: 

1. Το άρθρο 6 του ν. 4109/2013 [ΦΕΚ 16/Α/23-1-2013] 
«Κατάργηση και συγχώνευση νομικών προσώπων του 
Δημοσίου και του ευρύτερου δημόσιου τομέα - Σύστα¬ 
ση Γενικής Γραμματείας για το συντονισμό του κυβερ¬ 
νητικού έργου και άλλες διατάξεις» αναφορικά με τη 
σύσταση του Ν.Π.Ι.Δ. «Εθνικό Σύστημα Υποδομών Ποιό¬ 
τητας όπως τροποποιήθηκε από το άρθρο 46 παρ. 2 του 
ν. 4155/2013 [ΦΕΚ 120/Α/29.05.2013] και το άρθρο 15 του 
ν. 4242/2014 [ΦΕΚ 50/Α/28.02.2014], 

2. Του Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» [ΦΕΚ 
98/Α/22.04.20 05], 

3. Τις διατάξεις του Π.Δ. 284/1988 «Οργανισμός του 
Υπουργείου Οικονομικών» (ΦΕΚ 128/Α'), όπως έχει τρο¬ 
ποποιηθεί και ισχύει. 

4. Των Π.Δ. 229/1986 [ΦΕΚ 96/Α/1986] «Σύσταση και 
οργάνωση της Γενικής Γραμματείας Βιομηχανίας», 
396/1989 [ΦΕΚ 172/Α/1989] «Οργανισμός της Γενικής 
Γραμματείας Βιομηχανίας», 342/90 [ΦΕΚ 135/Α/90] 
"Σύσταση Γεν. Δ/νσεων Γενικής Γραμματείας Βιομη¬ 
χανίας”, 189/1995 [ΦΕΚ 99/Α/1995] «Συμπλήρωση και 
τροποποίηση διατάξεων του Π.Δ. 396/1989», 182/2005 
[ΦΕΚ 230/Α/2005] «Διάρθρωση και αρμοδιότητες της 
Διεύθυνσης Ανάπτυξης και Συντονισμού της ΓΓΒ του 
Υπουργείου Ανάπτυξης» και του άρθρου 21 του Ν. 
2367/1995 [ΦΕΚ 261/Α/1995], 

5. Του Π.Δ. 85/2012 [ΦΕΚ 141/Α/21.06.2012] «Ίδρυση και 
μετονομασία Υπουργείων, μεταφορά και κατάργηση 
Υπηρεσιών». 

6. Το Π.Δ. 118/2013 [ΦΕΚ 152/Α/25.06.2014] Τροποποίηση 
του ΠΔ 85/2012 [ΦΕΚ 141/Α/21.06.2012] «Ιδρυση και μετο¬ 
νομασία Υπουργείων». 


7. Το Π.Δ. 89/2014 [ΦΕΚ 134/Α/10.06.2014] «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» 

8. Την 34658/4.07.2014 [ΦΕΚ 1825/Β/4.7.2014] κοινή από¬ 
φαση του Πρωθυπουργού και του Υπουργού Ανάπτυξης 
και Ανταγωνιστικότητας για ανάθεση αρμοδιοτήτων 
στον Υφυπουργό Ανάπτυξης, Ανταγωνιστικότητας, Υπο¬ 
δομών, Μεταφορών και Δικτύων Οδυσσέα Κωνσταντι- 
νόπουλο. 

9. Την ΔΠ/Φ6.12/Οικ. 5977/07.05.2013 [ΦΕΚ 210/ΥΟΔΔ/ 
14.05.2013] κοινή απόφαση του Πρωθυπουργού και του 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων για τον διορισμό του Γεωργίου 
Στεργίου στη θέση του μετακλητού Γενικού Γραμμα¬ 
τέα της Γ ενικής Γ ραμματείας Βιομηχανίας και την ΔΠ/ 
Φ6.12/Οικ. 1348/06.02.2014 [ΦΕΚ 67/ΥΟΔΔ/12.02.2014] περί 
παράτασης αυτής. 

10. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

11. Την με αρ. πρωτ. Οικ. 05.1/2154/153/15-2-2013 [ΦΕΚ 79/ 
ΥΟΔΔ/27-02-2013] απόφαση του Υπουργού Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων περί ορισμού προσωρινού Διοικητικού Συμβουλίου 
του «Εθνικού Συστήματος Υποδομών Ποιότητας». 

12. Το με αρ. 17 πρακτικό Δ.Σ. του ΕΣΥΠ (θέμα 2ο) 
της συνεδρίασης της 06-11-2013 με το οποίο εγκρί- 
θηκε ο Κανονισμός Οικονομικής Διαχείρισης και 
Προμηθειών. 

13. Την με αρ. πρωτ. 13645/805/27-11-2013 επιστολή του 
Προέδρου και Διευθύνοντος Συμβούλου του ΕΣΥΠ, με 
θέμα «Εκδοση ως ΚΥΑ του Κανονισμού Λειτουργίας και 
του Κανονισμού Οικονομικής Διαχείρισης και Προμηθει¬ 
ών του ΕΣΥΠ» και την με αρ. πρωτ. 5849/234/25-04-2014 
επιστολή του ΕΣΥΠ περί αποδοχής τροποποιήσεων, 
μετά από προηγούμενη ενημέρωση και του Δ.Σ. του 
ΕΣΥΠ (συνεδρίαση της 23-04-2014). 

14. Τα από 03-12-2013, 25-04-2014 και 08-07-2014 ενη¬ 
μερωτικά σημειώματα της Διεύθυνσης Πολιτικής Ποιό¬ 
τητας της ΓΓΒ, αποφασίζουμε: 

Εγκρίνουμε τον Κανονισμό Οικονομικής Διαχείρισης 
και Προμηθειών του Εθνικού Συστήματος Υποδομών 
Ποιότητας - ΕΣΥΠ ν.π.ι.δ.., ο οποίος έχει ως ακολού¬ 
θως: 

Εθνικό Σύστημα Υποδομών Ποιότητας Ν.Π.Ι.Δ - «Ε.Σ.Υ.Π». 

Κανονισμός Οικονομικής Διαχείρισης και Προμηθειών 

ΜΕΡΟΣ ΠΡΩΤΟ - ΚΑΝΟΝΙΣΜΟΣ ΟΙΚΟΝΟΜΙΚΗΣ ΔΙΑ¬ 
ΧΕΙΡΙΣΗΣ 

Αρθρο 1 - 

Οργανα διοίκησης και διαχείρισης των πόρων 

1. Τα όργανα διοίκησης του νομικού προσώπου ιδι¬ 
ωτικού δικαίου μη κερδοσκοπικού χαρακτήρα με την 
επωνυμία: «Εθνικό Σύστημα Υποδομών Ποιότητας» και 
το δ.τ. «Ε.Σ.Υ.Π.» όπως ορίζονται στην παράγραφο 5 του 
άρθρου 6 του ιδρυτικού νόμου 4109/2013 (ΦΕΚ Α 47/21- 
2-2013) ως ισχύει, είναι: 

α) το Διοικητικό Συμβούλιο, 

β) ο Διευθύνων Σύμβουλος και 

γ) οι Προϊστάμενοι της κάθε αυτοτελούς λειτουργικής 
μονάδας 

2. Η διοίκηση και διαχείριση των πόρων του Ε.Σ.Υ.Π. 
ασκείται από το Διοικητικό Συμβούλιο «Δ.Σ.» που είναι 
πενταμελές, με τριετή θητεία των μελών η οποία δύ- 
ναται ν’ ανανεώνεται μια φορά και για ισόποσο χρονικό 
διάστημα κατά τα εκάστοτε ισχύοντα στον ως άνω 
ιδρυτικό νόμο 

3. Το Δ.Σ. μπορεί με απόφασή του να μεταβιβάζει 
αρμοδιότητες διαχείρισης των πόρων και δαπανών στο 
Διευθύνοντα Σύμβουλο και στους προϊσταμένους των 
υπηρεσιακών μονάδων του Ε.Σ.Υ.Π. 

Αρθρο 2 - 
Λογιστικό σχέδιο 

1. Στο Ε.Σ.Υ.Π. εντάσσονται ως αυτοτελείς λειτουργι¬ 
κές μονάδες, εφεξής «Μονάδα ή Μονάδες», με διαχειρι¬ 
στική, οικονομική και λογιστική αυτοτέλεια, το «Ελλη¬ 
νικό Ινστιτούτο Μετρολογίας», ΕΙΜ το «Εθνικό Σύστημα 
Διαπίστευσης Α.Ε.» ΕΣΥΔ και ο «Ελληνικός Οργανισμός 
Τυποποίησης Α.Ε.» ΕΛΟΤ. 

Για την παρακολούθηση της οικονομικής δραστηρι¬ 
ότητας και για τον προσδιορισμό του ετήσιου οικο¬ 
νομικού αποτελέσματος του Ε.Σ.Υ.Π. και των προανα- 
φερόμενων Μονάδων εφαρμόζονται οι βασικές αρχές 
και το σύστημα λογαριασμών του Κλαδικού Λογιστικού 
Σχεδίου Ν.Π.Δ.Δ. (π.δ. 205/1998 ΦΕΚ 163 Α/1998) με τις 
αρχές και διαδικασίες ελέγχου και αναφορών που κα¬ 
θορίζονται στο νόμο 2362/1995. 

2. Το σχέδιο λογαριασμών του Κλαδικού Λογιστικού Σχε¬ 
δίου κατανέμεται σε τρεις ομάδες, καθεμία από τις οποίες 
αποτελεί ιδιαίτερο και ανεξάρτητο λογιστικό κύκλωμα. Οι 
λογαριασμοί της καθεμίας από αυτές συνδέονται και συλ¬ 
λειτουργούν μεταξύ τους, χωρίς να επηρεάζουν λογιστικά 
τους λογαριασμούς των άλλων δύο ομάδων. 

Αναλυτικότερα το Κλαδικό Λογιστικό Σχέδιο Ν.Π.Δ.Δ. 
αποτελείται από 10 ομάδες. 

- Οι Ομάδες 1-8 αποτελούν τον κύριο κορμό της Γε¬ 
νικής Λογιστικής του Λογιστικού Σχεδίου 

- Η Ομάδα 9 χρησιμοποιείται για τους αναλυτικούς λο¬ 
γαριασμούς που διασυνδέονται με την παραπάνω ομάδα 
λογαριασμών ανάλογα με τη φύση της συναλλαγής. 

- Η Ομάδα 0 (10) περιλαμβάνει κυρίως τους λογαρια¬ 
σμούς τάξεως. 

2.1. Η αρχή της «λογιστικής σε δεδουλευμένη βάση» 
διέπει την καταχώριση των πράξεων της κάθε Μονάδας 


στο Κλαδικό Λογιστικό Σχέδιο (π.δ. 205/1998), όσον αφο¬ 
ρά τους λογαριασμούς της Γ ενικής Λογιστικής (ομάδες 
1-8) καθώς και για τις συναλλαγές παρακολούθησης 
έργων της Αναλυτικής Λογιστικής (ομάδα 9). Χρησιμο¬ 
ποιείται επίσης και για την ταμειακή παρακολούθηση 
των συναλλαγών με βάση το Δημόσιο Λογιστικό. Η γε¬ 
νική ιδέα της αρχής «λογιστική σε δεδουλευμένη βάση» 
είναι ότι τα οικονομικά γεγονότα αναγνωρίζονται με το 
ταίριασμα των εσόδων με τα έξοδα (η αρχή της νομι¬ 
σματικής αντιστοιχίας), κατά τη χρονική στιγμή κατά 
την οποία η συναλλαγή λαμβάνει χώρα, παρά όταν γίνε¬ 
ται η πληρωμή ή λαμβάνονται οι πόροι. Αυτή η μέθοδος 
επιτρέπει τις τρέχουσες ταμειακές εισροές / εκροές να 
συνδυαστούν με τις μελλοντικές αναμενόμενες ταμει¬ 
ακές εισροές / εκροές προκειμένου να δώσει μια πιο 
ακριβή εικόνα της τρέχουσας οικονομικής κατάστασης 
του Ε.Σ.Υ.Π ή των Μονάδων. 

2.2. Η αρχή που διέπει την ομάδα των λογαριασμών για 
το Δημόσιο Λογιστικό που περιλαμβάνονται στη ομάδα 
9 , είναι αυτή της «λογιστικής σε ταμειακή βάση» δηλαδή 
της καταχώρισης και αναγνώρισης κατά την καταβολή 
μίας δαπάνης ή την είσπραξη ενός πόρου του Ε.Σ.Υ.Π. 
ή κάθε Μονάδας. 

3. Για να διατηρηθεί η οικονομική και λογιστική αυ¬ 
τοτέλεια των Μονάδων επιπλέον της κωδικοποίησης 
που προβλέπεται στο λογιστικό σχέδιο, τηρείται η κω¬ 
δικοποίηση του ενιαίου φορέα Ε.Σ.Υ.Π. σε συνδυασμό 
με την κάθε Μονάδα, η οποία λογίζεται φορολογικά ως 
Υποκατάστημα του νομικού προσώπου ΕΣΥΠ με αυτο¬ 
τελή λογιστική παρακολούθηση. 

Σύμφωνα με το εφαρμοζόμενο μηχανογραφικό σύ¬ 
στημα, η κωδικοποίηση των μονάδων γίνεται ως εξής: 

- αντιστοιχεί με την τιμή 0 για το Ε.Σ.Υ.Π. (το Κεντρικό 
ή οντότητα ενοποίησης ως προσδιορίζεται από τα ΔΛΠ) 

- αντιστοιχεί με την τιμή 95 η Μονάδα «Ελληνικός 
Οργανισμός Τυποποίησης Α.Ε.» (ΕΛΟΤ) 

- αντιστοιχεί με την τιμή 96 η «Μονάδα Εθνικό Σύστη¬ 
μα Διαπίστευσης Α.Ε.» (ΕΣΥΔ) 

- αντιστοιχεί με την τιμή 97 η Μονάδα το «Ελληνικό 
Ινστιτούτο Μετρολογίας.» (ΕΙΜ) 

Ο προαναφερόμενος χαρακτηρισμός ενσωματώνεται 
σε κάθε συναλλαγή που καταχωρείται στα βιβλία της 
προαναφερόμενης Οντότητας ή των Μονάδων. 

Οι ενδοεταιρικές συναλλαγές, όπως π.χ εμβάσματα 
από Ε.Σ.Υ.Π. προς τις προαναφερόμενες Μονάδες, κα- 
ταχωρούνται στους ενδιάμεσους λογαριασμούς που 
προβλέπονται στο λογιστικό σχέδιο. 

Σημειώνεται ότι τα τιμολόγια από προμηθευτές θα 
πρέπει να αναφέρουν τη συγκεκριμένη Μονάδα, στην 
οποία αφορά το πωληθέν προϊόν ή υπηρεσία του εν 
λόγω τιμολογίου. 

4. Η ενσωμάτωση των παραπάνω κωδικών επιτρέπει 
την προσπέλαση των στοιχείων σε συγκεντρωτική βάση 
καθώς και σε αναλυτική βάση. 

5. Οι λειτουργικές διαδικασίες εισαγωγής στοιχείων, 
προσπέλασης στοιχείων και η εξαγωγή των απαιτούμε- 
νων εκτυπώσεων προσδιορίζονται από τους υπευθύνους 
της μηχανογράφησης προ της ενάρξεως χρήσης των 
μηχανογραφικών συστημάτων. 

6. Στην ομάδα των αναλυτικών λογαριασμών 99-99- 
99-9999 τηρούνται οι απαιτούμενοι λογαριασμοί του 
Δημόσιου Λογιστικού με «ταμειακή βάση» καθώς επίσης 
μελλοντικά η ομάδα των λογαριασμών αυτών μπορεί να 

επεκταθεί για την παρακολούθηση των έργων που ανα¬ 
λαμβάνονται είτε από το Ε.Σ.Υ.Π. είτε από τις Μονάδες. 

6.1 Η διακίνηση των αναλυτικών λογαριασμών πα¬ 
ρακολούθησης έργων της ομάδας 99-99-99-9999 
πραγματοποιείται με την αρχή της «λογιστικής σε δε¬ 
δουλευμένη βάση». Σημειώνεται στην περίπτωση κω¬ 
δικοποίησης των έργων θα απαιτηθεί η τήρηση των 
παρακάτω κωδικών: 

-Ένας κωδικός που προσδιορίζει Κενές ώρες (ίάΐθ Ιίπιο) 
ή μη χρεωμένους μισθούς και ημερομίσθια. 

- Ένας ή περισσότεροι κωδικοί για Έργα ή Δράσεις 
Ανάπτυξης ή Προώθησης 

6.2 Ο επιμερισμός των άμεσων ή παραγωγικών αμοι¬ 
βών (μισθοί, ημερομίσθια, εργοδοτικές εισφορές) στα 
διάφορα εκτελούμενα έργα γίνεται με κοστολογικές 
προσεγγίσεις ανάλογα με τις ανθρωποώρες που θα 
έχουν επενδυθεί κατά έργο. 

6.3 Τα έμμεσα έξοδα επιμερίζονται στα διάφορα εκτε- 
λεσθέντα έργα. Η βάση επιμερισμού ενδεικτικά μπορεί 
να είναι: (α) η διαίρεση των έμμεσων εξόδων δια των 
άμεσων εξόδων και άμεσων παραγωγικών αμοιβών ή 
(β) η διαίρεση των εμμέσων εξόδων δια των πόρων 
των έργων. Η βάση επιμερισμού αποφασίζεται από το 
ΔΣ κατόπιν εισήγησης του Οικονομικού Διευθυντή της 
Κεντρικής Υπηρεσίας «ΚΎ» και πάντως σε σταθερή βάση 
τουλάχιστον για τρία έτη. 

7. Σε περίπτωση λειτουργικής αδυναμίας του μηχανο¬ 
γραφικού συστήματος η διαδικασία καταχώρισης γίνε¬ 
ται ανεξάρτητα από τους χειριστές λογιστές. 

8. Οι παρεχόμενες ενδοεταιρικές υπηρεσίες καταχω- 
ρούνται στους λογαριασμούς τάξεως στην Ομάδα 0 
σύμφωνα με την εφαρμοζόμενη βάση κοστολόγησης. 

Άρθρο 3 - 
Βιβλία 

1. Οι αρμόδιες Οικονομικές Υπηρεσίες κάθε Μονάδας 
και του Ε.Σ.Υ.Π. κεντρικά τηρούν υποχρεωτικά τα βιβλία 
και τα στοιχεία για τη συγκεντρωτική και αναλυτική 
απεικόνιση των διενεργούμενων συναλλαγών, ώστε να 
προκύπτουν συγκεντρωτικά και αναλυτικά στοιχεία των 
καταχωρήσεων και να υποστηρίζονται αυτές, προκειμέ- 
νου να είναι ευχερής η αναλυτική πληροφόρηση και εφι¬ 
κτή η επαλήθευση αυτών από τον φορολογικό έλεγχο. 
Ενδεικτικά τα βιβλία, με βάση τις κείμενες νομοθετικές 
διατάξεις είναι: 

α) το Γενικό Ημερολόγιο. 

β) το Γ ενικό Καθολικό. 

γ) το Βιβλίο απογραφών και ισολογισμών. 

δ) το Ημερολόγιο εγγραφών και ισολογισμού. 

ε) το Μητρώο παγίων. 

στ) το Βιβλίο επιταγών. 

ζ) το Μητρώο που εμφανίζει αριθμητικά το κάθε είδους 
(κατηγορίας και ιδιότητας) απασχολούμενο προσωπικό. 

η) Κάθε άλλο βιβλίο του οποίου η τήρηση προβλέπεται 
από γενική ή ειδική διάταξη ή ήθελε κριθεί απαραίτητη 
από το Δ.Σ. 

Επιτρέπεται πάντως η συνένωση των ανωτέρω βι¬ 
βλίων, σύμφωνα με τις κείμενες διατάξεις του Κώδικα 
Φορολογικής Απεικόνισης Συναλλαγών. 

2. Για λόγους διαχειριστικής τάξης, επίσης τηρούνται: 
α) Αναλυτικά Καθολικά όλων των λογαριασμών, 

β) Ισοζύγια Γ ενικού Καθολικού και 
γ) Αναλυτικών Καθολικών. 


3. Παράλληλα με την εφαρμογή του διπλογραφικού 
συστήματος του Κλαδικού Λογιστικού Σχεδίου τηρού¬ 
νται υποχρεωτικά σύμφωνα με τις κείμενες διατάξεις: 

α) Ημερολόγιο για την κατ’ αύξοντα αριθμό και χρονο¬ 
λογική τάξη καταχώριση των εκδιδόμενων Χρηματικών 
Ενταλμάτων «ΧΈ». 

β) Βιβλίο επιταγών και εντολών μεταφοράς 

γ) Βιβλίο απογραφής παγίων. 

δ) Βιβλίο ή Πρακτικά Εγκρίσεων και Εντολών Πλη¬ 
ρωμής στο οποίο καταχωρίζονται κατά κωδικό αριθμό 
λογαριασμού, οι αναλαμβανόμενες υποχρεώσεις και τα 
εγκριθέντα εκδιδόμενα «ΧΈ» σε εξόφληση των εκτελε- 
σθέντων αναλαμβανομένων υποχρεώσεων. 

ε) Κάθε άλλο βιβλίο και στοιχείο του οποίου η τήρηση 
προβλέπεται από τον Κώδικα Φορολογικής Απεικόνισης 
Συναλλαγών και Λοιπές Φορολογικές Διατάξεις ή κρί- 
νεται απαραίτητο. 

Σε περίπτωση χειρόγραφου συστήματος οι προανα- 
φερόμενες πληροφορίες μπορούν να καταχωρούνται 
σε πολύστηλο βιβλίο. 

Επιτρέπεται η συνένωση των ανωτέρω στοιχείων ή 
βιβλίων σύμφωνα με τις κείμενες διατάξεις του Κώδικα 
Φορολογικών Συναλλαγών. 

4. Επιτρέπεται επίσης η χρήση μηχανογραφικών μέ¬ 
σων και συστημάτων πληροφορικής για την κατάρτιση 
και εκτέλεση του Ισολογισμού και του Προϋπολογισμού, 
την έκδοση των Μισθοδοτικών Καταστάσεων, καθώς 
και την έκδοση μηχανογραφικών στοιχείων όπως εν¬ 
δεικτικά των «ΧΈ», «Χ.Ε.Π» (ΧρηματικόΈνταλμα Πληρω¬ 
μής) ή των αναφερομένων στοιχείων δ της παραπάνω 
παραγράφου 3. 

5. Η θεώρηση των βιβλίων, στοιχείων και καταστάσε¬ 
ων που αναφέρονται στο άρθρο αυτό γίνεται από την 
αρμόδια Δ.Ο.Υ. ή όπως άλλως ορίζεται από τις κείμενες 
διατάξεις. 

Αρθρο 4 - 

Προϋπολογισμός - Απολογισμός - Ισολογισμός 

1. Οι οικονομικές καταστάσεις συντάσσονται με βάση 
τα στοιχεία που εξάγονται από τους τηρούμενους λο¬ 
γαριασμούς του Δημόσιου Λογιστικού της Ομάδας 9 
που διατηρούνται σε ταμειακή βάση, ως αναφέρονται 
στις παραγράφους 2.1. και 2.2 του άρθρου 2. Καταρτί¬ 
ζονται και τηρούνται μηχανογραφικά εντός του ιδίου 
συστήματος ή σε φύλλα επεξεργασίας (θχοθΙ) και με 
βάση τις εκάστοτε ισχύουσες οδηγίες του εποπτεύο- 
ντος υπουργείου. 

α) Δια του προϋπολογισμού προσδιορίζονται τα ετή¬ 
σια έσοδα και καθορίζονται τα όρια των εξόδων της 
κάθε Μονάδας με κατάληξη σε ενοποιημένη βάση στο 
Ε.Σ.Υ.Π. για κάθε οικονομικό έτος με βάση τις αρχές του 
Δημόσιου Λογιστικού. 

β) Τα έσοδα και τα έξοδα του προϋπολογισμού ταξι¬ 
νομούνται κατ’ είδος, ομάδες και κατηγορίες. Γ ια την 
ταξινόμηση των εσόδων και εξόδων με ταμειακή βάση 
χρησιμοποιείται ο κώδικας κατάταξης εξόδων του κρα¬ 
τικού προϋπολογισμού. 

γ) Ο προϋπολογισμός καταρτίζεται από τις αρμόδιες 
οικονομικές υπηρεσίες κάθε Μονάδας σε συνεργασία 
με την κεντρική οικονομική υπηρεσία του Ε.Σ.Υ.Π. και 
υποβάλλεται μαζί με την εισηγητική έκθεση για έγκριση 
στο Δ.Σ., το οποίο αποφασίζει για το οριστικό ύψος των 
κονδυλίων του. 

δ) Με αιτιολογημένη απόφαση του Δ.Σ. ή των εξου¬ 
σιοδοτημένων προς τούτο οργάνων του, είναι δυνατή 
η κατά τη διάρκεια του οικονομικού έτους εγγραφή ή 
αύξηση των πιστώσεων στον προϋπολογισμό των Μονά¬ 
δων ή του Ε.Σ.Υ.Π. με ισόποση μείωση άλλων πιστώσεων 
του προϋπολογισμού. 

2. Ο Ετήσιος Απολογισμός, του Δημόσιου Λογιστικού, 
εμφανίζει κατά στήλες και την τάξη του προϋπολογι¬ 
σμού: 

α) τα αρχικώς προϋπολογισθέντα έσοδα και έξοδα, 
β) τις μεταγενέστερες συμπληρώσεις και τροποποι¬ 
ήσεις τους, 

γ) τα πραγματοποιηθέντα έσοδα και έξοδα, 
δ) τις διαφορές, επιπλέον ή έλαττον εσόδων ή εξό¬ 
δων και 

ε) το πλεόνασμα ή έλλειμμα. 

3. Στο τέλος του απολογισμού παρατίθεται το Ισοζύ¬ 
γιο Χρηματικής Διαχείρισης, το οποίο εμφανίζει στη μεν 
χρέωση το χρηματικό υπόλοιπο της 31ης Δεκεμβρίου 
του προηγούμενου έτους και τις κατά τη διάρκεια του 
έτους πραγματοποιηθείσες εισπράξεις, στη δε πίστωση 
τις κατά τη διάρκεια του αυτού έτους πραγματοποιη- 
θείσες πληρωμές και το χρηματικό υπόλοιπο της 31ης 
Δεκεμβρίου του ίδιου έτους. 

4. Ο Ισολογισμός τέλους χρήσης καταρτίζεται υπο¬ 
χρεωτικά στο τέλος κάθε χρήσης από την αρμόδια 
Οικονομική Κεντρική Υπηρεσία και τον Οικονομικό 
Διευθυντή του ΕΣΥΠ, σύμφωνα με τα οριζόμενα στο 
π.δ. 205/1998, όπως εκάστοτε ισχύει. 

5. Ο Ετήσιος Απολογισμός και ο Ετήσιος Ισολογισμός 
συνοδεύονται από λεπτομερή Αιτιολογική'Εκθεση για τη 
διαχείριση και τα αποτελέσματα των δραστηριοτήτων 
του ΕΣΥΠ και των Μονάδων του για το λογιστικό έτος 
που αφορούν. 

6. Οι προαναφερθείσες οικονομικές καταστάσεις και η 
Αιτιολογική'Εκθεση υποβάλλονται από τον αρμόδιο Οικο¬ 
νομικό Δ/ντή προς έγκριση από το Δ.Σ. και εν συνεχεία 
στο Ελεγκτικό Συνέδριο μαζί με τα σχετικά δικαιολογη- 
τικά εσόδων και δαπανών και με την προβλεπόμενη στο 
άρθρο 15 του παρόντος έκθεση των ορκωτών ελεγκτών 
σύμφωνα και με τα εκάστοτε ισχύοντα για τα ΝΠΙΔ. 

Αρθρο 5 - 

Ετήσιες Χρηματοοικονομικές Καταστάσεις 

1. Κάθε Μονάδα και σε ενοποιημένη βάση το Ε.Σ.Υ.Π. 
συντάσσει επιπροσθέτως και τις ακόλουθες ετήσιες 
χρηματοοικονομικές καταστάσεις με βάση την αρχή 
της «λογιστικής σε δεδουλευμένη βάση», αλλά και τις 
λοιπές αρχές που προσδιορίζονται στο Κλαδικό Λογι¬ 
στικό Σχέδιο Ν.Π.Δ.Δ. ή στα Διεθνή Λογιστικά Πρότυπα, 
εφόσον αυτά θα πρέπει να υιοθετούνται σύμφωνα με 
τις κείμενες διατάξεις. 

α) Κατάσταση Ισολογισμού (ή διαφορετικά οριζόμενη 
Κατάσταση Οικονομικής Θέσης) συγκεκριμένης ημερο¬ 
μηνίας απολογισμού. 

β) Κατάσταση Λογαριασμού Αποτελεσμάτων (ή διαφο¬ 
ρετικά οριζόμενη Κατάσταση Συνολικού Εισοδήματος) 
χρήσης. 

γ) Προσάρτημα του Ισολογισμού και των Αποτελε¬ 
σμάτων Χρήσης (ή διαφορετικά οριζόμενες Σημειώσεις) 
δ) Κατάσταση Ταμιακών Ροών. 

2. Οι καταστάσεις αυτές καταρτίζονται το αργότερο 
εντός έξι (6) μηνών από τη λήξη του διαχειριστικού 


έτους, με ημερομηνία σύνταξης την 31η Δεκεμβρίου 
έκαστου έτους και υποβάλλονται στα αρμόδια ελεγκτι¬ 
κά όργανα. 

Αρθρο 6 - 
Έσοδα 

Το ΕΣΥΠ και οι αυτοτελείς Μονάδες έχουν τους ακό¬ 
λουθους τακτικούς και έκτακτους πόρους: 

6.1 Τακτικοί Πόροι: 

α) Οι πάσης φύσεως πρόσοδοι από την εκμετάλλευση 
και αξιοποίηση της περιουσίας του Ε.Σ.Υ.Π. 

β) Οι πάσης φύσεως πρόσοδοι από την παροχή υπη¬ 
ρεσιών προς τρίτους 

γ) Τα έσοδα από τα δικαιώματα χορήγησης και διατή¬ 
ρησης των πιστοποιητικών που εκδίδονται, τη διάθεση 
των προτύπων και την εκμετάλλευση των σημάτων 
δ) Οι τακτικές ή έκτακτες εισφορές φυσικών ή νομικών 
προσώπων ημεδαπής ή αλλοδαπής 
ε) Οι συνδρομές των μελών - συνδρομητών 
στ) Κρατική επιχορήγηση σύμφωνα με τις κείμενες 
διατάξεις του εποπτεύοντος Υπουργείου. 

6.2'Εκτακτοι πόροι: 

α) Χρηματοδοτήσεις από το Πρόγραμμα Δημοσίων 
Επενδύσεων (ΠΔΕ) και τους προσαρτώμενους σε αυτό 
ειδικούς προϋπολογισμούς, 
β) Ειδικές χρηματοδοτήσεις από προγράμματα της 
Ευρωπαϊκής Ένωσης και άλλων Διεθνών Οργανισμών, 
γ) Πρόσθετες χρηματοδοτήσεις από εθνικούς ή άλ¬ 
λους πόρους, καταβαλλόμενες περιοδικώς ή εφάπαξ, 
για την εκπλήρωση υποχρεώσεων που αναθέτει το Ελ¬ 
ληνικό Δημόσιο με ειδικές πράξεις του στο Ε.Σ.Υ.Π. και 
τις Μονάδες του. 

δ) Επιχορηγήσεις, δωρεές, κληρονομιές και κληρο¬ 
δοσίες νομικών ή φυσικών προσώπων, ημεδαπών ή αλ¬ 
λοδαπών. 

ε) Κάθε άλλος νόμιμος πόρος. 

6.3 Έργα, δράσεις και προγράμματα συγχρηματοδο- 
τούμενα ή χρηματοδοτούμενα από την ΕυρωπαϊκήΈνω- 
ση ή άλλους Διεθνείς Οργανισμούς ή εθνικούς πόρους, 
τα οποία έχουν αναληφθεί και υλοποιούνται από τα 
προαναφερόμενα εντασσόμενα νομικά πρόσωπα και 
νυν Μονάδες του ΕΣΥΠ, υλοποιούνται μέσω αυτών από 
το ΕΣΥΠ, το οποίο είναι καθολικός διάδοχος ως προς 
όλα τα δικαιώματα και τις υποχρεώσεις που απορρέουν 
από τις ανωτέρω πράξεις, δράσεις και προγράμματα, 
καθώς και δικαιούχος των τραπεζικών λογαριασμών 
για τη χρηματοδότησή τους. Στις υποχρεώσεις και τα 
δικαιώματα αυτά περιλαμβάνονται και όσα προκύπτουν 
από αναληφθείσες συμβάσεις έργου μέχρι τη λήξη τους. 

Άρθρο 7 - 
Δαπάνες 

Οι δαπάνες λειτουργίας του Ε.Σ.Υ.Π. αφορούν ιδίως: 
α) Την καταβολή των πάσης φύσεως αποδοχών, ασφα¬ 
λιστικών και λοιπών εργοδοτικών εισφορών, εξόδων 
κίνησης και λοιπών αποζημιώσεων του υπηρετούντος 
προσωπικού, του Προέδρου, του Διευθύνοντος Συμβού¬ 
λου και των λοιπών μελών Δ.Σ.. 

β) Την πληρωμή των πάσης φύσεως φόρων, τελών, 
κρατήσεων και συναφών υποχρεώσεων προς το Δημό¬ 
σιο ή τρίτους, που κατά νόμο βαρύνουν το ΕΣΥΠ. 

γ) Την πληρωμή εγκεκριμένων αμοιβών τρίτων, όπως 
συνεργατών, αξιολογητών, εμπειρογνωμόνων, συμβού- 

λων κλπ. στο πλαίσιο των δράσεων του ΕΣΥΠ και των 
Μονάδων του. 

δ) Την πληρωμή ενοικίων και κοινοχρήστων μισθω¬ 
μένων ακινήτων ή κινητών, καθώς και την ασφάλιση 
κτιρίων, επίπλων, μηχανημάτων κ.λπ. 

ε) Την κάλυψη των κάθε είδους λειτουργικών εξόδων 
του ΕΣΥΠ και των Μονάδων - Υποκαταστημάτων του 
(προμήθεια γραφικής ύλης, φωτισμός, θέρμανση, τηλε¬ 
φωνικά, ταχυδρομικά και τηλεγραφικά έξοδα, λοιπές 
προμήθειες αναλωσίμων υλικών κ.λπ.) 

στ) Την έκδοση εντύπων (πρότυπα, βιβλία, περιοδικά, 
δελτία κ,λπ.). 

ζ) Τη δημοσίευση ανακοινώσεων σε έντυπο και ηλε¬ 
κτρονικό τύπο. 

η) Την αγορά εντύπων, εφημερίδων και περιοδικών 
θ) Τις δημόσιες σχέσεις (έξοδα δεξιώσεων, φιλοξενί¬ 
ας κ.λπ.) και τα έξοδα μετακίνησης της διοίκησης και 
του προσωπικού για την προβολή του ΕΣΥΠ και των 
Μονάδων του. 

ι) Συνδέσεις και συνδρομές, καθώς και τακτικές ή 
έκτακτες εισφορές σε ευρωπαϊκούς και διεθνείς οργα¬ 
νισμούς στους οποίους συμμετέχει, 
ια) Την εκπαίδευση και επιμόρφωση του προσωπικού, 
ιβ) Την κάλυψη των εξόδων φύλαξης και καθαρισμού 
των κτιρίων στέγασης των γραφείων. 

ιγ) Τη μίσθωση και τα έξοδα στάθμευσης των αυτοκι¬ 
νήτων για τις ανάγκες μετακίνησης των μελών του Δ.Σ 
και του προσωπικού της καθώς και τα έξοδα κατανα- 
λώσεως καυσίμων και λιπαντικών. 

ιδ) Την κάλυψη των εξόδων διαμονής και μετάβασης, 
του Διευθύνοντα Συμβούλου, και των λοιπών μελών του 
Δ.Σ, συνεργατών και των υπαλλήλων του Ε.Σ.Υ.Π. εντός 
ή εκτός της ημεδαπής για ελέγχους, συμμετοχές σε 
συνέδρια, σεμινάρια κ,λπ. 

ιε) Την κάλυψη ασφαλιστικών δαπανών κτιρίων, εγκα¬ 
ταστάσεων, προσωπικού, καθώς και της νομικής προ¬ 
στασίας έναντι τρίτων από τις δραστηριότητες του 
ΕΣΥΠ. 

ιστ) Την αγορά κτιρίων ή γηπέδων για την ανέγερση 
κτιρίων ή επέκταση υφιστάμενων εγκαταστάσεων. 

κ) Την επισκευή και συντήρηση κτιρίων, εγκαταστά¬ 
σεων, επίπλων, μηχανημάτων, οργάνων και συσκευών. 

λ) Την εκπόνηση μελετών, ερευνών, γνωμοδοτήσεων 
και την ανάθεση κάθε είδους υπηρεσιών 
μ) Την προμήθεια ηλεκτρονικού εξοπλισμού και λογι¬ 
σμικού, καθώς και την προσαρμογή, αναβάθμιση, βελ¬ 
τίωση και επέκταση αυτών. 

ν) Την προμήθεια επίπλων, σκευών και λοιπών ειδών 
εξοπλισμού. 

ξ) Κάθε άλλη εγκεκριμένη δαπάνη που προβλέπεται 
από διάταξη νόμου ή εξυπηρετεί και προάγει τους σκο¬ 
πούς του. 

Άρθρο 8 - 

Διαδικασία έγκρισης και πληρωμής των δαπανών 

1. Το Δ.Σ. δύναται με απόφασή του να μεταβιβάζει την 
αρμοδιότητα έγκρισης και πληρωμής δαπανών στον 
Διευθύνοντα Σύμβουλο ή/και τους προϊσταμένους των 
Μονάδων. 

2. Πριν από κάθε ενέργεια για την εκτέλεση οποιοσ¬ 
δήποτε δαπάνης απαιτείται η έγκριση του Δ.Σ. ή των 
εξουσιοδοτημένων οργάνων ανάλογα του ύψους αυτής, 
ύστερα από εμπεριστατωμένη και αιτιολογημένη εισή¬ 


γηση της Κεντρικής Υπηρεσίας του Ε.Σ.Υ.Π ή της κάθε 
Μονάδος στο πλαίσιο των διατάξεων των Κανονισμών 
του. 

3. Η έγκριση της δαπάνης παρέχεται με έγγραφη από¬ 
φαση που συντάσσεται από την Κεντρική Υπηρεσία του 
Ε.Σ.Υ.Π ή της κάθε Μονάδας και υπογράφεται από το 
όργανο που έχει την αρμοδιότητα αυτή. Στην απόφαση 
αναγράφονταί:- 

α) Οι διατάξεις νόμων ή διοικητικών πράξεων στις 
οποίες στηρίζεται η δαπάνη για τη νομιμότητα αυτής 
β) Το είδος και η αιτία της δαπάνης για τη σκοπιμό¬ 
τητα αυτής, 
γ) Το οικονομικό έτος. 

δ) Την προκαλούμενη επιβάρυνση του προϋπολογι¬ 
σμού. 

ε) Ο κωδικός αριθμός εξόδου του προϋπολογισμού 
στον οποίο θα καταλογισθεί η δαπάνη. 

στ) Τα στοιχεία της εξουσιοδοτικής απόφασης σε 
όσες περιπτώσεις η έγκριση της δαπάνης γίνεται από 
εξουσιοδοτημένο όργανο. Επί της απόφασης βεβαιώνε¬ 
ται από τον προϊστάμενο της Διεύθυνσης Οικονομικών 
Υπηρεσιών ότι υφίσταται η προβλεπόμενη πίστωση και 
δεν γίνεται υπέρβασή της. 

4. Μετά από την έγκριση της δαπάνης το εξουσιο¬ 
δοτημένο από το Δ.Σ. όργανο, προβαίνει στην έκδοση 
της «Απόφασης'Εγκρισης Πληρωμής», η οποία συντάσ- 
σεται από την Κεντρική Υπηρεσία του Ε.Σ.Υ.Π ή της 
κάθε Μονάδος με τα απαιτούμενα κατά τα ανωτέρω 
δικαιολογητικά. 

5. Μετά την έγκριση της δαπάνης, η Κεντρική Υπηρε¬ 
σία προβαίνει στις νόμιμες ενέργειες για την πληρωμή 
της. 

6. Οι καταρτιζόμενες συμβάσεις για λογαριασμό του 
Ε.Σ.Υ.Π. περιλαμβάνουν απαραίτητα τον αριθμό και τη 
χρονολογία της απόφασης του αρμόδιου οργάνου για 
τη σύναψή τους. 

Άρθρο 9 - 

Χρηματικές Εντολές ή Τραπεζικές Εντολές Πληρωμής 

1. Οι δαπάνες πληρώνονται και τεκμηριώνονται βάσει 
ανάλογων στοιχείων χρηματικών ενταλμάτων «Χ.Ε», 
όπως καθορίζονται από τις ισχύουσες διατάξεις - εν¬ 
δεικτικά του Κώδικα Φορολογικής Απεικόνισης Συναλ¬ 
λαγών, σε βάρος της οικείας πίστωσης του προϋπολο¬ 
γισμού και πάντοτε εντός των προβλέψεων αυτού και 
των εκάστοτε υπολοίπων του λογαριασμού ταμειακής 
διαχείρισης του Ε.Σ.Υ.Π ή των Μονάδων. Στα προαναφε- 
ρόμενα παραστατικά αναγράφονται αναλόγως: 

α) ο τίτλος του Ε.Σ.Υ.Π και της Μονάδος που η δα¬ 
πάνη αφορά 
β) το οικονομικό έτος, 

γ) ο κωδικός αριθμός του εξόδου, στον οποίο κατα¬ 
λογίζεται η δαπάνη, 
δ) ο αύξων αριθμός του εντάλματος, 
ε) ο αριθμός και η χρονολογία της απόφασης για την 
εκτέλεση της δαπάνης, 

στ) το πληρωτέο ποσό ολογράφως και αριθμητικώς, 
ζ) το ονοματεπώνυμο του δικαιούχου και κάθε άλλο 
στοιχείο προσδιοριστικό της ταυτότητάς του, προκει- 
μένου δε περί νομικού προσώπου, η ακριβής επωνυμία 
και η έδρα του, 

η) η τράπεζα που θα ενεργήσει την πληρωμή σε χρέ- 
ωση λογαριασμού που τηρείται σε αυτήν, 

θ) ο τόπος και ο χρόνος έκδοσης, και 

ι) οι υπογραφές των εξουσιοδοτημένων από το Δ.Σ. 
προσώπων. 

2. Στις προαναφερόμενες «Χ.Ε» παρατίθεται ανάλυση 
στην οποία αναγράφεται το πληρωτέο στο δικαιούχο 
ποσό και οι τυχόν υπέρ του δημοσίου και τρίτων κρα¬ 
τήσεις. 

3. Στα τιμολόγια ή αποδείξεις των πιστωτών του Ε.Σ.Υ.Π 
ή των Μονάδων επί των οποίων στηρίζεται η έκδοση των 
ταμιακών παραστατικών σημειώνεται με ειδική σφραγίδα 
ο αριθμός αυτού καθώς και η ένδειξη «κατεχωρήθη» μετά 
την καταχώρησή τους στα Λογιστικά Βιβλία. 

4. Τα χρησιμοποιούμενα στοιχεία των «Χ.Ε» συντάσ- 
σονται κατά περίπτωση και όπου απαιτείται σε τρία 
αντίτυπα. Από αυτά το πρώτο φέρει την ένδειξη «ΠΡΩ¬ 
ΤΟΤΥΠΟ», το δεύτερο «ΑΝΤΙΓΡΑΦΟ» και το τρίτο «ΣΤΕ¬ 
ΛΕΧΟΣ». Στο αντίγραφο και το στέλεχος των παραστα¬ 
τικών αυτών υπό την ένδειξη «συνημμένο» σημειώνονται 
περιληπτικά τα δικαιολογητικά που στηρίζουν την έκ¬ 
δοσή του κάθε παραστατικού. 

5. Τα χρησιμοποιούμενα στοιχεία των «Χ.Ε» δεν επιτρέ¬ 
πεται να φέρουν παραγραφές, προσθήκες, αλλοιώσεις, 
διαγραφές και ξύσματα. 

6. Κατ’ εξαίρεση, επιτρέπεται η έκδοση ενός μόνο 
στοιχείου «Χ.Ε» επί κοινών και ομοειδών απαιτήσεων 
περισσότερων δικαιούχων. Στην περίπτωση αυτή στο 
πρωτότυπο του εντάλματος και στο αντίγραφό του 
επισυνάπτεται ονομαστική κατάσταση των δικαιούχων, 
που περιλαμβάνει σε ιδιαίτερες στήλες όλα τα προσ- 
διοριστικά της ταυτότητας καθενός δικαιούχου στοι¬ 
χεία, την αιτία της πληρωμής, το ποσό της απαίτησης 
καθενός, τις τυχόν αναλογούσες σ’ αυτούς κρατήσεις 
υπέρ του δημοσίου και τρίτων, το μετά την αφαίρεση 
των κρατήσεων απομένον ποσό και τα αθροίσματα των 
ποσών κάθε στήλης. 

7. Επιτρέπεται η έκδοση «Χ.Ε» βάσει δικαιολογητικών 
συνημμένων σε άλλο ταμιακό παραστατικό. Στην πε¬ 
ρίπτωση αυτή επί του αντιγράφου και του στελέχους 
αυτού γίνεται σημείωση παραπομπής στο «Χ.Ε» στο 
οποίο έχουν επισυναφθεί τα πρωτογενή δικαιολογητικά. 

Αρθρο 10 - 

Τρόπος πληρωμής των δαπανών 

1/Ολες οι δαπάνες του Ε.Σ.Υ.Π και των Μονάδων πλη¬ 
ρώνονται με επιταγές ή ηλεκτρονικές τραπεζικές εντο¬ 
λές και σε βάρος του τηρούμενου στην Τράπεζα της 
Ελλάδος ή άλλου πιστωτικού ιδρύματος λογαριασμού 
ταμειακής διαχείρισης. Είναι δυνατή επίσης η πληρωμή 
των οφειλών και με εντολή μεταφοράς με τη μεσολάβη¬ 
ση της τράπεζας που ασκεί την διαχείριση σε πίστωση 
λογαριασμού των δικαιούχων που τηρούνται σε πιστω¬ 
τικό ίδρυμα ή τράπεζα. 

2. Οι επιταγές και οι εντολές μεταφοράς υπογράφο¬ 
νται από τον Οικονομικό Διευθυντή της Κεντρικής Υπη¬ 
ρεσίας «ΚΎ», που εκδίδει το Χ.Ε. και τον Δ/ντα Σύμβουλο 
του Ε.Σ.Υ.Π ή άλλο όργανο που ορίζεται με απόφαση 
του Δ.Σ. 

3. Επιτρέπεται το ενιαίο μηχανογραφικό έντυπο χρή¬ 
σης επιταγών και «Χ.Ε» υπό την προϋπόθεση ότι πε¬ 
ριλαμβάνονται στο εν λόγω έντυπο τα στοιχεία της 
παραγράφου 1 του άρθρου 9. 


Αρθρο 11 - 
Προπληρωμές 

1. Επιτρέπεται η έκδοση χρηματικών ενταλμάτων προ¬ 
πληρωμής «Χ.Ε.Π» ή αντίστοιχες ηλεκτρονικές τραπε¬ 
ζικές εντολές πληρωμής σε βάρος των εξόδων για τα 
οποία έχει εγγράφει πίστωση στον προϋπολογισμό, 
στο όνομα υπαλλήλων του Ε.Σ.Υ.Π. με αιτιολογημένη 
απόφαση του οργάνου που σύμφωνα με τον παρόντα 
Κανονισμό έχει αρμοδιότητα έγκρισης δαπανών. 

2. Η κατά την προηγούμενη παράγραφο έγκριση ορίζει 
το ποσό και την προθεσμία απόδοσης λογαριασμού 
εφαρμοζόμενων κατά τα λοιπά των σχετικών περί λο¬ 
γιστικού των Ν.Π.Δ.Δ. διατάξεων. 

Αρθρο 12 - 
Ταμειακή διαχείριση 

1. Η διαχείριση διαθεσίμων ενεργείται σε αποκεντρω¬ 
μένη βάση κυρίως μέσω τραπεζικών λογαριασμών που 
διατηρεί το Ε.Σ.Υ.Π. ή οι Μονάδες του. 

2. Διαχειριστής του Ε.Σ.Υ.Π. ή των Μονάδων του είναι 
η τράπεζα στην οποία έχει ανοιχθεί ο ειδικός λογα¬ 
ριασμός. 

3. Η τράπεζα κατά την εξόφληση της επιταγής ή ηλε¬ 
κτρονικής εντολής τηρεί την τραπεζική διαδικασία. Τα 
σχετικά παραστατικά παραμένουν στην τράπεζα ή στο 
Ε.Σ.Υ.Π ή τις Μονάδες που έχουν διενεργήσει την συ¬ 
γκεκριμένη συναλλαγή. 

Δικαιολογητικά της πληρωμής αποτελεί το στοιχείο 
της «Χ.Ε» και η αναγγελία για τη χρέωση του λογα¬ 
ριασμού του Ε.Σ.Υ.Π. ή των Μονάδων στην τράπεζα και 
την εκτέλεση κάθε εντολής πληρωμής των δικαιούχων. 

4. Αν οι πληρωμές ενεργούνται με εντολές μεταφοράς 
δεν απαιτείται η προσκόμιση δικαιολογητικών νομιμο¬ 
ποίησης, ούτε εξοφλητική απόδειξη του δικαιούχου. Η 
απόδειξη εκτέλεσης της εντολής μεταφοράς ή χρέωσης 
του λογαριασμού του Ε.Σ.Υ.Π. ή των Μονάδων με πίστω¬ 
ση του δικαιούχου αποτελεί στην εν λόγω περίπτωση 
δικαιολογητικά της γενόμενης πληρωμής. Η εν λόγω 
απόδειξη της τράπεζας, μαζί με την αίτηση του δικαιού¬ 
χου περί μεταφοράς του προϊόντος του εντάλματος σε 
πίστωση λογαριασμού αυτού σε τράπεζα, υποβάλλεται, 
μαζί με τα δικαιολογητικά του εντάλματος, στα αρμόδια 
όργανα του Ελεγκτικού Συνεδρίου για τη διενέργεια του 
κατασταλτικού ελέγχου. 

Άρθρο 13 - 

Εξόφληση Χρηματικών Ενταλμάτων 

1. Η εξόφληση των στοιχείων «Χ.Ε.Π» ενεργείται είτε με 
υπογραφή του δικαιούχου ή του νόμιμου αντιπροσώπου 
του επί του «Χ.Ε». είτε με ιδιαίτερη εξοφλητική απόδει¬ 
ξη. Σε κάθε περίπτωση παραπλεύρως της υπογραφής 
του δικαιούχου σημειώνονται ο αριθμός της επιταγής, 
τα στοιχεία της αστυνομικής ταυτότητας ή του κατά 
νόμο πιστοποιητικού ή εγγράφου που αποδεικνύει την 
ταυτότητα του εξοφλούντος, ως και η διεύθυνση της 
κατοικίας του. Σε περίπτωση διενέργειας πληρωμής 
οφειλών του ΕΣΥΠ με εντολή μεταφοράς, το αρμόδιο 
για την εξόφληση όργανο αναγράφει επί του εξοφλού¬ 
μενου τίτλου, ότι αυτός εξοφλήθηκε με εντολή μεταφο¬ 
ράς και σημειώνει συγχρόνως τον αύξοντα αριθμό και 
την ημερομηνία της, καθώς και τον αριθμό της σχετικής 
απόδειξης της τράπεζας για την εκτέλεση της εντολής 
μεταφοράς και θέτει την υπογραφή του. 

2. Η τράπεζα που ασκεί την ταμειακή διαχείριση ανα¬ 
γράφει τόσο επί του τηρούμενου σ’ αυτή λογαριασμού 
του Ε.Σ.Υ.Π. ή των Μονάδων όσο και επί των αποστελλό- 
μενων σ’ αυτήν αντιγράφων των λογαριασμών και των 
αναγγελιών χρέωσης τούτων, τους αριθμούς των εξο¬ 
φλούμενων επιταγών και εντολών μεταφοράς. Ο έλεγ¬ 
χος προς διαπίστωση της συμφωνίας αντιγράφων των 
λογαριασμών προς τις αντίστοιχες εγγραφές στο βιβλίο 
Ημερολογίου και στο βιβλίο Επιταγών ενεργείται από 
υπάλληλο του Ε.Σ.Υ.Π. οριζόμενο κάθε φορά από το Δ.Σ. 

3. Η εξόφληση των δικαιούχων πρέπει να στηρίζεται 
σε πρωτότυπα «Χ.Ε.Π» για τον έλεγχο της γνησιότητας 
των οποίων ευθύνεται προσωπικά έναντι του Ε.Σ.Υ.Π το 
εντεταλμένο για το σκοπό αυτό όργανο. 

4. Σε κάθε «Χ.Ε.Π» πρέπει υποχρεωτικά να αναφέρο- 
νταί: (α) αποφάσεις Διοικητικού Συμβουλίου εγκρίσεως 
εξόφλησης συγκεκριμένων παραστατικών (β) αναφορά 
των πρωτογενών παραστατικών που αιτιολογούν το 
συνολικό ποσό της εξόφλησης. 

Άρθρο 14 - 

Απόδοση των υπέρ του Δημοσίου και τρίτων κρατήσεων 

1. Οι επί των στοιχείων «Χ.Ε» αναγραφόμενες κρατή¬ 
σεις πληρώνονται με επιταγές ή εντολές μεταφοράς. 

2. Μέσα στο πρώτο δεκαπενθήμερο κάθε μήνα, εφ’ 
όσον για το χρονικό τούτο όριο δεν ορίζεται διαφορε¬ 
τικά από τις κείμενες διατάξεις, το Ε.Σ.Υ.Π. υποχρεούται 
να προβαίνει στην απόδοση των υπέρ του Δημοσίου 
και τρίτων κρατήσεων επί των «Χ.Ε». που εξοφλήθηκαν 
ή εκδόθηκαν κατά τον προηγούμενο μήνα, όσων μεν 
αφορούν το Δημόσιο με επιταγή εκδιδόμενη σε διατα¬ 
γή της αρμόδιας ΔΟΥ, όσων δε αφορούν τρίτους, είτε 
με επιταγή εκδιδόμενη σε διαταγή τράπεζας ή άλλου 
πιστωτικού οργανισμού, είτε με εντολή μεταφοράς. 

Άρθρο 15 - 

Έλεγχος οικονομικής διαχείρισης 

1. Ο τακτικός έλεγχος της οικονομικής διαχείρισης 
του Ε.Σ.Υ.Π. και ο έλεγχος των ετήσιων οικονομικών 
καταστάσεων διενεργείται από δύο (2) ορκωτούς ελε¬ 
γκτές - λογιστές, που ορίζονται με απόφαση του Δ.Σ. Η 
αμοιβή και οι δαπάνες για τον έλεγχο αυτόν εγκρίνονται 
από το ΔΣ και βαρύνουν τον τακτικό προϋπολογισμό 
του Ε.Σ.Υ.Π. 

2. Το διαχειριστικό έτος συμπίπτει με το οικονομικό 
έτος. 

3. Οι ορκωτοί ελεγκτές - λογιστές που ασκούν τον 
τακτικό διαχειριστικό έλεγχο υποβάλλουν μέχρι την 
30ή Ιουνίου κάθε έτους, έκθεση για τη διαχείριση και 
τον απολογισμό του διαχειριστικού έτους που έληξε. 
Οι εκθέσεις υποβάλλονται στο εποπτεύον Υπουργείο 
και το Ελεγκτικό Συνέδριο ή όπου αλλού ορίζεται από 
την κείμενη νομοθεσία για τα ΝΠΙΔ. 

Άρθρο 16 - 

Προμήθειες 

1. Οι κάθε μορφής προμήθειες αγαθών, αναθέσεις 
εκτέλεσης έργων και παροχής υπηρεσιών διενεργούνται 
σύμφωνα με τις διαδικασίες που προβλέπονται στον 
Κανονισμό Προμηθειών (Μέρος Δεύτερο). 

2. Οι εντολές προμηθειών θα πρέπει να περιλαμβάνουν 
σαφείς οδηγίες ως προς τον τρόπο τιμολόγησης και 
παράδοσης των υλικών ή των υπηρεσιών. 


3. Για τη διενέργεια ενός διαγωνισμού πρέπει να προ- 
βλέπονται τα απαιτούμενα και υπάρχοντα (μη αναλω- 
θέντα κονδύλια) στον τρεχούμενο Προϋπολογισμό που 
προβλέπεται η ημερομηνία εκτέλεσης της προμήθειας 
ή έργου. 

4. Κάθε προμήθεια αιτιολογείται με αιτήσεις προ¬ 
μηθειών από τις Μονάδες προς το ΕΣΥΠ και με τις 
απαιτούμενες εγκρίσεις από το Διοικητικό Συμβούλιο 
ή των αρμοδίων εκτελεστικών μελών του Διοικητικού 
Συμβουλίου. 

5. Για τη διακίνηση των εισαγωγών και εξαγωγών 
εκδίδονται Δελτία Εισαγωγής και Εξαγωγής, ως προβλέ- 
πεται από τον εν ισχύ Κώδικα Φορολογικής Απεικόνισης 
Συναλλαγών (Ν. 4093/2012). 

6. Προμήθειες της παρ. 1, οι οποίες εμπίπτουν στο 
πεδίο εφαρμογής του Ν. 4155/2013 (ΦΕΚ 120/Α/2013) 
διενεργούνται σύμφωνα με τη διαδικασία του νόμου 
αυτού και των κατ’ εξουσιοδότηση αυτού υπουργικών 
αποφάσεων 

Άρθρο 17 - 

Μεταβατικές διατάξεις 

Για τα θέματα που αφορούν στη διαχείριση των πό¬ 
ρων του Ε.Σ.Υ.Π. και δεν ρυθμίζονται από τον παρόντα 
Κανονισμό, εφαρμόζονται αναλογικώς και συμπληρωμα¬ 
τικούς οι διατάξεις του λογιστικού των Ν.Π.Δ.Δ. ή όποιες 
άλλες ισχύσουν ειδικώς για τα ΝΠΙΔ. 

ΜΕΡΟΣ ΔΕΥΤΕΡΟ - ΚΑΝΟΝΙΣΜΟΣ ΠΡΟΜΗΘΕΙΩΝ 

Άρθρο 18 - 
Πεδίο εφαρμογής 

1. Στις διατάξεις του παρόντος Κανονισμού υπάγονται 
οι προμήθειες των πόσης φύσεως αγαθών και η ανά¬ 
θεση εκτέλεσης έργων και παροχής υπηρεσιών προς 
το ΕΣΥΠ ή τις Μονάδες του. Ειδικότερα αφορά στις 
δημόσιες συμβάσεις προμηθειών, έργων και υπηρεσιών 
από επαχθή αιτία, που συνάπτονται εγγράφως μεταξύ 
του Ε.Σ.Υ.Π. και ενός προμηθευτή ή εργολάβου ή πα- 
ρόχου υπηρεσιών και έχουν ως αντικείμενο την αγορά, 
χρηματοδοτική μίσθωση ή μίσθωση αγαθών, εκτέλεση 
οικοδομικών εργασιών ή εργασιών πολιτικού μηχανικού 
ή άλλων παρεμφερών εργασιών ή παροχή υπηρεσιών. 
Ομοίως συμφωνίες που έχουν ως αντικείμενο την αγο¬ 
ρά ή τη μίσθωση με οποιουσδήποτε χρηματοοικονομι¬ 
κούς όρους, γης, κτισμάτων, ή άλλων ακινήτων και που 
αφορούν δικαιώματα επί αυτών, εμπίπτουν στο πεδίο 
εφαρμογής του παρόντος Κανονισμού με αναλογική 
εφαρμογή. 

2. Εξαιρούνται της εφαρμογής των διατάξεων του πα¬ 
ρόντος συμβάσεις που ανατίθενται σε άλλη αναθέτουσα 
αρχή βάσει νομίμου αποκλειστικού δικαιώματος αυτής, 
καθώς και η ανάθεση νομικών υπηρεσιών, γνωμοδοτήσε¬ 
ων, πόσης φύσεως μελετών και ερευνών αγοράς, καθώς 
και η αγορά των αποτελεσμάτων τους. Οι συμβάσεις 
της παραγράφου αυτής δύναται να καταρτίζονται με 
απόφαση του Διοικητικού Συμβουλίου. 

3. Θέματα δημοσίων συμβάσεων προμηθειών, έργων 
ή υπηρεσιών που δεν ρυθμίζονται από τον παρόντα 
Κανονισμό διέπονται από το εκάστοτε ισχύον κοινο¬ 
τικό και εθνικό δίκαιο. Γ ια οιοδήποτε θέμα αναφορικά 
με προμήθειες αγαθών και εκτέλεση έργων και πα¬ 
ροχή υπηρεσιών που δεν ρυθμίζεται ρητώς διά του 

παρόντος Κανονισμού, ισχύουν οι εκάστοτε ισχύουσες 
διατάξεις. 

Άρθρο 19 - 
Έγκριση προμηθειών 

1. Η Κεντρική Υπηρεσία «Κ.Υ» του Ε.Σ.Υ.Π. είναι σύμφω¬ 
να με τον Κανονισμό Λειτουργίας αρμόδια να συγκε¬ 
ντρώνει στο τέλος κάθε έτους από τις αρμόδιες οικο¬ 
νομικές υπηρεσίες των Μονάδων, αιτήματα προμηθειών 
για την κάλυψη και τον προγραμματισμό των ετήσιων 
αναγκών τους, τα οποία επεξεργάζεται και εισηγείται 
προς έγκριση στο Διοικητικό Συμβούλιο (ΔΣ) ή το εξου¬ 
σιοδοτημένο απ’ αυτό όργανο, για τη διενέργεια του 
αντίστοιχου κατά περίπτωση διαγωνισμού. 

2. Η Κεντρική Υπηρεσία «Κ.Υ» του Ε.Σ.Υ.Π εισηγείται 
προς το Δ.Σ. για τη διενέργεια μιας προμήθειας, η οποία 
περιλαμβάνει κατ’ ελάχιστον τη σκοπιμότητα, τον τύπο 
της διαδικασίας ανάθεσης, το είδος, την ποσότητα, τα 
τεχνικά χαρακτηριστικά και το συμβατικό χρόνο πα¬ 
ράδοσης των προς προμήθεια υλικών, καθώς και την 
αντίστοιχη δημοσιονομική πρόβλεψη δαπάνης στον 
προϋπολογισμό του Ε.Σ.Υ.Π. Σε εξαιρετικές περιπτώσεις 
η σύνταξη τευχών δημοπράτησης και λοιπών τεχνικών 
προδιαγραφών μπορεί να ανατεθεί με απόφαση του 
Δ.Σ.. σε τρίτο φυσικό ή νομικό πρόσωπο με αποδεδειγ¬ 
μένη εξειδίκευση και γνώσεις. 

3. Ο καθορισμός της προϋπολογισθείσας δαπάνης 
πρέπει να γίνεται κατά τρόπο που αφενός να επιτυγ¬ 
χάνεται οικονομία κλίμακας, όπου δυνατό, και πάντως 
να αποκλείεται η τεχνητή κατάτμηση του αντικειμένου 
της προμήθειας με συνέπεια τη μη εφαρμογή των δια¬ 
τάξεων της Ευρωπαϊκής Ένωσης ή των διατάξεων του 
παρόντος. 

Άρθρο 20 - 
Συλλογικά Όργανα 

1. Η διενέργεια όλων των διαγωνισμών που ρυθμίζονται 
στον παρόντα Κανονισμό μέχρι και την οριστική παρα¬ 
λαβή των προς προμήθεια αγαθών, έργων κ.τ,λ. γίνεται 
από Επιτροπές, οι οποίες συγκροτούνται με απόφαση 
του Δ.Σ. στην αρχή κάθε οικονομικού έτους ή όποτε 
άλλοτε αποφασίσει το Δ.Σ. 

- (α) Επιτροπή Διενέργειας και Αξιολόγησης Διαγωνι¬ 
σμού (ΕΔΑΔ) και διαδικασιών απ'ευθείας ανάθεσης με 
διαπραγμάτευση αρμόδια για την παραλαβή, αποσφρά¬ 
γιση και αξιολόγηση των προσφορών του διαγωνισμού 
και των διαδικασιών διαπραγμάτευσης, αποτελούμενη 
από 3 ή 5 μέλη. 

- (β) Επιτροπή Αξιολόγησης Ενστάσεων (ΕΑΕ), ενώπιον 
της οποίας υποβάλλονται σύμφωνα με την εκάστοτε 
ισχύουσα νομοθεσία και τα εδώ οριζόμενα, ενστάσεις 
ή προσφυγές στις διάφορες φάσεις της διαγωνιστικής 
διαδικασίας, αποτελούμενη από 3 μέλη διάφορα από 
τα μέλη της ΕΑΔ, 

- (γ) Επιτροπή Παραλαβής Προμηθειών (ΕΠΠ) απο¬ 
τελούμενη από 3 μέλη διάφορα από τα μέλη της ΕΑΔ, 
με αντικείμενο τον ποιοτικό και ποσοτικό έλεγχο των 
παραλαμβανόμενων υλικών και υπηρεσιών σύμφωνα με 
τη σύμβαση. 

2. Οι επιτροπές αξιολόγησης διαγωνισμού γνωμοδο- 
τούν πέραν των θεμάτων αξιολόγησης προσφορών και 
για κάθε θέμα που προκύπτει κατά τη διενέργεια των 
διαγωνισμών, ως και κατά την εκτέλεση των συμβάσεων. 


3. Στις περιπτώσεις πρόχειρου διαγωνισμού οι Επι¬ 
τροπές είναι πάντοτε τριμελείς. 

4. Με απόφαση του Δ.Σ. δύναται να συγκροτούνται 
κατά περίπτωση και έκτακτες επιτροπές ή ομάδες ερ¬ 
γασίας για την αντιμετώπιση ειδικών θεμάτων διαγω¬ 
νισμών. 

5. Μέλη των ανωτέρω επιτροπών είναι υπάλληλοι και 
λοιποί απασχολούμενοι στο Ε.Σ.Υ.Π, καθώς και τρίτοι, 
όταν απαιτούνται εκ της φύσεως της προμήθειας ειδι¬ 
κοί εμπειρογνώμονες με εξειδικευμένες γνώσεις. Στην 
οικεία απόφαση Δ.Σ. για συγκρότηση των ανωτέρω 
συλλογικών οργάνων ορίζεται και ίσος αριθμός ανα¬ 
πληρωματικών μελών. 

6. Με απόφαση του Δ.Σ. δύναται να ορίζεται απο¬ 
ζημίωση των μελών των ανωτέρω επιτροπών, υπό τις 
προϋποθέσεις και τους περιορισμούς που τυχόν τίθε¬ 
νται για τις εν λόγω αμοιβές σύμφωνα με τις εκάστοτε 
ισχύουσες διατάξεις. 

7. Οι Επιτροπές της παρ. 1, στο πλαίσιο των αρμο¬ 
διοτήτων τους αναφορικά με τη διενέργεια διαγωνι¬ 
σμών, συντάσσουν πρακτικά για όλες τις ενέργειές 
τους, τα οποία υποβάλλουν στην Κεντρική Υπηρεσία 
του ΕΣΥΠ. Τα πρακτικά των παραπάνω επιτροπών θα 
πρέπει να κοινοποιούνται υποχρεωτικά στα ενδιαφε¬ 
ρόμενο μέρη. 

Αρθρο 21 - 

Διάκριση προμηθειών και είδη διαγωνισμών 

1. Διάκριση προμηθειών σε κλιμάκια: Οι προμήθειες δι- 
ακρίνονται σε κλιμάκια με βάση την προϋπολογισθείσα 
δαπάνη - αξία προμήθειας, ως εξής: 

Κλιμάκιο Α': Αξία μέχρι 20.000€ συμπεριλαμβανομένου 
ΦΠΑ 

Κλιμάκιο Β': Αξία από 20.001 έως 60.000€ συμπερι¬ 
λαμβανομένου ΦΠΑ 

Κλιμάκιο Γ': Αξία από 60.000€ και άνω. 

Τα παραπάνω κλιμάκια θα τροποποιούνται αναλόγως 
προς τα εκάστοτε ισχύοντα για τις προμήθειες του 
Δημοσίου με απόφαση του ΔΣ του ΕΣΥΠ. 

2. Οι προμήθειες του Α' κλιμακίου διενεργούνται με 
διαπραγμάτευση με τρεις (3) τουλάχιστον προμηθευτές 
κατόπιν έρευνας αγοράς και εισήγησης του αρμόδιου 
Τμήματος Προμηθειών. Οι προμήθειες αυτές συνήθως 
αφορούν αναλώσιμα (γραφική ύλη, μελάνια εκτυπωτών, 
φωτοτυπικών, χαρτί Α4-Α3, είδη καθαριότητας, κ.λ.π.), 
μηνιαία έξοδα Δ/νσεων και Ανεξαρτήτων Τμημάτων, 
πετρέλαιο θέρμανσης και καύσιμα υπηρεσιακών αυ¬ 
τοκινήτων, έξοδα φιλοξενίας καθώς και διοργάνωσης 
συνεδρίων και σεμιναρίων, συνδρομές και δημοσιεύσεις 
σε εφημερίδες και περιοδικά, επισκευές και συντηρή¬ 
σεις, γενικώς επίπλων και σκευών, κτιρίων και μηχανικών 
εγκαταστάσεων, συσκευών-μηχανημάτων καθώς και την 
προμήθεια διαφόρων ανταλλακτικών-εργαλείων ή υλι¬ 
κών για δοκιμές. 

3. Οι προμήθειες του Β' κλιμακίου διενεργούνται με 
πρόχειρο μειοδοτικό διαγωνισμό. Στον πρόχειρο μειο¬ 
δοτικό διαγωνισμό, απευθύνεται πρόσκληση σε τουλά¬ 
χιστον τρεις (3) προμηθευτές κατόπιν έρευνας αγοράς, 
με τους βασικούς όρους της προμήθειας, η οποία υπο¬ 
χρεωτικά δημοσιεύεται στην ιστοσελίδα του Ε.Σ.Υ.Π και 
μοναδικό κριτήριο κατακύρωσης τη χαμηλότερη τιμή. 

4. Οι προμήθειες του Γ' κλιμακίου διενεργούνται υπο¬ 
χρεωτικά με α) ανοιχτό διαγωνισμό, β) κλειστό δια- 

γωνισμό, γ) διαπραγμάτευση, δ) συμφωνίες -πλαίσιο, 
ε) ανταγωνιστικό διάλογο. Αναλυτικά: 

(α) Ανοικτός διαγωνισμός, όπου κάθε ενδιαφερόμενος 
μπορεί να υποβάλλει προσφορά. 

(β) Κλειστός διαγωνισμός, όπου μόνο προεπιλεγμένοι 
κατά την πρώτη φάση εκδήλωσης ενδιαφέροντος προ¬ 
μηθευτές καλούνται να υποβάλλουν προσφορά. 

(γ) Διαπραγμάτευση (εξαιρετική ή με απευθείας ανά¬ 
θεση), με ή χωρίς προηγούμενη δημοσίευση προκήρυ¬ 
ξης, όταν συντρέχει μια από τις περιπτώσεις του άρθρου 
2 παρ. 13 του ν. 2286/1995 και του άρθρου 83 του ν. 
2362/1995, όπως εκάστοτε ισχύουν, κατά τις οποίες το 
Ε.Σ.Υ.Π προσφεύγει σε προμηθευτές της επιλογής του 
και διαπραγματεύεται τους όρους της σύμβασης με 
έναν ή περισσοτέρους απ’ αυτούς. 

(δ) Συμφωνίες - Πλαίσιο, όπου το Ε.Σ.Υ.Π μπορεί να 
συμβάλλεται κατ’ ανώτερον για τέσσερα (4) χρόνια με 
έναν ή περισσότερους προμηθευτές σ’ ένα πλαίσιο, 
όπου ρυθμίζονται οι γενικοί όροι των προς σύναψη 
συμβάσεων και σε κάθε περίπτωση οι τιμές και οι απαι- 
τούμενες ποσότητες, σύμφωνα με τα ειδικώς οριζόμενα 
στις διατάξεις για τη σύναψη των συμβάσεων αυτών. 

(ε) Ανταγωνιστικός Διάλογος, όπου σε περίπτωση ιδιαί¬ 
τερα πολύπλοκων συμβάσεων με κατ’ εξοχήν τεχνολογι¬ 
κό χαρακτήρα το Ε.Σ.Υ.Π εξειδικεύει τη βέλτιστη τεχνική 
λύση που επιθυμεί σε μια διαδικασία διαλόγου με τους 
επιλεγέντες προμηθευτές - παρόχους υπηρεσιών και 
τελικά αξιολογεί την πλέον συμφέρουσα από οικονομική 
άποψη προσφορά βάσει των ήδη γνωστών από την αρχή 
της διαδικασίας κριτηρίων αξιολόγησης, σύμφωνα με τη 
νομοθεσία που ρυθμίζει τις περιπτώσεις αυτές. 

5. Στις παραπάνω διαδικασίες δημόσιου ανοικτού ή 
κλειστού διαγωνισμού απαιτείται πάντοτε προηγού¬ 
μενη δημοσίευση προκήρυξης, ενώ για την προσφυγή 
στην παραπάνω διαδικασία (ε) Συμφωνίες - Πλαίσιο 
απαιτείται να συντρέχουν σωρευτικά οι εξής προϋποθέ¬ 
σεις: κοινό υλικό, διαρκώς διακινούμενο δίχως μεταβολή 
προδιαγραφών για μακρό χρόνο με σταθερή ετήσια 
κατανάλωση και συγχρόνως αδιαμφισβήτητη αξιοπι¬ 
στία φερεγγυότητα και εξειδίκευση των προμηθευτών, 
κατασκευαστών, παροχών υπηρεσιών. 

Αρθρο 22 - 

Πρόχειρος διαγωνισμός 

1. Το Ε.Σ.Υ.Π δύναται να διενεργεί πρόχειρους δια¬ 
γωνισμούς υπό την προϋπόθεση ότι οι δαπάνες αυτές 
έχουν προεγκριθεί από τον Διευθύνοντα Σύμβουλο ή 
τους Προϊσταμένους των Αυτοτελών Λειτουργικών Μο¬ 
νάδων, οι οποίοι αρμοδίως έχουν οριστεί με απόφαση 
του Διοικητικού Συμβουλίου. Αντί προκήρυξης μπορεί 
να απευθύνεται πρόσκληση σε κατ’ ελάχιστον τρεις (3) 
προμηθευτές, που μπορούν να προσφέρουν τα προς 
προμήθεια είδη κατόπιν έρευνας αγοράς. 

Το περιεχόμενο της πρόσκλησης δημοσιοποιείται 
στην ιστοσελίδα του Ε.Σ.Υ.Π και περιέχει κατ’ ελάχιστο 
τα ακόλουθα στοιχεία:- 

(α) Το αντικείμενο του διαγωνισμού με σαφή και πλή¬ 
ρη ποιοτική και ποσοτική περιγραφή των ζητουμένων 
ειδών, εργασιών και υπηρεσιών. 

(β) Την προϋπολογιζόμενη δαπάνη. 

(γ) Τον τρόπο υποβολής των προσφορών, την ημε¬ 
ρομηνία και ώρα έναρξης και λήξης της προθεσμίας 
αποδοχής των προσφορών από την ΕΔΑΔ. 


(δ) Την ημερομηνία, ώρα και τον τόπο διεξαγωγής 
του διαγωνισμού. 

(ε) Τους όρους συμμετοχής στο διαγωνισμό. 

(στ) Τα στοιχεία και τα δικαιολογητικά συμμετοχής 
και αν απαιτείται τη κατάθεση δείγματος. 

(ζ) Το χρόνο ισχύος των προσφορών. 

(η) Τους όρους, τον τρόπο πληρωμής, τα τέλη και τις 
κρατήσεις που θα βαρύνουν τον προμηθευτή. 

(θ) Τις μέρες και τις ώρες κατά τις οποίες μπορούν 
οι ενδιαφερόμενοι να πληροφορούνται για τους όρους 
του διαγωνισμού. 

(ι) Τον τρόπο και τον τόπο και αν χρειάζεται την 
προθεσμία παράδοσης ή εκτέλεσης του αντικειμένου 
του διαγωνισμού καθώς και τον τρόπο του ποιοτικού 
ελέγχου. 

(κ) Εφόσον πρόκειται για μηχανήματα ή όργανα, την 
εγγύηση για επάρκεια ανταλλακτικών από τον προμη¬ 
θευτή και την εγγύηση καλής λειτουργίας για ορισμένο 
χρόνο και σε ειδικές περιπτώσεις, την παροχή υπηρεσι¬ 
ών συντήρησης και κάθε άλλο στοιχείο που εκτιμάται 
ότι θα διευκολύνει την επιτυχή εκλογή του προμηθευτή. 

(λ) Όρο ότι στην προσφορά θα αναγράφεται ότι ο 
προσφέρων έλαβε γνώση των όρων της πρόσκλησης 
τους οποίους αποδέχεται πλήρως και ανεπιφύλακτα. 

2. Η ΕΔΑΔ μετά την υποβολή των προσφορών στα 
πλαίσια πρόχειρων διαγωνισμών ελέγχει την συμβα¬ 
τότητα των τεχνικών προσφορών με τις ζητούμενες 
τεχνικές προδιαγραφές και αποκλείει τυχόν αποκλίνου- 
σες προσφορές. Οι προσφορές που γίνονται τεχνικοοι- 
κονομικά αποδεκτές καταχωρούνται σε σχετικό πίνακα 
κατά σειρά μειοδοσίας. Η κατακύρωση γίνεται πάντοτε 
στην προσφορά με τη χαμηλότερη τιμή. 

3. Τυχόν ζητούμενες διευκρινίσεις από τους προσφέ- 
ροντες δίνονται πάντοτε εγγράφως. Σε περίπτωση 
ισότιμων προσφορών η ΕΔΑΔ έχει τη διακριτική ευχέ¬ 
ρεια είτε να κατανείμει μεταξύ των περισσοτέρων την 
προμήθεια, είτε, εφόσον το προς προμήθεια υλικό δεν 
είναι διαιρετό, να διενεργήσει κλήρωση είτε να επιλέ- 
ξει το μειοδότη κατόπιν διαπραγμάτευσης μεταξύ των 
προσφερόντων με ισότιμες προσφορές. 

4. Η ΕΔΑΔ συντάσσει πρακτικό και πίνακα με τα απο¬ 
τελέσματα του διαγωνισμού, το οποίο υποβάλλει στη 
συνέχεια στην «ΚΎ» προκειμένου να προωθηθεί αρμοδί¬ 
ως για τη λήψη της σχετικής απόφασης κατακύρωσης. 
Με το πρακτικό της η ΕΔΑΔ εισηγείται τη μερική ή ολική 
κατακύρωση του διαγωνισμού σε έναν ή περισσότερους 
μειοδότες ή την επανάληψή του για όλα ή μερικά από 
τα είδη με ή χωρίς τροποποίηση των όρων του διαγω¬ 
νισμού ή ακόμη και την ακύρωσή του. 

Η ανωτέρω απόφαση για την κατακύρωση του διαγω¬ 
νισμού, ανακοινώνεται στον προμηθευτή εγγράφως και 
προσκαλείται αυτός να προσέλθει σε τακτή προθεσμία 
όχι μικρότερη των δέκα (10) ημερών για να υπογράψει 
τη σύμβαση ή παραγγελία. 

Άρθρο 23 - 

Διενέργεια δημοσίων διαγωνισμών 

1. Το Ε.Σ.Υ.Π διενεργεί ανοικτούς και κλειστούς δημό¬ 
σιους διαγωνισμούς κατ’ απόλυτη συμμόρφωση προς τις 
εκάστοτε ισχύουσες Ενωσιακές και εθνικές διατάξεις, 
ιδιαίτερα όσον αφορά στο ελάχιστο περιεχόμενο της 
προκήρυξης, τις τεχνικές προδιαγραφές, τους κανόνες 
δημοσιότητας, τις προθεσμίες, τη διαδικασία υποβολής 

προσφορών, τον έλεγχο πληρότητας και νομιμότητας 
των δικαιολογητικών συμμετοχής καθώς και τα κριτήρια 
επιλογής και κατακύρωσης. 

2. Η συμμετοχή στους διαγωνισμούς αποτελεί αμά¬ 
χητο τεκμήριο πλήρους και ανεπιφύλακτης συμμόρφω¬ 
σης των διαγωνιζομένων με τους όρους της προκή¬ 
ρυξης και τις διατάξεις του παρόντος κανονισμού, το 
δε Ε.Σ.Υ.Π επιφυλάσσεται ρητά του δικαιώματος του 
να διακόψει, ακυρώσει, ματαιώσει ή επαναπροκηρύξει 
το διαγωνισμό σε οποιαδήποτε φάση του, δίχως να 
θεμελιώνεται δικαίωμα οιασδήποτε αποζημίωσης των 
συμμετεχόντων. 

3. Οι όροι της προκήρυξης του διαγωνισμού πρέπει 
να είναι σαφείς και πλήρεις. 

4. Στις περιπτώσεις ανοικτού διαγωνισμού, η προκή¬ 
ρυξη, με την επιφύλαξη των τυχόν οριζομένων σε άλλες 
διατάξεις της κείμενης νομοθεσίας, περιλαμβάνει τα 
ακόλουθα: 

- (α) Το είδος του διαγωνισμού. 

- (β) Το είδος, την ποσότητα, τις τεχνικές προδια¬ 
γραφές του προς προμήθεια υλικού με επισήμανση, 
ιδίως, εάν η υποβολή προσφορών ζητείται για την 
αγορά, μίσθωση, χρηματοδοτική μίσθωση ή μακρά 
μίσθωση με δικαίωμα ή όχι αγοράς ή με συνδυασμό 
αυτών. Οποιαδήποτε δικαιώματα προαίρεσης για συ¬ 
μπληρωματικές αγορές και, εφόσον είναι γνωστό, το 
χρονοδιάγραμμα για την άσκηση των δικαιωμάτων 
αυτών, καθώς και τον αριθμό των τυχόν παρατάσεων 
για την άσκησή τους. Εάν η ποσότητα των υλικών, η 
προμήθεια των οποίων αποτελεί αντικείμενο του δι¬ 
αγωνισμού, υποδιαιρείται σε τμήματα, στη προκήρυξη 
ορίζεται ποια είναι αυτά τα τμήματα, η ποσότητά τους 
και εάν παρέχεται δυνατότητα στους διαγωνιζόμε- 
νους να υποβάλουν προσφορά για μέρος μόνο της 
ζητούμενης ποσότητας, καθώς και εάν είναι δυνατή 
η υποβολή προσφοράς για ορισμένα μόνο από τα ζη¬ 
τούμενα είδη. Στην περίπτωση δυνατότητας υποβολής 
προσφοράς για τμήματα της ζητούμενης ποσότητας ή 
για ορισμένα από τα ζητούμενα είδη, στη προκήρυξη 
πρέπει να καθορίζεται και η αντίστοιχη προϋπολογι- 
σθείσα δαπάνη. 

- (γ) Το χρόνο, τον τόπο και τον τρόπο παράδοσης 
και παραλαβής των προμηθευόμενων ειδών 

- (δ) Το όνομα, τη διεύθυνση, τον αριθμό τηλεφώνου 
και τηλεομοιοτυπικού μηχανήματος (ΡΑΧ), την ηλεκτρο¬ 
νική διεύθυνση της «Κ.Υ» που διενεργεί το διαγωνισμό, 
καθώς και τον αρμόδιο υπάλληλο. 

- (ε) Την ημερομηνία αποστολής προκήρυξης (περίλη¬ 
ψης της προκήρυξης) στην Υπηρεσία Επισήμων Εκδόσε¬ 
ων της Ευρωπαϊκής Ένωσης για δημοσίευση, όπου τούτο 
απαιτείται, την ημερομηνία δημοσίευσης στο Τεύχος 
Διακηρύξεων Δημοσίων Συμβάσεων και στον ελληνικό 
τύπο. 

- (στ) Την προθεσμία αίτησης σχετικών εγγράφων, 
μέσα στην οποία οι ενδιαφερόμενοι μπορούν να ζη¬ 
τήσουν από την «Κ.Υ» τα σχετικά έγγραφα, το ποσό 
που τυχόν απαιτείται να καταβληθεί για τη χορήγηση 
των εγγράφων αυτών, καθώς και τους όρους πληρωμής 
αυτού. 

- (ζ) Την ημερομηνία, την ώρα και τον τόπο αποσφρά¬ 
γισης και τα αρμόδια όργανα για την αποσφράγιση των 
προσφορών, καθώς και τα πρόσωπα που δικαιούνται 
να παρίστανται. 


- (η) Το νόμισμα της προσφερόμενης τιμής. 

- (θ) Τον τύπο των απαιτούμενων εγγυήσεων, τα πο¬ 
σοστά, το νόμισμα, τον χρόνο υποβολής των εγγυήσεων, 
καθώς και άλλες εξασφαλίσεις, εάν τυχόν ζητούνται. 

- (ι) Την προϋπολογισθείσα δαπάνη, την πηγή χρημα¬ 
τοδότησης και τον τρόπο πληρωμής. 

- (κ) Τα στοιχεία και δικαιολογητικά, από τα οποία 
προκύπτει ότι πληρούνται τα ελάχιστα αναγκαία όρια 
οικονομικών και τεχνικών προϋποθέσεων, που η «Κ.Υ» 
απαιτεί από τους προμηθευτές. 

- (λ) Ενδεχομένως, απαγόρευση των εναλλακτικών 
προσφορών. 

- (μ) Τα κριτήρια για την αξιολόγηση των προσφορών 
και την κατακύρωση της προμήθειας. Στην περίπτωση 
που κριτήριο είναι η πλέον συμφέρουσα από οικονομική 
άποψη προσφορά, καθορίζονται και τα στοιχεία με βάση 
τα οποία γίνεται η αξιολόγηση της προσφοράς. 

- (ν) Την προθεσμία για την παραλαβή των προσφορών 
από την ΕΔΑΔ και τη διεύθυνση στην οποία πρέπει να 
αποσταλούν. 

- (ξ) Τη διάρκεια ισχύος των προσφορών. 

- (ο) Τις προϋποθέσεις αναπροσαρμογής του τιμήμα¬ 
τος μετά την κατακύρωση, εφόσον κρίνεται ότι απαι¬ 
τείται τέτοιος όρος. 

- (π) Τους απαράβατους όρους, απόκλιση από τους 
οποίους συνεπάγεται απόρριψη της προσφοράς. 

- (ρ) Τα κριτήρια επιλογής, σχετικά με την προσωπική 
κατάσταση των προμηθευτών, τα οποία οδηγούν σε 
αποκλεισμό τους και τα απαιτούμενα στοιχεία βάσει 
των οποίων αποδεικνύεται ότι δεν εμπίπτουν στις πε¬ 
ριπτώσεις που δικαιολογούν αποκλεισμό. 

- (σ) Το σχέδιο της σύμβασης που θα υπογράφει με 
τον ανάδοχο. 

5. Η προκήρυξη κλειστού διαγωνισμού, με την επιφύ¬ 
λαξη των τυχόν οριζομένων σε άλλες διατάξεις της 
κείμενης νομοθεσίας, περιλαμβάνει τα ακόλουθα: 

(α) Τα στοιχεία της παραπάνω παραγράφου 4 του 
άρθρου τούτου εκτός των εδαφίων (στ), (ν) και (ξ). 

(β) Τον τύπο και το περιεχόμενο των αιτήσεων συμμε¬ 
τοχής, την προθεσμία για την υποβολή τους στην «Κ.Υ» 
και τη διεύθυνση στην οποία πρέπει να υποβληθούν. 

(γ) Την ημερομηνία υποβολής προσκλήσεων προσφο¬ 
ρών μέχρι την οποία θα αποσταλούν από την «Κ.Υ» οι 
προσκλήσεις. 

(δ) Τα όρια μεταξύ των οποίων θα κυμανθεί ο αριθ¬ 
μός των υποψηφίων που πρόκειται να προσκληθούν 
να υποβάλουν προσφορά (εφόσον θεωρηθεί απαραί¬ 
τητο). 

6. Η πρόσκληση υποβολής προσφορών κλειστού δια¬ 
γωνισμού, με την επιφύλαξη των τυχόν οριζομένων σε 
άλλες διατάξεις της κείμενης νομοθεσίας, περιλαμβάνει 
τα ακόλουθα: 

(α) Την προθεσμία για την υποβολή των προσφορών 
και τη διεύθυνση στην οποία πρέπει να αποσταλούν. 

(β) Τα αρμόδια όργανα για την αποσφράγιση των 
προσφορών, τα πρόσωπα που μπορούν να παρίστανται 
καθώς και την ημερομηνία, ώρα και τόπο αποσφρά¬ 
γισης. 

(γ) Τη διάρκεια ισχύος των προσφορών. Με την πρό¬ 
σκληση αποστέλλεται σε αυτούς που επιλέχθηκαν για 
υποβολή προσφορών και η σχετική προκήρυξη μαζί με 
όλα τα συμπληρωματικά της προκήρυξης έγγραφα και 
στοιχεία. 

Άρθρο 24 - 

Τεχνικές προδιαγραφές 

1. Στην προκήρυξη περιλαμβάνονται οπωσδήποτε και 
οι τεχνικές προδιαγραφές του προς προμήθεια υλικού 
ή αναφέρεται συγκεκριμένο πρότυπο (ευρωπαϊκό ή ανα¬ 
γνωρισμένου οργανισμού) ή προδιαγραφή (ενοποιημένη, 
άλλου φορέα). Τεχνικές Προδιαγραφές, σε γενικό ορισμό, 
είναι οι τεχνικές απαιτήσεις που καθορίζουν τα ελάχιστα 
αναγκαία χαρακτηριστικά του υλικού που απαιτούνται, 
προκειμένου αυτό να προσδιορισθεί αντικειμενικά με 
τρόπο που να ανταποκρίνεται στη χρήση, για την οποία 
προορίζεται από τον φορέα. Οι τεχνικές αυτές απαιτήσεις 
πρέπει να περιλαμβάνουν, ιδίως, τα επίπεδα ποιότητας ή 
απόδοσης, τα επίπεδα ασφάλειας, τις διαστάσεις καθώς 
και τις λοιπές απαιτήσεις που ισχύουν για το υλικό ή το 
προϊόν όσον αφορά την ποιότητα, την ορολογία, τις δο¬ 
κιμές και μεθόδους δοκιμών, τη συσκευασία, τη σήμανση. 

2. Οι τεχνικές προδιαγραφές πρέπει να είναι σαφώς 
διατυπωμένες και πλήρως κατανοητές από όλους τους 
ενδιαφερομένους. Πρέπει να διατυπώνονται έτσι ώστε 
να εξασφαλίζεται η μεγαλύτερη δυνατή ευρύτητα συμ¬ 
μετοχής στον διαγωνισμό και να μη δημιουργούνται 
αδικαιολόγητα εμπόδια στον ανταγωνισμό. 

3. Δεν επιτρέπεται η αναγραφή όρων στις τεχνικές 
προδιαγραφές και στις διακηρύξεις που να προσδιορί¬ 
ζουν προϊόντα ορισμένης κατασκευής ή προέλευσης ή 
μεθόδους επεξεργασίας, οι οποίες έχουν ως αποτέλε¬ 
σμα να ευνοούνται ορισμένες επιχειρήσεις ή προϊόντα. 
Ειδικότερα, οι τεχνικές προδιαγραφές απαγορεύεται να 
αναφέρονται σε εμπορικά σήματα, διπλώματα ευρεσι¬ 
τεχνίας, τύπους ορισμένης προέλευσης ή παραγωγής. 

Σε εξαιρετικές περιπτώσεις, εφόσον δεν είναι δυνατό 
να περιγράφει ένα είδος με τεχνικές προδιαγραφές 
σαφείς και πλήρως κατανοητές, η μνεία των ανωτέρω 
στοιχείων είναι επιτρεπτή, αλλά υποχρεωτικά συνοδεύ¬ 
εται από τις λέξεις «ή ισοδύναμο». 

4. Όλοι οι όροι των τεχνικών προδιαγραφών είναι 
απαράβατοι και η μη συμμόρφωση προς αυτούς συνε¬ 
πάγεται απόρριψη της προσφοράς, εκτός εάν άλλως 
ορίζεται στην προκήρυξη (όπως πχ. προσφορά της βέλ¬ 
τιστης τεχνικά λύσης κλπ.). 

Άρθρο 25 - 

Κανόνες δημοσιότητας 

1. Στις περιπτώσεις ανοικτού και κλειστού διαγωνι¬ 
σμού, το Ε.Σ.Υ.Π μεριμνά για ευρεία γνωστοποίηση της 
σχετικής προκήρυξης και ειδικότερα: 

(α) Για την αποστολή προς δημοσίευση προκήρυξης 
(περίληψης των ουσιωδών στοιχείων της προκήρυξης) 
στο Τεύχος Διακηρύξεων Δημοσίων Συμβάσεων καθώς 
και για τη δημοσίευση σε δύο τουλάχιστον ημερήσιες 
οικονομικές εφημερίδες ευρείας κυκλοφορίας. 

(β) Για τη διάθεση της προκήρυξης ή της σχετικής 
ανακοίνωσης, σε περίπτωση κλειστού διαγωνισμού, 
στους ενδιαφερομένους από την ημερομηνία δημοσί¬ 
ευσης της προκήρυξης. 

(γ) Γ ια την αποστολή προκήρυξης στην Υπηρεσία Επι¬ 
σήμων Εκδόσεων της Ευρωπαϊκής Ένωσης, εφόσον η 
προϋπολογισθείσα αξία, εκτός του Φόρου Προστιθέμε¬ 
νης Αξίας (ΦΠΑ), είναι ίση ή μεγαλύτερη των €211.000, 
ή του ποσού που θα προκύψει κατόπιν αναθεώρησης 
από την Ευρωπαϊκή Επιτροπή σύμφωνα με το άρθρο 77 
παρ. 2 της Οδηγίας 2004/18/ΕΚ. 


2. Η δημοσίευση της προκήρυξης στον ελληνικό τύπο 
δεν γίνεται πριν από την ημερομηνία αποστολής της 
στην Υπηρεσία Επισήμων Εκδόσεων της Ευρωπαϊκής 
Ένωσης, η οποία πρέπει να αναφέρει και την ημερομηνία 
αυτή και δεν μπορεί να περιέχει πληροφορίες διάφορες 
από τις δημοσιευμένες στην Επίσημη Εφημερίδα της 
Ευρωπαϊκής Ένωσης. Τα παραπάνω ισχύουν και σε κάθε 
περίπτωση που απαιτείται δημοσίευση ανακοίνωσης, 
σχετικά με διαγωνισμό που έχει προκηρυχθεί. 

3. Το Ε.Σ.Υ.Π, μετά την υπογραφή μιας σύμβασης, 
αποστέλλει στην Υπηρεσία Επισήμων Εκδόσεων της 
Ευρωπαϊκής Ένωσης εντός σαράντα οκτώ (48) ημερών 
σχετική ανακοίνωση, εφόσον για τη σύμβαση αυτή έχει 
προηγηθεί δημοσίευση σχετικής προκήρυξης στην ΕΈ. 
Είναι δυνατόν, όμως, να μην δημοσιευθούν ορισμένες 
πληροφορίες σχετικές με τη σύμβαση, όταν η ανα¬ 
κοίνωσή τους ενδέχεται να εμποδίσει την εφαρμογή 
νόμων, να είναι αντίθετη προς το δημόσιο συμφέρον, 
να βλάψει θεμιτά εμπορικά συμφέροντα δημόσιων ή 
ιδιωτικών επιχειρήσεων ή τον υγιή ανταγωνισμό μεταξύ 
των προμηθευτών. 

4. Τα έξοδα δημοσίευσης των ανακοινώσεων στον 
ελληνικό τύπο βαρύνουν το Ε.Σ.Υ.Π, στη δε Υπηρεσία 
Επισήμων Εκδόσεων της Ευρωπαϊκής Ένωσης, την Ευ¬ 
ρωπαϊκή Ένωση. 

Άρθρο 26 - 
Γλώσσα 

Τα έγγραφα που απαιτούνται για τη διενέργεια των δι¬ 
αγωνισμών και τη συμμετοχή σε αυτούς, συντάσσονται 
στην ελληνική γλώσσα, πλην τυχόν τεχνικών φυλλαδίων 
(ρωερθοίυε) που είναι δυνατό να κατατίθενται και στην 
αγγλική γλώσσα κατά τα ειδικώς προβλεπόμενα στην 
προκήρυξη. 

Άρθρο 27 - 

Στάδια διαδικασίας, χρόνος 
και τρόπος υποβολής στοιχείων 

Η υποβολή των στοιχείων και δικαιολογητικών για τη συμ¬ 
μετοχή σε διαγωνισμό και μέχρι τη σύναψη της σύμβασης 
γίνεται σε στάδια, σε χρόνο και με τρόπο, όπως αυτά ορί¬ 
ζονται στο άρθρο 5α του π.δ. 118/07, όπως εκάστοτε ισχύει. 

Άρθρο 28 - 

Κριτήρια επιλογής, προσόντα 
και δικαιολογητικά συμμετοχής και κατακύρωσης 

1. Οι συμμετέχοντες στους διαγωνισμούς υποχρεούνται 
να υποβάλλουν, μαζί με την προσφορά τους, τα εξής: 

(α) Εγγύηση συμμετοχής στο διαγωνισμό, κατά το 
άρθρο 49 του παρόντος κανονισμού. 

(β) Υπεύθυνη δήλωση στοιχείων διαγωνισμού, της παρ. 
4 του άρθρου 8 του ν. 1599/1986 (Α' 75), όπως εκάστοτε 
ισχύει, με θεώρηση γνησίου υπογραφής, στην οποία: 

(β.1). Να αναγράφονται τα στοιχεία του διαγωνισμού ή 
διαδικασίας ανάθεσης στον οποίο συμμετέχουν. 

(β.2). Σύμφωνα με τα οριζόμενα στις διατάξεις της 
παραγράφου 2, του παρόντος άρθρου, να δηλώνεται, 
μέχρι και την ημέρα υποβολής της προσφοράς τους, 
ότι: 

- δεν έχουν καταδικασθεί με αμετάκλητη απόφαση 
για κάποιο αδίκημα 

- είναι φορολογικά και ασφαλιστικά ενήμεροι ως προς 
τις υποχρεώσεις τους, 

- είναι εγγεγραμμένοι στο οικείο Επιμελητήριο ή 
ασκούν γεωργικό ή κτηνοτροφικό επάγγελμα, κατά 
περίπτωση, 

- δεν τελούν σε κάποια από τις αναφερόμενες πε¬ 
ριπτώσεις της παραγράφου 2 του παρόντος άρθρου. 

- (β.3). Να αναλαμβάνεται η υποχρέωση για την έγκαι¬ 
ρη και προσήκουσα προσκόμιση των δικαιολογητικών 
της παραγράφου. 2 του άρθρου αυτού και σύμφωνα με 
τους όρους και τις προϋποθέσεις του άρθρου 44 του 
παρόντος κανονισμού. 

(γ) Παραστατικό εκπροσώπησης, υποβάλλεται με την 
προσφορά, εφόσον οι προμηθευτές συμμετέχουν στους 
διαγωνισμούς με αντιπρόσωπό τους. 

2. Μετά την αξιολόγηση των προσφορών, κατά το 
άρθρο 44 του παρόντος κανονισμού, ο προσφέρων 
στον οποίο πρόκειται να γίνει η κατακύρωση, εντός 
προθεσμίας είκοσι (20) ημερών από την κοινοποίη¬ 
ση της σχετικής έγγραφης ειδοποίησης σ’ αυτόν, με 
βεβαίωση παραλαβής ή σύμφωνα με το ν. 2672/1998 
(Α' 290), οφείλει να υποβάλει, σε σφραγισμένο φάκελο, 
τα εξής έγγραφα και δικαιολογητικά, τα οποία απο¬ 
σφραγίζονται και ελέγχονται κατά τη διαδικασία ανά¬ 
δειξης και κατακύρωσης που προβλέπεται στο άρθρο 
43 παρ. 6 του παρόντος κανονισμού: 

28.2.1 Οι Έλληνες πολίτες: 

(α) Απόσπασμα ποινικού μητρώου έκδοσης του τελευ¬ 
ταίου τριμήνου πριν από την κοινοποίηση της ως άνω 
έγγραφης ειδοποίησης, από το οποίο να προκύπτει, 
ότι δεν έχουν καταδικασθεί με αμετάκλητη δικαστι¬ 
κή απόφαση, για κάποιο από τα αδικήματα της παρ. 
1 του άρθρου 43 του π.δ. 60/2007, για κάποιο από τα 
αδικήματα του Αγορανομικού Κώδικα, σχετικό με την 
άσκηση της επαγγελματικής τους δραστηριότητας, εφό¬ 
σον αυτό ορίζεται στη προκήρυξη ή για κάποιο από τα 
αδικήματα της υπεξαίρεσης, της απάτης, της εκβίασης, 
της πλαστογραφίας, της ψευδορκίας, της δωροδοκίας 
και της δόλιας χρεωκοπίας. 

(β) Πιστοποιητικό αρμόδιας δικαστικής ή διοικητικής 
αρχής, έκδοσης του τελευταίου εξαμήνου, πριν από την 
κοινοποίηση της ως άνω έγγραφης ειδοποίησης, από 
το οποίο να προκύπτει ότι δεν τελούν σε πτώχευση 
και, επίσης, ότι δεν τελούν σε διαδικασία κήρυξης πτώ¬ 
χευσης. 

(γ) Πιστοποιητικό φορολογικής και ασφαλιστικής 
ενημερότητας, που εκδίδεται από αρμόδια κατά περί¬ 
πτωση αρχή, από το οποίο να προκύπτει ότι κατά την 
ημερομηνία της ως άνω ειδοποίησης, είναι ενήμεροι ως 
προς τις υποχρεώσεις τους που αφορούν τις εισφορές 
κοινωνικής ασφάλισης (κύριας και επικουρικής) και ως 
προς τις φορολογικές υποχρεώσεις τους. 

(δ) Πιστοποιητικό του οικείου Επιμελητηρίου, με το 
οποίο θα πιστοποιείται αφενός η εγγραφή τους σ’ αυτό 
και το ειδικό επάγγελμά τους, κατά την ημέρα διενέρ¬ 
γειας του διαγωνισμού, και αφετέρου ότι εξακολουθούν 
να παραμένουν εγγεγραμμένοι μέχρι της επίδοσης της 
ως άνω έγγραφης ειδοποίησης. Για όσους ασκούν γε¬ 
ωργικό ή κτηνοτροφικό επάγγελμα, απαιτείται σχετική 
βεβαίωση άσκησης επαγγέλματος, από αρμόδια αρχή 
του Δημοσίου ή του οικείου ΟΤΑ. 

Σε περίπτωση εγκατάστασής του προσφέροντος Έλ¬ 
ληνα πολίτη στην αλλοδαπή, τα δικαιολογητικά των 
παραπάνω περιπτώσεων (β) και (γ), εκδίδονται με βάση 
την ισχύουσα νομοθεσία της χώρας που είναι εγκα¬ 


τεστημένοι, από την οποία και εκδίδεται το σχετικό 
πιστοποιητικό. 

28.2. 2 Αλλοδαποί Πολίτες: 

(α) Απόσπασμα ποινικού μητρώου ή ισοδύναμου εγ¬ 
γράφου αρμόδιας διοικητικής ή δικαστικής αρχής της 
χώρας εγκατάστασής τους, έκδοσης του τελευταίου 
τριμήνου, πριν από την κοινοποίηση της ως άνω έγγρα¬ 
φης ειδοποίησης από το οποίο να προκύπτει ότι δεν 
έχουν καταδικασθεί με αμετάκλητη δικαστική απόφαση 
για κάποιο από τα αδικήματα της περίπτωσης (α) της 
υποπαραγράφου 28.2.1 του άρθρου αυτού. 

(β) Πιστοποιητικό της κατά περίπτωση αρμόδιας δι¬ 
καστικής ή διοικητικής αρχής της χώρας εγκατάστασής 
τους, από το οποίο να προκύπτει ότι δεν τελούν σε 
κάποια από τις καταστάσεις της περ. (β) της υποπα- 
ραγράφου 28.2.1 του άρθρου αυτού. 

ή υπό άλλη ανάλογη κατάσταση ή διαδικασία και ότι 
πληρούνται οι προϋποθέσεις της περ. (γ) της υποπα- 
ραγράφου 28.2.1 του άρθρου αυτού. 

(γ) Πιστοποιητικό στα μητρώα του οικείου Επιμελητη¬ 
ρίου ή σε ισοδύναμες επαγγελματικές οργανώσεις, της 
αρμόδιας αρχής της χώρας εγκατάστασής τους, από 
το οποίο να προκύπτει ότι ήταν εγγεγραμμένοι στα 
μητρώα του οικείου Επιμελητηρίου ή σε ισοδύναμες 
επαγγελματικές οργανώσεις, κατά την ημέρα διενέργει¬ 
ας του διαγωνισμού και εξακολουθούν να παραμένουν 
εγγεγραμμένοι μέχρι την επίδοση της ως άνω έγγραφης 
ειδοποίησης. 

28.2.3 Τα νομικά πρόσωπα ημεδαπά ή αλλοδαπά: 

(α) Τα αντίστοιχα των παραπάνω δικαιολογητικών των 
περιπτώσεων των υποπαραγράφων 28.2.1 και 28.2.2 της 
παραγράφου. 2 του άρθρου αυτού,. 

(β) Πιστοποιητικό αρμόδιας δικαστικής ή διοικητικής 
αρχής, έκδοσης του τελευταίου εξαμήνου, πριν από την 
κοινοποίηση της ως άνω έγγραφης ειδοποίησης της 
παραγράφου. 2 του άρθρου αυτού, από το οποίο να 
προκύπτει ότι δεν τελούν υπό κοινή εκκαθάριση ή άλ¬ 
λες ανάλογες καταστάσεις (μόνο για αλλοδαπά νομικά 
πρόσωπα) και, επίσης, ότι δεν τελούν υπό διαδικασία 
έκδοσης απόφασης κοινής ή ειδικής εκκαθάρισης των 
κατωτέρων νομοθετημάτων ή υπό άλλες ανάλογες κα¬ 
ταστάσεις. 

(γ) Ειδικότερα, τα ανωτέρω νομικά πρόσωπα πρέπει 
να προσκομίζουν για τους διαχειριστές, στις περιπτώ¬ 
σεις των εταιρειών περιορισμένης ευθύνης (Ε.Π.Ε.) και 
των προσωπικών εταιρειών (ΟΈ. και Ε.Ε.) και για τον 
πρόεδρο και διευθύνοντα σύμβουλο για τις ανώνυμες 
εταιρείες (Α.Ε.), απόσπασμα ποινικού μητρώου ή άλλο 
ισοδύναμο έγγραφο αρμόδιας διοικητικής ή δικαστικής 
αρχής της χώρας εγκατάστασης, από το οποίο να προ¬ 
κύπτει ότι τα ανωτέρω πρόσωπα δεν έχουν καταδικα¬ 
στεί με αμετάκλητη δικαστική απόφαση, για κάποιο από 
τα αδικήματα της περίπτωσης (α) της υποπαραγράφου 
28.2.1 του άρθρου αυτού. 

(δ) Επί ημεδαπών ανωνύμων εταιρειών τα προαναφε- 
ρόμενα πιστοποιητικά της εκκαθάρισης της περίπτωσης 
(β) της υποπαραγράφου 28.2.3 του άρθρου αυτού, εκ- 
δίδονται, όσον αφορά στην κοινή εκκαθάριση από την 
αρμόδια Υπηρεσία της Νομαρχιακής Αυτοδιοίκησης, 
στο μητρώο Ανωνύμων Εταιρειών της οποίας είναι εγ¬ 
γεγραμμένη η συμμετέχουσα στο διαγωνισμό Α.Ε., όπως 
εκάστοτε ισχύει, και, όσον αφορά στην ειδική εκκαθάρι¬ 
ση του ν. 1892/1990, όπως εκάστοτε ισχύει, από το αρ- 

μόδιο Εφετείο της έδρας της ανωνύμου εταιρείας που 
τελεί υπό ειδική εκκαθάριση. Επί ημεδαπών εταιρειών 
περιορισμένης ευθύνης και προσωπικών εταιρειών (Ο.Ε. 
και Ε.Ε.) το πιστοποιητικό της εκκαθάρισης, εκδίδεται 
από το αρμόδιο τμήμα του Πρωτοδικείου της έδρας της 
συμμετέχουσας στον διαγωνισμό επιχείρησης. 

28.2.4 Οι Συνεταιρισμοί: 

(α) Απόσπασμα ποινικού μητρώου έκδοσης του τελευ¬ 
ταίου τριμήνου πριν από την κοινοποίηση της ως άνω έγ¬ 
γραφης ειδοποίησης, ή άλλο ισοδύναμο έγγραφο αρμόδιας 
διοικητικής ή δικαστικής αρχής της χώρας εγκατάστασης 
από το οποίο να προκύπτει ότι ο Πρόεδρος του Διοικητι¬ 
κού του Συμβουλίου δεν έχει καταδικασθεί με αμετάκλητη 
δικαστική απόφαση, για κάποιο από τα αδικήματα της πε¬ 
ρίπτωσης (α) της υποπαραγράφου 28.2.1 του άρθρου αυτού. 

(β) Τα δικαιολογητικά των περιπτώσεων (β) και (γ) 
της υποπαραγράφου 28.2.1 του άρθρου αυτού, εφόσον 
πρόκειται για ημεδαπούς συνεταιρισμούς και της περί¬ 
πτωσης (β) της υποπαραγράφου 28.2.2 του άρθρου αυ¬ 
τού, εφόσον πρόκειται για αλλοδαπούς συνεταιρισμούς, 
αντίστοιχα, και της περίπτωσης (β) της υποπαραγράφου 
28.2.3 του άρθρου αυτού. 

(γ) Βεβαίωση αρμόδιας αρχής ότι ο Συνεταιρισμός 
λειτουργεί νόμιμα. 

28.2.5 Οι ενώσεις προμηθευτών που υποβάλλουν κοινή 
προσφορά: 

Τα παραπάνω κατά περίπτωση δικαιολογητικά, για 
κάθε προμηθευτή που συμμετέχει στην Ένωση. 

3. Εξαιρετικές περιπτώσεις αλλοδαπών προμηθευτών: 

Εάν σε κάποια Χώρα βεβαιώνεται από οποιαδήποτε 

αρχή της ότι δεν εκδίδονται τα παραπάνω έγγραφα ή 
πιστοποιητικά, ή δεν καλύπτουν όλες τις ως άνω ανα- 
φερόμενες περιπτώσεις του άρθρου αυτού, δύναται να 
αντικατασταθούν αυτά ως εξής: 

α) Εφόσον πρόκειται για διαγωνισμό με προϋπολο- 
γισθείσα αξία ίση ή ανώτερη των προβλεπομένων σε 
αξία ορίων της περ. γ της παρ. 1 του άρθρου 25, από 
ένορκη βεβαίωση του υπόχρεου προς υποβολή του δι- 
καιολογητικού. Εάν στη χώρα αυτή δεν προβλέπεται 
ούτε ένορκη βεβαίωση, δύναται αυτή να αντικατασταθεί 
με υπεύθυνη δήλωση ενώπιον αρμόδιας δικαστικής ή 
διοικητικής αρχής ή συμβολαιογράφου της χώρας, στην 
οποία είναι εγκατεστημένος ο προμηθευτής. 

β) Εφόσον πρόκειται για διαγωνισμό με προϋπολογι- 
σθείσα αξία κατώτερη των προβλεπομένων σε αξία ορί¬ 
ων της περ. γ της παρ. 1 του άρθρου 25, από υπεύθυνη 
δήλωση του προμηθευτή που γίνεται ενώπιον δικαστι¬ 
κής ή διοικητικής αρχής ή συμβολαιογράφου της χώρας 
εγκατάστασης. Στην κατά τα άνω ένορκη βεβαίωση ή 
υπεύθυνη δήλωση θα δηλώνεται ότι στην συγκεκριμένη 
χώρα δεν εκδίδονται τα συγκεκριμένα έγγραφα και ότι 
δεν συντρέχουν στο συγκεκριμένο πρόσωπο οι ανωτέ¬ 
ρω νομικές καταστάσεις. 

4. Η μη έγκαιρη και προσήκουσα υποβολή των δικαι- 
ολογητικών της παρ. 1 του άρθρου αυτού συνιστά λόγο 
αποκλεισμού του προμηθευτή από τον διαγωνισμό. 

5. Η απαρίθμηση των δικαιολογητικών τα οποία μπο¬ 
ρούν να ζητηθούν, σύμφωνα με το παρόν άρθρο είναι 
περιοριστική 

Άρθρο 29 - 

Προσφορά ενώσεων προμηθευτών 

1. Η ένωση προμηθευτών υποβάλλει κοινή προσφορά, η 


οποία υπογράφεται υποχρεωτικά, είτε από όλους τους 
προμηθευτές που αποτελούν την ένωση, είτε από εκ¬ 
πρόσωπό τους εξουσιοδοτημένο με συμβολαιογραφική 
πράξη. Στην προσφορά απαραιτήτως πρέπει να προσ¬ 
διορίζεται η έκταση και το είδος της συμμετοχής του 
κάθε μέλους της ένωσης προμηθευτών. 

2. Με την υποβολή της προσφοράς, κάθε μέλος της 
ένωσης ευθύνεται εις ολόκληρο. Σε περίπτωση κατα- 
κύρωσης ή ανάθεσης της προμήθειας, η ευθύνη αυτή 
εξακολουθεί μέχρι πλήρους εκτέλεσης της σύμβασης. 

3. Σε περίπτωση που, εξ αιτίας ανικανότητας για 
οποιοδήποτε λόγο ή ανωτέρας βίας, μέλος της ένω¬ 
σης δεν μπορεί να ανταποκριθεί στις υποχρεώσεις της 
ένωσης κατά τον χρόνο αξιολόγησης των προσφορών, 
τα υπόλοιπα μέλη συνεχίζουν να έχουν την ευθύνη ολό¬ 
κληρης της κοινής προσφοράς με την ίδια τιμή. Εάν η 
παραπάνω ανικανότητα προκύψει κατά τον χρόνο εκτέ¬ 
λεσης της σύμβασης, τα υπόλοιπα μέλη συνεχίζουν να 
έχουν την ευθύνη της ολοκλήρωσης αυτής με την ίδια 
τιμή και τους ίδιους όρους. Τα υπόλοιπα μέλη της ένω¬ 
σης και στις δύο περιπτώσεις μπορούν να προτείνουν 
αντικατάσταση. Η αντικατάσταση μπορεί να εγκριθεί 
με απόφαση του Δ.Σ. του Ε.Σ.Υ.Π. ύστερα από γνωμο¬ 
δότηση της ΕΔΑΔ. 

Αρθρο 30 - 

Κριτήρια επιλογής και αξιολόγησης των αιτήσεων 
προμηθευτών για συμμετοχή τους 
σε κλειστούς διαγωνισμούς 

1. Στους κλειστούς διαγωνισμούς, για την επιλογή των 
προμηθευτών που θα κληθούν να υποβάλουν προσφο¬ 
ρές, προκειμένου να διαπιστωθεί η φερεγγυότητά τους, 
η επαγγελματική αξιοπιστία τους, η χρηματοπιστωτική 
και οικονομική κατάστασή τους γενικότερα καθώς και 
οι τεχνικές δυνατότητές τους, λαμβάνονται υπόψη:- 

(α) Οι τυχόν νομικοί περιορισμοί λειτουργίας της επι¬ 
χείρησης. 

(β) Εάν έχει επιβληθεί στον προμηθευτή η ποινή του 
αποκλεισμού από διαγωνισμούς, με αμετάκλητη από¬ 
φαση του Υπουργού Ανάπτυξης κατά τα άρθρα 18, 34 
και 39 του π.δ. 118/2007. Εάν η ποινή του αποκλεισμού 
επιβλήθηκε για ορισμένο χρόνο, το στοιχείο τούτο λαμ- 
βάνεται υπόψη για την απόρριψη της προσφοράς, μόνο 
για το χρονικό αυτό διάστημα. 

(γ) Η οικονομική και χρηματοοικονομική επάρκεια της 
επιχείρησης. 

(δ) Ο τεχνικός εξοπλισμός και το προσωπικό που δι¬ 
αθέτει η επιχείρηση, εφόσον συντρέχουν αντικειμενικοί 
λόγοι που δικαιολογούν να ληφθεί υπόψη το στοιχείο 
αυτό και στην έκταση που απαιτείται, ενόψει της φύσης 
των προϊόντων τα οποία αποτελούν αντικείμενο του 
συγκεκριμένου διαγωνισμού. 

(ε) Η παραγωγική - εμπορική δυνατότητα της επιχεί¬ 
ρησης. 

2. Προκειμένου να διαπιστωθούν τα αναφερόμενα 
στην παρ. 1 στοιχεία, στην πρόσκληση για την εκδήλω¬ 
ση ενδιαφέροντος καθορίζεται από την Υπηρεσία που 
διενεργεί τον διαγωνισμό ότι υποβάλλονται από τον 
συμμετέχοντα με την αίτηση συμμετοχής στον διαγω¬ 
νισμό, τα ακόλουθα δικαιολογητικά, με την επιφύλαξη 
της παρ. 5 του παρόντος άρθρου: 

(α) Υπεύθυνη δήλωση των συμμετεχόντων σύμφωνα 
με την παρ. 4 του άρθρου 8 του ν. 1599/1986, όπως 

εκάστοτε ισχύει, με θεώρηση γνησίου υπογραφής, στην 
οποία θα δηλώνονται τα στοιχεία των περ. α και β της 
προηγούμενης παραγράφου του παρόντος άρθρου. 

(β) Λοιπά στοιχεία, συγκεκριμένα: 

(β.ί) Βεβαιώσεις τραπεζών για την πιστοληπτική ικα¬ 
νότητα της επιχείρησης ή 

(β.ϋ) αντίγραφο ή απόσπασμα του ισολογισμού της 
επιχείρησης ή 

(β.ϋ) υπεύθυνη δήλωση περί του συνολικού ύψους του 
κύκλου εργασιών της επιχείρησης, καθώς και του κύ¬ 
κλου εργασιών της που αφορά ειδικότερα το υπό προ¬ 
μήθεια υλικό, κατά τις τρεις προηγούμενες του έτους 
του διαγωνισμού οικονομικές χρήσεις. Εάν η επιχείρηση 
λειτουργεί ή ασκεί επιχειρηματική δραστηριότητα σχε¬ 
τικά με το υπό προμήθεια υλικό, κατά χρονικό διάστημα 
που δεν επιτρέπει την έκδοση κατά νόμο τριών ισολογι¬ 
σμών, υποβάλλει τους ισολογισμούς, εφόσον υπάρχουν, 
ή τα σχετικά επίσημα στοιχεία που υπάρχουν κατά το 
διάστημα αυτό. 

(γ) Κατάλογο, στον οποίο αναφέρονται οι κυριότερες 
παραδόσεις των τριών τελευταίων χρόνων, με μνεία, 
για κάθε παράδοση, του παραλήπτη, είτε εμπίπτει στο 
δημόσιο είτε στον ιδιωτικό τομέα, της ημερομηνίας πα¬ 
ράδοσης και του ποσού. Οι παραδόσεις αποδεικνύονται, 
εάν ο αποδέκτης είναι δημόσια αρχή, με πιστοποιητικά 
τα οποία έχουν εκδοθεί ή θεωρηθεί από την αρμόδια 
αρχή και εάν ο αποδέκτης είναι ιδιωτικός φορέας, με 
τα αντίστοιχα παραστατικά ή, εφόσον δεν προβλέπεται 
η έκδοση παραστατικών ή δεν υπάρχουν παραστατικά, 
με υπεύθυνη δήλωση του αγοραστή και, εάν τούτο δεν 
είναι δυνατό, του προμηθευτή. 

(δ) Περιγραφή του τεχνικού εξοπλισμού της επιχείρη¬ 
σης και των μέτρων που λαμβάνει ο προμηθευτής για 
την εξασφάλιση της ποιότητας. 

(ε) Κατάσταση του τεχνικού προσωπικού της επιχεί¬ 
ρησης, που θα ασχοληθεί κατά την παραγωγή του προς 
προμήθεια υλικού, κατά ειδικότητα, ανεξάρτητα από τη 
συμβατική σχέση τους με την επιχείρηση, ιδίως δε των 
υπευθύνων για τον έλεγχο της ποιότητας. 

(στ) Δείγμα των προσφερομένων υλικών, περιγραφή 
ή φωτογραφίες αυτών, όπου απαιτείται από την προ- 
κήρυξη. 

(ζ) Πιστοποιητικά ποιοτικού ελέγχου που εκδίδονται 
από επίσημα γραφεία ή αρμόδιες Υπηρεσίες, αναγνω¬ 
ρισμένων ικανοτήτων, που να βεβαιώνουν την καταλ¬ 
ληλότητα των υλικών, επαληθευόμενη με παραπομπές 
σε ορισμένες προδιαγραφές ή πρότυπα των προϊόντων, 
όταν απαιτούνται από την Υπηρεσία κατά τα ειδικότερα 
οριζόμενα στο άρθρο 32. 

Τα δικαιολογητικά και στοιχεία των παραπάνω περι¬ 
πτώσεων δ, ε, στ και ζ προσκομίζονται, κατ’ εξαίρεση, 
μαζί με την προσφορά. 

3. Το Ε.Σ.Υ.Π. πρέπει να σέβεται πλήρως την εμπι- 
στευτική φύση κάθε πληροφορίας που παρέχεται από 
τους προμηθευτές. 

4. Όσοι από αυτούς που πληρούν τις παραπάνω προ¬ 
ϋποθέσεις επιλεγούν να υποβάλουν προσφορά, με από¬ 
φαση του Δ.Σ. του Ε.Σ.Υ.Π., ύστερα από γνωμοδότηση 
της ΕΔΑΔ, οφείλουν να προσκομίσουν μαζί με τη προ¬ 
σφορά τα απαιτούμενα από την παρ. 1 του άρθρου 28. 
Μετά την αξιολόγηση των προσφορών κατά το άρθρο 
44, ο συμμετέχων στον οποίο πρόκειται να γίνει η κα- 
τακύρωση, εντός προθεσμίας είκοσι (20) ημερών από 


την κοινοποίηση της σχετικής έγγραφης ειδοποίησης 
σε αυτόν, με βεβαίωση παραλαβής ή, σύμφωνα με τον 
ν. 2672/1998, οφείλει να υποβάλει, σε σφραγισμένο φά¬ 
κελο, τα προβλεπόμενα στην παραγράφου. 2 του άρ¬ 
θρου 28 έγγραφα και δικαιολογητικά αναλόγως με την 
κατηγορία που εμπίπτει ο προμηθευτής. 

Τα ανωτέρω αποσφραγίζονται και ελέγχονται κατά 
τη διαδικασία που προβλέπεται στο άρθρο 43. 

5. Στην περίπτωση που υποβάλλεται αίτηση συμμετο¬ 
χής από προμηθευτή που δεν είναι ο ίδιος κατασκευα¬ 
στής του τελικού προϊόντος, προσκομίζονται από τον 
προμηθευτή μαζί με την προσφορά του, σύμφωνα με 
τους όρους και τις προϋποθέσεις της παρ. 2 του άρ¬ 
θρου αυτού, τα δικαιολογητικά των περ. δ, ε και ζ της 
παραγράφου. 2 του ίδιου άρθρου, που αφορούν μόνο 
τον ανωτέρω κατασκευαστή. 

6. Η μη έγκαιρη και προσήκουσα υποβολή των δικαι- 
ολογητικών του παρόντος άρθρου συνιστά λόγο απο¬ 
κλεισμού από το διαγωνισμό. 

Άρθρο 31 - 

Χρηματοοικονομική κατάσταση προσφέροντα 

1. Στους ανοιχτούς διαγωνισμούς στην προκήρυξη 
μπορεί να προβλέπεται ότι για την συμμετοχή στο δι¬ 
αγωνισμό απαιτείται ο προσφέρων να πληροί ορισμέ¬ 
νες προϋποθέσεις σχετικά με τη φερεγγυότητα, την 
επαγγελματική δραστηριότητα, την χρηματοπιστωτική 
και οικονομική του κατάσταση καθώς και τις τεχνικές 
δυνατότητές του. Στην περίπτωση αυτή, με την προκή¬ 
ρυξη καθορίζονται οι αναγκαίες ελάχιστες απαιτήσεις 
οικονομικών και τεχνικών προϋποθέσεων και τα όριά 
τους, καθώς και ποια από τα δικαιολογητικά της πα¬ 
ραγράφου 2 του άρθρου 30 πρέπει να υποβληθούν από 
τον προσφέροντα κατά το στάδιο της κατακύρωσης, για 
να αποδειχθεί ότι πληρούνται οι προϋποθέσεις αυτές. 
Η μη συμμόρφωση προς τις αναγκαίες ελάχιστες απαι¬ 
τήσεις οικονομικών και τεχνικών προϋποθέσεων και τα 
όριά τους συνεπάγεται την απόρριψη της προσφοράς. 

2. Στην περίπτωση που υποβάλλεται προσφορά από 
προμηθευτή που δεν είναι ο ίδιος κατασκευαστής του 
τελικού προϊόντος, προσκομίζονται από τον προμηθευτή 
μαζί με την προσφορά του, σύμφωνα με τους όρους 
και τις προϋποθέσεις του άρθρου 30 παρ.2, τα δικαιο- 
λογητικά των περ. δ, ε και ζ του άρθρου 30 παρ.2 που 
αφορούν μόνο τον ανωτέρω κατασκευαστή και εφόσον 
ζητούνται από τη προκήρυξη. 

3. Ο προσφέρων μαζί με την προσφορά υποβάλλει 
υπεύθυνη δήλωση της παραγράφου. 4 του άρθρου 8 του 
ν. 1599/1986 για την προσήκουσα και έγκαιρη προσκόμι¬ 
ση όσων εκ των ως άνω δικαιολογητικών απαιτούνται 
από τη προκήρυξη κατά το στάδιο της κατακύρωσης. 

Άρθρο 32 - 

Πιστοποιητικά ποιότητας 

1. Το Ε.Σ.Υ.Π., εάν απαιτεί την προσκόμιση πιστοποι¬ 
ητικών εκδιδόμενων από ανεξάρτητους οργανισμούς, 
τα οποία να βεβαιώνουν την τήρηση εκ μέρους του 
προμηθευτή ορισμένων προτύπων εξασφάλισης της 
ποιότητας, πρέπει να παραπέμπει σε συστήματα εξα¬ 
σφάλισης της ποιότητας βασιζόμενα στη σχετική σειρά 
ευρωπαϊκών προτύπων για πιστοποίηση. Το Ε.Σ.Υ.Π. ανα¬ 
γνωρίζει τα ισοδύναμα πιστοποιητικά από οργανισμούς 
εδρεύοντες σε άλλα κράτη μέλη. 

2. Στην περίπτωση που τα προϊόντα δεν είναι πιστο¬ 
ποιημένα σύμφωνα με τα εναρμονισμένα ευρωπαϊκά 
πρότυπα, πρέπει να συνοδεύονται από πιστοποιητικά 
συμμόρφωσης που έχουν εκδοθεί από φορέα πιστο¬ 
ποίησης προϊόντων διαπιστευμένο, προς τούτο, από το 
Εθνικό Σύστημα Διαπίστευσης (Ε.Σ.Υ.Δ.) ή από φορέα 
διαπίστευσης μέλος της Ευρωπαϊκής Συνεργασίας για 
τη Διαπίστευση (ΕυΓορβαη ΟοορθΓαΙίοπ ΐοτ ΑοοίθόιΙαΙίοπ 
- ΕΑ) και μάλιστα, μέλος της αντίστοιχης Συμφωνίας 
Αμοιβαίας Αναγνώρισης (Μ,Ε.Α.) αυτής ή από φορέα δι¬ 
απίστευσης μέλους Αμοιβαίας Αναγνώρισης. 

Άρθρο 33 - 

Πληρότητα και νομιμότητα των δικαιολογητικών 

Για την πληρότητα και νομιμότητα των δικαιολογητι- 
κών που υποβάλλονται γνωμοδοτεί η ΕΔΑΔ. 

Αρθρο 34 - 

Προθεσμίες διαγωνισμών 

1. Προθεσμίες στους Ανοικτούς διαγωνισμούς:- 

(α) Η προθεσμία για τη διενέργεια του ανοικτού δια¬ 
γωνισμού δεν πρέπει να είναι μικρότερη των πενήντα 
δύο (52) ημερών από την ημερομηνία αποστολής της 
προκήρυξης στην Υπηρεσία Επισήμων Εκδόσεων της 
Ευρωπαϊκής Ένωσης ή των τριάντα (30) ημερών από 
την ημερομηνία δημοσίευσης της προκήρυξης (της 
περίληψης της προκήρυξης) στο Τεύχος Διακηρύξεων 
Δημοσίων Συμβάσεων και στον ελληνικό τύπο, όταν 
δεν απαιτείται δημοσίευση στην Επίσημη Εφημερίδα 
της Ευρωπαϊκής Ένωσης, σύμφωνα με τις διατάξεις του 
άρθρου 25 παρ. 1. Στην περίπτωση διαφορετικών ημε¬ 
ρομηνιών λαμβάνεται υπόψη η τελευταία. Σε περίπτωση 
επείγοντος, η προθεσμία των τριάντα (30) ημερών επι¬ 
τρέπεται να συντμηθεί σε δέκα πέντε (15) το λιγότερο 
ημέρες με αιτιολογημένη απόφαση του Δ.Σ. του Ε.Σ.Υ.Π. 

(β) Εφόσον από τους ενδιαφερομένους προμηθευτές 
ζητηθούν εγκαίρως τα σχετικά με τον προκηρυσσόμενο 
διαγωνισμό έγγραφα, αυτά παραδίδονται ή αποστέλλο- 
νται σε αυτούς μέσα σε έξι (6) εργάσιμες ημέρες από τη 
λήψη της σχετικής αίτησης. Σε περίπτωση επείγοντος, 
η προθεσμία αυτή μπορεί να συντμηθεί σε τέσσερις 
(4) ημέρες. 

(γ) Σε περίπτωση που ζητηθούν από τους ενδιαφε¬ 
ρομένους προμηθευτές συμπληρωματικές πληροφο¬ 
ρίες, σχετικές με τα έγγραφα του διαγωνισμού μέχρι 
και οκτώ (8) ημέρες προ της εκπνοής της προθεσμίας 
άσκησης της ένστασης του άρθρου 39 παρ. 2, αυτές 
παρέχονται το αργότερο τρεις (3) ημέρες προ της εκ¬ 
πνοής της ως άνω προθεσμίας. Σε κάθε άλλη περίπτωση 
που ζητούνται από τους ενδιαφερομένους προμηθευ¬ 
τές οι ως άνω συμπληρωματικές πληροφορίες, αυτές 
δίνονται το αργότερο εντός έξι (6) ημερών πριν από 
την ημερομηνία υποβολής των προσφορών, χωρίς ο 
προσφέρων να έχει δικαίωμα ένστασης δυνάμει του 
άρθρου 39 παρ. 2. 

(δ) Στις περιπτώσεις κατά τις οποίες τα σχετικά με 
τον προκηρυσσόμενο διαγωνισμό έγγραφα ή οι συμπλη¬ 
ρωματικές πληροφορίες δεν είναι δυνατόν λόγω του 
όγκου τους, να αποσταλούν μέσα στις προθεσμίες που 
ορίζονται στα εδάφια β’ και γ’ ανωτέρω ή όταν οι προ¬ 
σφορές δεν μπορούν να γίνουν παρά μόνο μετά από 
επιτόπια επίσκεψη ή μετά από επιτόπια εξέταση των 
σχετικών με τον προκηρυσσόμενο διαγωνισμό εγγρά¬ 


φων, τότε οι προθεσμίες του εδαφίου α' παρατείνονται 
ανάλογα. 

(ε) Η προκήρυξη του ανοιχτού διαγωνισμού περιλαμ¬ 
βάνει τουλάχιστον τα στοιχεία της παραγράφου Β του 
Παραρτήματος του π.δ. 118/2007. 

2. Προθεσμίες στους Κλειστούς διαγωνισμούς: 

(α) Η προθεσμία για την υποβολή των αιτήσεων συμ¬ 
μετοχής σε κλειστό διαγωνισμό δεν πρέπει να είναι 
μικρότερη των τριάντα επτά (37) ημερών από την ημε¬ 
ρομηνία αποστολής της προκήρυξης στην Υπηρεσία 
Επισήμων Εκδόσεων της Ευρωπαϊκής Ένωσης για δη¬ 
μοσίευση ή των είκοσι (20) ημερών από την ημερομηνία 
δημοσίευσής της στο Τεύχος Διακηρύξεων Δημοσίων 
Συμβάσεων και στον ελληνικό τύπο, όταν δεν απαιτείται 
δημοσίευση στην Επίσημη Εφημερίδα της Ευρωπαϊκής 
Ένωσης, σύμφωνα με τις διατάξεις του άρθρου 25 παρα¬ 
γράφου. 1. Στην περίπτωση διαφορετικών ημερομηνιών 
λαμβάνεται υπόψη η τελευταία. Στις περιπτώσεις κατά 
τις οποίες επείγοντες λόγοι καθιστούν τις προθεσμίες 
αυτές ανεφάρμοστες, τότε μπορεί να περιορισθούν με 
αιτιολογημένη απόφαση του Δ.Σ. του Ε.Σ.Υ.Π. , μέχρι 
δεκαπέντε (15) και δέκα (10) ημέρες, αντίστοιχα. Για τον 
καθορισμό των προθεσμιών αυτών συνυπολογίζονται 
οι ημερομηνίες της αποστολής προκήρυξης στην Υπη¬ 
ρεσία Επισήμων Εκδόσεων της Ευρωπαϊκής Ένωσης ή 
της δημοσίευσης στο Τεύχος Διακηρύξεων Δημοσίων 
Συμβάσεων και στον ελληνικό τύπο και της τελευταίας 
ημερομηνίας για την υποβολή της αίτησης συμμετοχής. 

(β) Στους προμηθευτές που έχουν επιλεγεί για την 
υποβολή προσφοράς, αποστέλλεται ταυτόχρονα έγ¬ 
γραφη πρόσκληση η οποία περιέχει τα στοιχεία που 
ορίζονται στο άρθρο 23 παράγραφο 5 του παρόντος 
κανονισμού. Η πρόσκληση συνοδεύεται από τη προκή¬ 
ρυξη του διαγωνισμού. 

(γ) Η προθεσμία για την υποβολή των προσφορών 
δεν πρέπει να είναι μικρότερη των σαράντα (40) ημε¬ 
ρών, από την ημερομηνία αποστολής της έγγραφης 
πρόσκλησης, στην περίπτωση που η προϋπολογιζόμενη 
αξία της προμήθειας εκτός ΦΠΑ, είναι ίση ή μεγαλύτερη 
των σε αξία ορίων της περ. γ της παρ. 1 του άρθρου 
25 ή των είκοσι (20) ημερών από την αυτή ημερομηνία 
στις λοιπές περιπτώσεις. Σε περιπτώσεις κατά τις οποί¬ 
ες επείγοντες λόγοι καθιστούν τις προθεσμίες αυτές 
ανεφάρμοστες τότε μπορεί να περιορισθούν με αιτιο¬ 
λογημένη απόφαση του Δ.Σ. του Ε.Σ.Υ.Π. μέχρι δέκα (10) 
ημέρες από την ημερομηνία αποστολής της έγγραφης 
πρόσκλησης. 

Γ ια τον καθορισμό των προθεσμιών αυτών συνυπο¬ 
λογίζονται και οι ημερομηνίες της αποστολής της έγ¬ 
γραφης πρόσκλησης και της τελευταίας ημερομηνίας 
για την υποβολή της προσφοράς. 

(δ) Σε περίπτωση που ζητηθούν από τους ενδιαφε¬ 
ρομένους προμηθευτές συμπληρωματικές πληροφο¬ 
ρίες, σχετικές με τα έγγραφα του διαγωνισμού μέχρι 
και οκτώ (8) ημέρες προ της εκπνοής της προθεσμίας 
άσκησης της ένστασης του άρθρου 39 παραγράφου. 
2 του παρόντος κανονισμού, αυτές παρέχονται το αρ¬ 
γότερο τρεις (3) ημέρες προ της εκπνοής της ως άνω 
προθεσμίας. Σε κάθε άλλη περίπτωση που ζητούνται 
από τους ενδιαφερομένους προμηθευτές οι ως άνω 
συμπληρωματικές πληροφορίες, αυτές δίνονται το αρ¬ 
γότερο εντός έξι (6) ημερών πριν από την ημερομηνία 
υποβολής των προσφορών, χωρίς ο προσφέρων να έχει 

δικαίωμα ένστασης δυνάμει του άρθρου 39 παρ. 2. Σε 
περίπτωση επείγοντος, η προθεσμία αυτή συντέμνεται 
σε τέσσερις (4) ημέρες. 

(ε) Η προκήρυξη του κλειστού διαγωνισμού περιλαμ¬ 
βάνει τουλάχιστον τα στοιχεία της παραγράφου Β του 
Παραρτήματος του π.δ. 118/2007. 

3. Στις περιπτώσεις, κατά τις οποίες οι προσφορές δύ- 
νανται να γίνουν μόνο κατόπιν επιτόπιας επισκέψεως ή 
μετά από επιτόπια εξέταση των σχετικών με τον προκη- 
ρυσσόμενο διαγωνισμό εγγράφων, τότε η προθεσμία των 
σαράντα (40) ημερών που ορίζεται στην παράγραφο 2 περ. 
γ του άρθρου αυτού μπορεί να παρατείνεται ανάλογα. 

4. Με απόφαση του Δ.Σ. του Ε.Σ.Υ.Π., μπορεί να μετα¬ 
τίθεται η ημερομηνία υποβολής των αιτήσεων συμμετο¬ 
χής ή της διενέργειας διαγωνισμού με ή χωρίς τροπο¬ 
ποιήσεις των όρων της πρόσκλησης ή της προκήρυξης. 
Όταν η μετάθεση γίνεται χωρίς τροποποίηση των όρων 
της πρόσκλησης ή της προκήρυξης, το χρονικό διάστη¬ 
μα της μετάθεσης ορίζεται με την παραπάνω απόφαση. 

Όταν η μετάθεση γίνεται με τροποποίηση των όρων 
της πρόσκλησης ή της προκήρυξης, πρέπει από την ημε¬ 
ρομηνία αποστολής στο Τεύχος Διακηρύξεων Δημοσίων 
Συμβάσεων και δημοσίευσης στον ελληνικό τύπο της 
σχετικής ανακοίνωσης, μέχρι την ημερομηνία υποβολής 
των αιτήσεων συμμετοχής ή διενέργειας του διαγωνι¬ 
σμού, να μεσολαβήσει χρονικό διάστημα όχι μικρότερο 
του ορισθέντος από την αρχική πρόσκληση ή προκήρυ¬ 
ξη, εκτός αν από την απόφαση μετάθεσης προβλέπεται 
η σύντμηση του χρόνου αυτού τηρουμένων των προθε¬ 
σμιών που ορίζονται στις προηγούμενες παραγράφους. 

Στις περιπτώσεις αυτές, όσον αφορά την δημοσιότητα, 
ακολουθείται η ίδια διαδικασία που προβλέπεται από 
το άρθρο 25 του παρόντος κανονισμού. 

5. Το χρονικό διάστημα από 5 έως 20 Αυγούστου δεν 
προσμετράτε για τον υπολογισμό των πόσης φύσεως 
προθεσμιών που αφορούν στις διαγωνιστικές και συνα¬ 
φείς διαδικασίες του παρόντος Κανονισμού. 

Άρθρο 35 - 

Χρόνος και τρόπος υποβολής προσφορών 

1. Όσοι επιθυμούν να λάβουν μέρος σε διαγωνισμό 
πρέπει να καταθέσουν έγγραφες προσφορές μέσα στην 
προθεσμία που ορίζεται από τη σχετική προκήρυξη ή 
πρόσκληση. 

2. Οι προσφορές, μετά την αποσφράγισή τους, παρα- 
λαμβάνονται από την «Κ.Υ». 

3. Εάν από τη προκήρυξη ή την πρόσκληση προβλέ- 
πεται ότι μαζί με την προσφορά πρέπει να κατατεθούν 
και δείγματα του υλικού, αυτά κατατίθενται πριν από 
τον διαγωνισμό στην «Κ.Υ», η δε σχετική απόδειξη υπο¬ 
βάλλεται μαζί με την προσφορά. 

4. Οι προσφορές μπορεί να αποστέλλονται στην Υπη¬ 
ρεσία με οποιοδήποτε τρόπο και παραλαμβάνονται με 
απόδειξη, με την απαραίτητη, όμως, προϋπόθεση ότι αυ¬ 
τές θα περιέρχονται στην «Κ.Υ» μέχρι την προηγούμενη 
της ημερομηνίας διενέργειας του διαγωνισμού. Στις πε¬ 
ριπτώσεις αυτές, όταν απαιτείται κατάθεση δείγματος, 
επιτρέπεται η αποστολή του, σύμφωνα με τα οριζόμενα 
παραπάνω, υπό την προϋπόθεση, όμως, ότι τούτο θα 
περιέλθει στην «Κ.Υ» μέχρι τέσσερις (4) ημέρες από την 
επόμενη της ημερομηνίας διενέργειας του διαγωνισμού, 
το δε αποδεικτικό αποστολής θα περιέχεται απαραί¬ 
τητα στο φάκελο προσφοράς με τα τεχνικά στοιχεία. 


5. Στις περιπτώσεις που οι υποβαλλόμενες ή οι τα¬ 
χυδρομικά αποστελλόμενες προσφορές δεν τηρούν τα 
οριζόμενα από τις διατάξεις των προηγούμενων παρα¬ 
γράφων του παρόντος άρθρου, δεν λαμβάνονται υπόψη. 

6. Προσφορές που περιέρχονται στην «Κ.Υ» με οποιο- 
δήποτε τρόπο, πριν από την διενέργεια του διαγωνι¬ 
σμού, δεν αποσφραγίζονται αλλά παραδίδονται στα 
αρμόδια όργανα αποσφράγισης των προσφορών που 
παραλαμβάνουν τις προσφορές, προ της εκπνοής της 
προθεσμίας που καθορίζεται από τη προκήρυξη ή την 
πρόσκληση, προκειμένου να αποσφραγιστούν μαζί με 
τις άλλες που κατατέθηκαν με την προαναφερόμενη 
διαδικασία. Στην περίπτωση κλειστού διαγωνισμού, 
τυχόν υποβληθείσα προσφορά από προμηθευτή που 
δεν προσκλήθηκε προς τούτο, επιστρέφεται από την 
«Κ.Υ» χωρίς να αποσφραγιστεί. Επίσης, επιστρέφονται, 
χωρίς να αποσφραγιστούν και οι προσφορές που υπο¬ 
βάλλονται, ή περιέρχονται στην «Κ.Υ», με οποιοδήποτε 
τρόπο, εκπρόθεσμα. 

7. Στον φάκελο κάθε προσφοράς πρέπει να αναγρά¬ 
φονται ευκρινώς: 

(α) Η λέξη «Προσφορά». 

(β) Ο πλήρης τίτλος της «Κ.Υ» που διενεργεί την προ¬ 
μήθεια. 

(γ) Ο αριθμός της προκήρυξης. 

(δ) Η ημερομηνία διενέργειας του διαγωνισμού. 

(ε) Τα στοιχεία του αποστολέα. 

8. Κατά την αποσφράγιση των προσφορών, η ΕΔΑΔ 
δεν είναι υποχρεωμένη να ελέγχει τη συμμόρφωση των 
διαγωνιζομένων ή των προσφορών τους ως προς τους 
όρους της προκήρυξης. 

Άρθρο 36 - 
Προσφορές 

1. Οι προσφορές υποβάλλονται, σε δύο αντίγραφα, 
μέσα σε σφραγισμένο φάκελο, ο οποίος φέρει τις ενδεί¬ 
ξεις που αναφέρονται στο άρθρο 35 παράγραφος 7 του 
παρόντος κανονισμού. Μέσα στο φάκελο προσφοράς 
τοποθετούνται όλα τα απαιτούμενα κατά το στάδιο 
υποβολής της προσφοράς στοιχεία, ως εξής: 

(α) Σε περίπτωση που ο διαγωνισμός γίνεται με κρι¬ 
τήριο τη χαμηλότερη μόνο τιμή, στον κυρίως φάκελο 
προσφοράς τοποθετούνται όλα τα απαιτούμενα κατά 
το στάδιο αυτό δικαιολογητικά και στοιχεία. Τα τεχνικά 
στοιχεία της προσφοράς τοποθετούνται σε χωριστό 
σφραγισμένο φάκελο μέσα στον κυρίως φάκελο με την 
ένδειξη «Τεχνική Προσφορά». Τα οικονομικά στοιχεία 
της προσφοράς τοποθετούνται επί ποινή απορρίψεως, 
σε χωριστό σφραγισμένο φάκελο επίσης μέσα στον 
κυρίως φάκελο με την ένδειξη «Οικονομική Προσφορά». 

(β) Σε περίπτωση που ο διαγωνισμός γίνεται με κρι¬ 
τήριο την πλέον συμφέρουσα από οικονομική άποψη 
προσφορά, στον κυρίως φάκελο προσφοράς τοπο¬ 
θετούνται όλα τα απαιτούμενα κατά το στάδιο αυτό 
δικαιολογητικά και στοιχεία. Τα τεχνικά καθώς και τα 
λοιπά στοιχεία της προσφοράς, όπως κατατάσσονται 
στις ομάδες που αναφέρονται στο άρθρο 44.2.3 του 
παρόντος κανονισμού, τοποθετούνται σε χωριστό 
σφραγισμένο φάκελο, μέσα στον κυρίως φάκελο, με την 
ένδειξη «Τεχνική Προσφορά». Τα οικονομικά στοιχεία 
της προσφοράς τοποθετούνται, επί ποινή απορρίψεως, 
σε χωριστό σφραγισμένο φάκελο, επίσης, μέσα στον 
κυρίως φάκελο με την ένδειξη «Οικονομική Προσφορά». 

2. Οι φάκελοι τεχνικής και οικονομικής προσφο¬ 
ράς φέρουν και τις ενδείξεις του κυρίως φακέλου. 

3. Σε περίπτωση που τα τεχνικά στοιχεία της προ¬ 
σφοράς δεν είναι δυνατόν, λόγω μεγάλου όγκου, να 
τοποθετηθούν στον κυρίως φάκελο, τότε αυτά συσκευ¬ 
άζονται χωριστά και ακολουθούν τον κυρίως φάκελο 
με την ένδειξη «Παράρτημα Προσφοράς» και τις λοιπές 
ενδείξεις του κυρίως φακέλου. 

4. Οι προσφορές δεν πρέπει να έχουν ξέσματα, σβη¬ 
σίματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε προσθήκη ή διόρθωση, αυτή πρέπει 
να είναι καθαρογραμμένη και μονογραμμένη από τον 
προσφέροντα, το δε αρμόδιο όργανο παραλαβής και 
αποσφράγισης των προσφορών, κατά τον έλεγχο, μο- 
νογράφει και σφραγίζει την τυχόν διόρθωση ή προσθή¬ 
κη. Η προσφορά απορρίπτεται, όταν υπάρχουν σ’ αυτή 
διορθώσεις που την καθιστούν ασαφή, κατά την κρίση 
του οργάνου αξιολόγησης των προσφορών. 

5. Ο προσφέρων, εφόσον δεν έχει ασκήσει, εμπρο¬ 
θέσμους, την ένσταση του άρθρου 39 του παρόντος 
κανονισμού κατά της προκήρυξης του διαγωνισμού, ή 
έχει απορριφθεί η ανωτέρω ένσταση, θεωρείται ότι 
αποδέχεται πλήρως και ανεπιφυλάκτως όλους τους 
όρους της προκήρυξης ή πρόσκλησης και δεν δύναται, 
με την προσφορά του ή με οιονδήποτε άλλο τρόπο, να 
αποκρούσει, ευθέως ή εμμέσως, τους ανωτέρω όρους. 
Η άσκηση ενστάσεως κατά της διακηρύξεως δεν κωλύει 
τη συμμετοχή στον διαγωνισμό. Στους διαγωνισμούς, οι 
οποίοι εμπίπτουν στο πεδίο εφαρμογής του κοινοτικού 
δικαίου, οι ρυθμίσεις της παρούσης παραγράφου δεν 
θίγουν τις ειδικές διατάξεις του ν. 2522/1997, όπως έχει 
αντικατασταθεί από το ν. 3886/10 και τροποποιήθηκε 
από το ν. 4055/12 

Μετά την κατάθεση της προσφοράς, επί νομίμως 
υποβληθέντων δικαιολογητικών οι διαγωνιζόμενοι πα¬ 
ρέχουν διευκρινίσεις μόνο όταν αυτές ζητούνται από 
την ΕΔΑΔ είτε κατά την ενώπιον της διαδικασία, είτε 
κατόπιν εγγράφου της «Κ.Υ», μετά την σχετική γνω¬ 
μοδότηση της ΕΔΑΔ. Από τις διευκρινίσεις, οι οποίες 
παρέχονται, σύμφωνα με τα παραπάνω, λαμβάνονται 
υπόψη μόνο εκείνες που αναφέρονται στα σημεία για 
τα οποία υποβλήθηκε σχετικό αίτημα από την ΕΔΑΔ. 

Αρθρο 37 - 

Χρόνος ισχύος προσφορών 

1. Οι προσφορές ισχύουν και δεσμεύουν τους διαγωνι- 
ζόμενους επί εκατόν είκοσι (120) ημέρες από την επόμε¬ 
νη της διενέργειας του διαγωνισμού, εκτός εάν ορίζεται 
διαφορετικά στην προκήρυξη ή την πρόσκληση. Εάν οι 
διαγωνιζόμενοι κλήθηκαν να παρατείνουν την ισχύ των 
προσφορών τους, σύμφωνα με την παρ. 3 του άρθρου 
αυτού και αποδέχθηκαν την παράταση, οι προσφορές 
τους ισχύουν και τους δεσμεύουν και για το επιπλέον 
αυτό χρονικό διάστημα. 

2. Προσφορά που ορίζει χρόνο ισχύος μικρότερο του 
προβλεπόμενου από τη προκήρυξη, απορρίπτεται ως 
απαράδεκτη. 

3. Η ισχύς της προσφοράς μπορεί να παρατείνεται 
εγγράφως, εφόσον τούτο ζητηθεί από το Ε.Σ.Υ.Π., πριν 
από τη λήξη της, κατ’ ανώτατο όριο για χρονικό διάστη¬ 
μα ίσο με το προβλεπόμενο από τη προκήρυξη. Μετά 
τη λήξη και του παραπάνω ανωτάτου ορίου χρόνου 
παράτασης ισχύος της προσφοράς, τα αποτελέσματα 


του διαγωνισμού υποχρεωτικά ματαιώνονται, εκτός εάν 
το Ε.Σ.Υ.Π. κρίνει, κατά περίπτωση, αιτιολογημένα ότι 
η συνέχιση του διαγωνισμού εξυπηρετεί το συμφέρον 
της, οπότε οι συμμετέχοντες στον διαγωνισμό μπο¬ 
ρούν να επιλέξουν, είτε να παρατείνουν την προσφο¬ 
ρά τους, εφόσον τους ζητηθεί πριν την πάροδο του 
ανωτέρω ανωτάτου ορίου, παράταση της προσφοράς 
τους, είτε όχι. Στην τελευταία περίπτωση, η διαδικασία 
του διαγωνισμού συνεχίζεται με όσους παρέτειναν τις 
προσφορές τους. 

Άρθρο 38 - 
Αντιπροσφορές 

Στους διαγωνισμούς δεν γίνονται δεκτές αντιπρο¬ 
σφορές. Σε περίπτωση υποβολής τους απορρίπτονται, 
ως απαράδεκτες. 

Αρθρο 39 - 

Διοικητικές προσφυγές 

1. Κατά της προκήρυξης του διαγωνισμού, της συμμετο¬ 
χής προμηθευτή σε αυτόν και της διενέργειάς του, έως 
και την κατακυρωτική απόφαση, επιτρέπεται ένσταση για 
λόγους νομιμότητας και ουσίας (ενδικοφανής προσφυγή). 

Με την ένσταση που ασκείται κατά της κατακυρωτι- 
κής απόφασης επιτρέπεται και η προβολή λόγων που 
αφορούν την πληρότητα και νομιμότητα των δικαιολο- 
γητικών, τα οποία προσκομίζει ο προσφέρων προς τον 
οποίον πρόκειται να γίνει η κατακύρωση, δυνάμει των 
άρθρων 28, 30 και 31 του παρόντος κανονισμού. 

2. Οι ανωτέρω ενστάσεις υποβάλλονται εγγράφως 
στην ΕΔΑΔ. 

39.2.1. Ενστάσεις κατά της προκήρυξης του διαγω¬ 
νισμού: 

(α) Στον ανοικτό διαγωνισμό, μέσα στο μισό του χρο¬ 
νικού διαστήματος από τη δημοσίευση της προκήρυξης 
μέχρι την ημερομηνία λήξεως της προθεσμίας υποβολής 
των προσφορών. Για τον καθορισμό της προθεσμίας 
αυτής συνυπολογίζονται και οι ημερομηνίες της δημο¬ 
σίευσης και της υποβολής των προσφορών. 

(β) Στον κλειστό διαγωνισμό, μόνο από εκείνους που 
επιλέχθηκαν να υποβάλουν προσφορά, μέσα στο μισό 
του χρονικού διαστήματος από την ημερομηνία αποστο¬ 
λής σε αυτούς της προκήρυξης, μέχρι την ημερομηνία 
λήξεως της προθεσμίας υποβολής των προσφορών. Γ ια 
τον καθορισμό της προθεσμίας αυτής, συνυπολογίζο¬ 
νται και οι ημερομηνίες αποστολής της προκήρυξης και 
της διενέργειας του διαγωνισμού. 

Η ένσταση εξετάζεται από την ΕΑΕ που εκδίδει την 
σχετική γνωμοδότησή της το δε Δ.Σ. του Ε.Σ.Υ.Π. απο¬ 
φασίζει περί αυτής το αργότερο πέντε (5) εργάσιμες 
ημέρες πριν από την διενέργεια του διαγωνισμού. 

39.2.2. Ενστάσεις κατά των πράξεων ή παραλείψεων 
του Ε.Σ.Υ.Π. 

(α) Που αφορούν την συμμετοχή οποιουδήποτε προ¬ 
μηθευτή στον διαγωνισμό ή την διενέργεια του διαγωνι¬ 
σμού ως προς τη διαδικασία παραλαβής και αποσφράγι¬ 
σης των προσφορών, κατά τη διάρκεια διεξαγωγής του 
ίδιου του διαγωνισμού και εντός της επόμενης εργάσι¬ 
μης ημέρας από αυτήν κατά την οποία ο ενιστάμενος 
έλαβε γνώση του σχετικού φακέλου. 

(β) Στον κλειστό διαγωνισμό δικαίωμα ένστασης στην 
περίπτωση αυτή έχουν μόνον όσοι επιλέχθηκαν να υπο¬ 
βάλουν προσφορά. 

(γ) Η ένσταση αυτή δεν επιφέρει αναβολή ή διακοπή 
του διαγωνισμού, αλλά εξετάζεται κατά την αξιολόγηση 
των αποτελεσμάτων του διαγωνισμού από την ΕΑΕ και 
εκδίδεται η σχετική απόφαση μετά από γνωμοδότηση 
αυτής. 

(δ) Η ένσταση κατά της συμμετοχής προμηθευτή σε 
διαγωνισμό κοινοποιείται υποχρεωτικά σε αυτόν κατά 
του οποίου στρέφεται, εντός δύο (2) ημερών από της 
υποβολής της. 

39.2.3 Ενστάσεις κατά της διενέργειας του διαγωνι¬ 
σμού (ανοικτού ή κλειστού) 

Έως και την κατακυρωτική απόφαση, μέσα σε χρονικό 
διάστημα τριών (3) εργασίμων ημερών, αφότου ο ενδι¬ 
αφερόμενος προμηθευτής έλαβε γνώση της σχετικής 
πράξεως ή παραλείψεως του Ε.Σ.Υ.Π.. 

Στον κλειστό διαγωνισμό, δικαίωμα ένστασης στην 
περίπτωση αυτή έχουν μόνον όσοι επιλέχθηκαν να υπο¬ 
βάλουν προσφορά. 

Η ένσταση αυτή κοινοποιείται υποχρεωτικά, εντός δύο 
(2) ημερών από την υποβολή της, σε αυτόν κατά του 
οποίου στρέφεται. Η ένσταση εξετάζεται από την ΕΑΕ 
και το Δ.Σ. του Ε.Σ.Υ.Π.. εκδίδει την σχετική απόφασή 
του το αργότερο σε δέκα (10) εργάσιμες ημέρες από 
την λήξη της προθεσμίας υποβολής ενστάσεων. 

39.2.4 Ενστάσεις κατά της κατακυρωτικής απόφασης, 
εκτός των ανωτέρω περιπτώσεων 

Όσον αφορά τη νομιμότητα και πληρότητα των δι- 
καιολογητικών των άρθρων 28, 30 και 31 του παρόντος 
κανονισμού, μέσα σε χρονικό διάστημα τριών (3) εργα¬ 
σίμων ημερών, αφότου ο ενδιαφερόμενος προμηθευτής 
έλαβε γνώση της ανωτέρω κατακυρωτικής απόφασης 
και των ως άνω δικαιολογητικών. Η ένσταση αυτή κοι¬ 
νοποιείται υποχρεωτικά, εντός δύο (2) ημερών από την 
υποβολή της στον μειοδότη κατά του οποίου στρέφε¬ 
ται. Η ένσταση εξετάζεται από την ΕΑΕ και το Δ.Σ. του 
Ε.Σ.Υ.Π. εκδίδει την σχετική απόφασή του το αργότερο 
σε δέκα (10) εργάσιμες ημέρες από την λήξη της ανω¬ 
τέρω τριημέρου προθεσμίας. 

3. Ενστάσεις που υποβάλλονται για οποιουσδήποτε 
άλλους λόγους, εκτός από τους προαναφερόμενους, 
δεν γίνονται δεκτές. 

4. Η σχετική απόφαση επί της ενστάσεως κοινοποι¬ 
είται στους ενιστάμενους χωρίς υπαίτια καθυστέρηση 
του Ε.Σ.Υ.Π.. Οι ενιστάμενοι λαμβάνουν πλήρη γνώση της 
σχετικής απόφασης, μετά την κοινοποίηση του σώματός 
της σε αυτούς, από του Ε.Σ.Υ.Π, με φροντίδα τους. 

5. Ο προμηθευτής μπορεί κατά των αποφάσεων που 
επιβάλλουν σε βάρος του κυρώσεις δυνάμει των άρθρων 
25, 27, 33, 36, 37 και 38 του παρόντος κανονισμού να 
υποβάλει προσφυγή για λόγους νομιμότητας και ουσίας 
μέσα σε ανατρεπτική προθεσμία τριάντα (30) ημερών, 
από την ημερομηνία που έλαβε γνώση της σχετικής 
απόφασης από του Ε.Σ.Υ.Π. Επί της προσφυγής, απο¬ 
φασίζει το Δ.Σ. του Ε.Σ.Υ.Π., ύστερα από γνωμοδότηση 
της ΕΑΕ ή της ΕΔΑΔ αναλόγως. Η εν λόγω απόφαση 
δεν επιδέχεται προσβολή με άλλη οιασδήποτε φύσεως 
διοικητική προσφυγή 

6. Για το παραδεκτό της άσκησης ένστασης σύμφωνα 
με τις παραπάνω παραγράφους 1 και 2, προσκομίζεται 
το ισχύον κατά την ημερομηνία ένστασης παράβολο 
κατάθεσης υπέρ του Δημοσίου ποσού ή ίσου με το 
ισχύον παράβολο κατά την ημερομηνία ισχύος του πα¬ 
ρόντος κανονισμού 0,10 επί τοις εκατό (0,10%) επί της 


προϋπολογισμένης αξίας του υπό προμήθεια είδους, 
το ύψος του οποίου δεν μπορεί να είναι μικρότερο 
των χιλίων (1.000) και μεγαλύτερο των πέντε χιλιάδων 
(5.000) ευρώ. Το παράβολο αποτελεί δημόσιο έσοδο και 
καταχωρείται στον κωδικό αριθμό εσόδου (Κ.Α.Ε.) 3741 
(“παράβολα από κάθε αιτία”). 

Άρθρο 40 - 
Προσφερόμενη τιμή 

1. Με την προσφορά, η τιμή του προς προμήθεια υλικού 
δίνεται ανά μονάδα, όπως καθορίζεται στην προκήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση, εκτός από το ΦΠΑ, 
για παράδοση του υλικού στον τόπο και με τον τρόπο 
που προβλέπεται στη προκήρυξη. 

2. Η προσφερόμενη τιμή δίδεται σε Ευρώ ή σε συνάλ¬ 
λαγμα κατά τα καθοριζόμενα κάθε φορά στην προκήρυ¬ 
ξη. Εφόσον από τη προκήρυξη προβλέπεται δυνατότητα 
προσφορών σε συνάλλαγμα, τότε η προσφερόμενη τιμή 
εκφράζεται στο νόμισμα που επιθυμεί ο προμηθευτής. 
Το Ε.Σ.Υ.Π. δεν υποχρεούται να προβεί στην πληρωμή 
με το νόμισμα της προσφοράς, αλλά με το νόμισμα στο 
οποίο πραγματοποιούνται οι πληρωμές από την Τράπε¬ 
ζα της Ελλάδος, προς τη χώρα καταγωγής του υλικού. 

3. Γ ια την σύγκριση των προσφορών, οι τιμές σε συ¬ 
νάλλαγμα μετατρέπονται σε Ευρώ με βάση την ισχύου- 
σα Προσδιορισμένη τιμή (Ρίχίηρ) του Επίσημου Δελτίου 
Συναλλαγμάτων έναντι Ευρώ (Ελεύθερη σύγκριση Είχίηρ 
της Διατραπεζικής Αγοράς) κατά την ημερομηνία διε¬ 
νέργειας του διαγωνισμού. 

4. Προσφορά για εγχώριο προϊόν που περιέχει τιμή σε 
συνάλλαγμα ή με ρήτρα συναλλάγματος απορρίπτεται 
ως απαράδεκτη. 

5. Προσφορά που θέτει όρο αναπροσαρμογής, χωρίς 
αυτό να προβλέπεται από την προκήρυξη, απορρίπτεται 
ως απαράδεκτη. 

6. Εφόσον από την προσφορά δεν προκύπτει με σα¬ 
φήνεια η προσφερόμενη τιμή, η προσφορά απορρίπτε¬ 
ται ως απαράδεκτη, με απόφαση του Δ.Σ. του Ε.Σ.Υ.Π. 
ύστερα από γνωμοδότηση της ΕΔΑΔ. 

Αρθρο 41 - 

Αναπροσαρμογή τιμών 

1. Όταν από την προκήρυξη προβλέπεται χρόνος 
παράδοσης των υλικών μεγαλύτερος των δώδεκα (12) 
μηνών, τότε μπορεί να ορίζεται στην προκήρυξη όρος 
περί αναπροσαρμογής της τιμής. Στην περίπτωση 
αυτή πρέπει υποχρεωτικά να καθορίζεται στη προ¬ 
κήρυξη ο τύπος, ο τρόπος και οι προϋποθέσεις της 
αναπροσαρμογής. Μεταξύ αυτών που θα λαμβάνονται 
υπόψη για την αναπροσαρμογή των τιμών είναι και 
τα εξής: 

(α) Χρόνος εκκίνησης της αναπροσαρμογής είναι η 
ημερομηνία υποβολής των προσφορών που καθορίζεται 
από τη προκήρυξη ή την πρόσκληση και υπολογίζεται 
μέχρι και την ημερομηνία παράδοσης των υλικών. 

(β) Σε περιπτώσεις τμηματικών παραδόσεων, η τιμή 
αναπροσαρμόζεται για τις ποσότητες που σύμφωνα με 
τη προκήρυξη προβλέπεται να παραδοθούν μετά την 
παρέλευση των δώδεκα (12) μηνών. 

(γ) Σε περίπτωση εκπρόθεσμης παράδοσης, με υπαι¬ 
τιότητα του προμηθευτή, ο χρόνος του εκπροθέσμου 
δεν υπολογίζεται για την αναπροσαρμογή. 

(δ) Τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

2. Για την πληρωμή του επί πλέον ποσού που προκύ¬ 
πτει μετά την αναπροσαρμογή, δεν απαιτείται σύναψη 
συμπληρωματικής σύμβασης. 

3. Όταν από την προκήρυξη προβλέπεται αναπροσαρ¬ 
μογή τιμών, προσφορά με τιμές σταθερές απορρίπτεται. 

Άρθρο 42 - 

Καταγωγή των προσφερομένων υλικών και δήλωση 

της επιχείρησης κατασκευής του τελικού προϊόντος 

1. Οι προμηθευτές υποχρεούνται, ανάλογα, με τη μορ¬ 
φή του διαγωνισμού, να δηλώνουν στις αιτήσεις συμ¬ 
μετοχής ή στις προσφορές τους την χώρα καταγωγής 
του τελικού προϊόντος που προσφέρουν. 

2. Ο προσφέρων, εφόσον κατασκευάζει ο ίδιος το 
τελικό προϊόν, πρέπει να δηλώνει στην προσφορά του, 
την επιχειρηματική μονάδα στην οποία θα κατασκευάσει 
το προσφερόμενο προϊόν, καθώς και τον τόπο εγκα¬ 
τάστασής της. Προσφορά στην οποία δεν θα υπάρχει 
η ανωτέρω δήλωση, θα απορρίπτεται ως απαράδεκτη. 

3. Όταν οι προσφέροντες δεν θα κατασκευάσουν οι 
ίδιοι το τελικό προϊόν, σε δική τους επιχειρηματική 
μονάδα, στην προσφορά τους δηλώνουν την επιχει¬ 
ρηματική μονάδα, στην οποία θα κατασκευαστεί το 
προσφερόμενο προϊόν και τον τόπο εγκατάστασής 
της. Επίσης, στην προσφορά τους πρέπει να επισυνά¬ 
ψουν και υπεύθυνη δήλωσή τους προς τον φορέα ότι 
η κατασκευή του τελικού προϊόντος θα γίνει από την 
επιχείρηση στην οποία ανήκει ή η οποία εκμεταλλεύεται 
ολικά ή μερικά τη μονάδα κατασκευής του τελικού προ¬ 
ϊόντος και ότι ο νόμιμος εκπρόσωπος της επιχείρησης 
αυτής έχει αποδεχθεί έναντι τους την εκτέλεση της 
συγκεκριμένης προμήθειας, σε περίπτωση κατακύρωσης 
στον προμηθευτή υπέρ του οποίου έγινε η αποδοχή. 
Προσφορά στην οποία δεν θα υπάρχουν οι ανωτέρω 
δηλώσεις θα απορρίπτεται ως απαράδεκτη. 

4. Εάν διαπιστωθεί από την ΕΔΑΔ ανυπαρξία της επι¬ 
χειρηματικής μονάδας που δηλώθηκε με την προσφορά, 
κατά την ημερομηνία διενέργειας του διαγωνισμού, η 
προσφορά απορρίπτεται. Η προσφορά απορρίπτεται ως 
απαράδεκτη και όταν στην επιχειρηματική μονάδα που 
δηλώνεται για την κατασκευή του τελικού προϊόντος 
έχει επιβληθεί ποινή αποκλεισμού από τους διαγωνι¬ 
σμούς των φορέων που εμπίπτουν στο πεδίο εφαρμο¬ 
γής του ν. 2286/1995, η οποία ισχύει κατά την ημερομηνία 
διενέργειας του διαγωνισμού. 

5. Πριν και μετά τη σύναψη της σύμβασης, κατ’ αρχήν, 
δεν επιτρέπεται η αλλαγή της επιχειρηματικής μονάδας 
που δηλώθηκε με την προσφορά και με βάση την οποία 
έγινε η κατακύρωση. Κατ’ εξαίρεση, πριν τη σύναψη της 
σύμβασης μπορεί να εγκριθεί η ανωτέρω αλλαγή μόνο 
λόγω ανωτέρας βίας ή διακοπής λειτουργίας του δηλω- 
θέντος εργοστασίου για οποίονδήποτε λόγο ενώ, μετά 
την σύναψη της σύμβασης, μπορεί να εγκριθεί η ανωτέρω 
αλλαγή, μετά από αιτιολογημένο αίτημα του προμηθευτή. 
Σε κάθε περίπτωση, απαιτείται απόφαση του Δ.Σ. του 
Ε.Σ.Υ.Π, μετά από γνώμη της ΕΔΑΔ, ή της «Κ.Υ» αναλόγως. 

Αρθρο 43 - 

Αποσφράγιση των προσφορών και ανακοίνωση τιμών 

1. Η ΕΔΑΔ προβαίνει στην έναρξη της διαδικασίας 
αποσφράγισης των προσφορών την ημερομηνία και ώρα 


που ορίζεται από τη σχετική προκήρυξη ή πρόσκληση. 
Προσφορές που υποβάλλονται στο παραπάνω όργανο 
μετά την έναρξη της διαδικασίας αποσφράγισης δεν 
αποσφραγίζονται αλλά παραδίδονται για επιστροφή, 
ως εκπρόθεσμες. Η αποσφράγιση γίνεται με την πα¬ 
ρακάτω διαδικασία: 

(α) Σε περίπτωση που ο διαγωνισμός γίνεται με κριτή¬ 
ριο τη χαμηλότερη μόνο τιμή, αποσφραγίζεται ο κυρίως 
φάκελος προσφοράς καθώς και ο φάκελος της τεχνικής 
προσφοράς μονογράφονται δε και σφραγίζονται από το 
παραπάνω όργανο όλα τα δικαιολογητικά που υποβάλ¬ 
λονται κατά το στάδιο αυτό και η τεχνική προσφορά 
ανά φύλλο. Οι φάκελοι των οικονομικών προσφορών δεν 
αποσφραγίζονται, αλλά μονογράφονται και σφραγίζο¬ 
νται από το παραπάνω όργανο και τοποθετούνται σ’ ένα 
νέο φάκελο ο οποίος επίσης σφραγίζεται και υπογρά¬ 
φεται από το ίδιο όργανο και παραδίδεται στην «Κ.Υ», 
προκειμένου να αποσφραγισθεί την ημερομηνία και ώρα 
που ορίζεται από τη προκήρυξη ή την πρόσκληση. 

(β) Σε περίπτωση που ο διαγωνισμός γίνεται με κρι¬ 
τήριο την πλέον συμφέρουσα από οικονομική άποψη 
προσφορά, αποσφραγίζεται ο κυρίως φάκελος προ¬ 
σφοράς καθώς και ο φάκελος της τεχνικής προσφοράς 
μονογράφονται δε και σφραγίζονται από το παραπά¬ 
νω όργανο όλα τα δικαιολογητικά και τα στοιχεία της 
τεχνικής προσφοράς ανά φύλλο. Για την οικονομική 
προσφορά ακολουθείται η ίδια παραπάνω διαδικασία. 

(γ) Κατά την διαδικασία παραλαβής και αποσφράγισης 
μπορεί να γίνεται χρήση μηχανικού μέσου (διάτρηση), 
με το οποίο θα αποτυπώνεται η ημερομηνία και η ώρα 
αποσφράγισης. 

2. Μετά την αποσφράγιση των προσφορών το παρα¬ 
πάνω όργανο προβαίνει στην καταχώρηση αυτών που 
υποβάλλουν προσφορές, καθώς και των δικαιολογητι- 
κών που υπέβαλαν, κατά διαγωνισμό, όταν πρόκειται για 
περισσότερους από ένα διαγωνισμούς, σε πρακτικό το 
οποίο υπογράφει και σφραγίζει. 

3. Αποσφράγιση των προσφορών γίνεται στην περί¬ 
πτωση ανοικτού διαγωνισμού δημόσια, στην περίπτωση 
δε του κλειστού διαγωνισμού παρουσία μόνο αυτών 
που κλήθηκαν και υπέβαλαν προσφορά ή εξουσιοδοτη¬ 
μένων εκπροσώπων τους, τους οποίους καλεί η ΕΔΑΔ. 
Προσφορά που υποβλήθηκε από προμηθευτή που δεν 
προσκλήθηκε, δεν αποσφραγίζεται, αλλά παραδίδεται 
για επιστροφή. 

4. Μετά την παραπάνω διαδικασία ο σχετικός φάκελος 
του διαγωνισμού μαζί με τους σφραγισμένους φακέλους 
που περιέχουν τα οικονομικά στοιχεία των προσφορών, 
παραδίδεται με απόδειξη στην «Κ.Υ». Οι σφραγισμένοι 
φάκελοι με τα οικονομικά στοιχεία των προσφορών, 
μετά την ολοκλήρωση της αξιολόγησης των λοιπών 
στοιχείων αυτών, επαναφέρονται για όσες προσφορές 
κρίθηκαν αποδεκτές με απόφαση του Δ.Σ. του Ε.Σ.Υ.Π., 
στην ΕΔΑΔ, για την αποσφράγισή τους κατά την ημερο¬ 
μηνία και ώρα που ορίζεται από τη σχετική προκήρυξη 
ή ειδική πρόσκληση και ακολουθεί σχετική ανακοίνωση 
τιμών κατά τα ανωτέρω. Όσες προσφορές δεν κρίθηκαν 
αποδεκτές δεν αποσφραγίζονται, αλλά επιστρέφονται. 

5. Όσοι δικαιούνται, σύμφωνα με τα παραπάνω, να 
παρευρίσκονται στη διαδικασία αποσφράγισης των 
προσφορών, λαμβάνουν γνώση των συμμετασχόντων 
στον διαγωνισμό, καθώς επίσης και των τιμών που 
προσφέρθηκαν. Στη προκήρυξη ορίζεται η διαδικασία 



31486 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πρόσβασης των συμμετεχόντων στις προσφορές που 
θα υποβληθούν. 

6. Μετά την αξιολόγηση των προσφορών και την ανά¬ 
δειξη αυτού στον οποίο πρόκειται να γίνει η κατακύ- 
ρωση, η ΕΔΑΔ προβαίνει επίσης στην αποσφράγιση 
του φακέλου των δικαιολογητικών του άρθρου 28 παρ. 
2 του παρόντος κανονισμού στην ημερομηνία και ώρα 
που ορίζεται από τη σχετική προκήρυξη ή πρόσκληση. 
Όσοι δικαιούνται, σύμφωνα με τα παραπάνω, να παρευ- 
ρίσκονται στη διαδικασία αποσφράγισης του φακέλου 
των δικαιολογητικών του άρθρου 28 παρ. 2, λαμβάνουν 
γνώση των δικαιολογητικών που κατατέθηκαν. Τα δικαι- 
ολογητικά προσκομίζονται σε σφραγισμένο φάκελο, ο 
οποίος παραδίδεται εμπρόθεσμα στο αρμόδιο όργανο 
παραλαβής και αποσφράγισης των προσφορών. Στη 
προκήρυξη ορίζεται περαιτέρω η διαδικασία και ο χρό¬ 
νος πρόσβασης των συμμετεχόντων στα δικαιολογητικά 
του άρθρου 28 παρ.2 μετά την υποβολή τους. 

Άρθρο 44 - 

Κριτήρια ανάθεσης - Αξιολόγηση προσφορών 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη 
τιμή ή πλέον συμφέρουσα από οικονομική άποψη προ¬ 
σφορά) καθορίζεται στην προκήρυξη του διαγωνισμού. 

2. Για την αξιολόγηση των προσφορών λαμβάνονται 
υπόψη τα παρακάτω στοιχεία: 

44.2.1 Όταν για την τελική επιλογή του προμηθευτή 
κριτήριο είναι μόνο η χαμηλότερη τιμή: 

(α) Αποκλειστικά η χαμηλότερη τιμή. Υπό την επιφύ¬ 
λαξη όσων ορίζονται αμέσως παρακάτω, στα στοιχεία 
I και II, η κατακύρωση γίνεται τελικά στον προμηθευ¬ 
τή με την χαμηλότερη τιμή, εκ των προμηθευτών των 
οποίων οι προσφορές έχουν κριθεί ως αποδεκτές με 
βάση τις τεχνικές προδιαγραφές και τους όρους της 
προκήρυξης. Ισότιμες θεωρούνται οι προσφορές με την 
αυτή ακριβώς τιμή και που είναι σύμφωνες με τους 
όρους και τις τεχνικές προδιαγραφές της προκήρυξης 
και της πρόσκλησης. 

I. Στους κλειστούς διαγωνισμούς, όταν ο προμη¬ 
θευτής ο οποίος προσφέρει τη χαμηλότερη τιμή δεν 
προσκομίζει, ένα ή περισσότερα από τα έγγραφα και 
τα δικαιολογητικά που προβλέπονται στην παρ. 2 του 
άρθρου 28, σύμφωνα με τα οριζόμενα στη διάταξη 
αυτή, η κατακύρωση γίνεται στον προμηθευτή που 
προσφέρει την αμέσως επόμενη χαμηλότερη τιμή. 
Σε περίπτωση που και αυτός δεν προσκομίζει ένα ή 
περισσότερα από τα έγγραφα και δικαιολογητικά τα 
οποία απαιτούνται κατά τα ανωτέρω, η κατακύρωση 
γίνεται στον προμηθευτή με την αμέσως επόμενη 
χαμηλότερη τιμή και ούτω καθεξής. Αν κανένας από 
τους προμηθευτές δεν προσκομίζει, σύμφωνα με τους 
όρους και τις προϋποθέσεις των ανωτέρω διατάξεων, 
ένα ή περισσότερα από τα έγγραφα και δικαιολογη- 
τικά τα οποία απαιτούνται από αυτές, ο διαγωνισμός 
ματαιώνεται. 

Στις περιπτώσεις αυτές όταν ο συμμετέχων υποβάλ¬ 
λει ψευδή ή ανακριβή υπεύθυνη δήλωση της παρ. 1 του 
άρθρου 28 ή ο υπόχρεος προς τούτο προσφέρων δεν 
προσκομίσει εγκαίρως και προσηκόντως κατά το στάδιο 
της κατακύρωσης ένα ή περισσότερα από τα έγγραφα 
και δικαιολογητικά της παρ. 2 του άρθρου 28, καταπίπτει 
υπέρ Ε.Σ.Υ.Π. η εγγύηση συμμετοχής του. 


II. Στους ανοικτούς διαγωνισμούς, όταν ο προμηθευτής 
ο οποίος προσφέρει τη χαμηλότερη τιμή δεν προσκο¬ 
μίζει ένα ή περισσότερα από τα έγγραφα και τα δικαι- 
ολογητικά που προβλέπονται στην παρ. 2 του άρθρου 
28 ή, εφόσον τούτο προβλέπεται στη προκήρυξη, στο 
άρθρο 31, σύμφωνα με τα οριζόμενα στις διατάξεις αυ¬ 
τές, η κατακύρωση γίνεται στον προμηθευτή με την 
αμέσως επόμενη χαμηλότερη τιμή. Σε περίπτωση που 
και αυτός δεν προσκομίζει ένα ή περισσότερα από τα 
έγγραφα και δικαιολογητικά τα οποία απαιτούνται κατά 
τα ανωτέρω, η κατακύρωση γίνεται στον προμηθευτή 
με την αμέσως επόμενη χαμηλότερη τιμή και ούτω καθ' 
εξής. Αν κανένας από τους προμηθευτές δεν προσκο¬ 
μίζει, σύμφωνα με τους όρους και τις προϋποθέσεις 
των ανωτέρω διατάξεων, ένα ή περισσότερα από τα 
έγγραφα και δικαιολογητικά τα οποία απαιτούνται από 
αυτές, ο διαγωνισμός ματαιώνεται. 

Στις περιπτώσεις αυτές όταν ο συμμετέχων υποβάλ¬ 
λει ψευδή ή ανακριβή υπεύθυνη δήλωση της παρ. 1 του 
άρθρου 28 ή/και της παρ. 3 του άρθρου 31 του παρό¬ 
ντος κανονισμού ή ο υπόχρεος προς τούτο προσφέρων 
δεν προσκομίσει εγκαίρως και προσηκόντως κατά το 
στάδιο της κατακύρωσης ένα ή περισσότερα από τα 
έγγραφα και δικαιολογητικά της παρ. 2 του άρθρου 
28 και, εφόσον έχουν ζητηθεί από την προκήρυξη, των 
περιπτώσεων α, β, και ζ της παρ. 2 του άρθρου 30, 
καταπίπτει υπέρ Ε.Σ.Υ.Π. η εγγύηση συμμετοχής του 
μειοδότη. Επίσης, καταπίπτει υπέρ Ε.Σ.Υ.Π. η εγγύηση 
συμμετοχής του μειοδότη, εφόσον από τα υποβληθέντα 
δικαιολογητικά προκύπτει ότι δεν πληρούνται τα στη 
προκήρυξη καθοριζόμενα ελάχιστα αναγκαία όρια των 
οικονομικών και τεχνικών προϋποθέσεων του άρθρου 31. 

44.2.2 Όταν για την τελική επιλογή του προμηθευ¬ 
τή κριτήριο είναι η πλέον συμφέρουσα από οικονομική 
άποψη προσφορά: 

(1) Η τιμή. 

(2) Το κόστος εγκατάστασης, λειτουργίας και συντή¬ 
ρησης, όταν και όπως αυτά καθορίζονται συγκεκριμένα 
στην προκήρυξη. 

(3) Η συμφωνία των προσφερομένων υλικών με τις 
τεχνικές προδιαγραφές, όπως αυτές καθορίζονται στη 
προκήρυξη, σύμφωνα με το άρθρο 24 παρ. 2 του παρό¬ 
ντος κανονισμού. 

(4) Η παρεχόμενη εγγύηση καλής λειτουργίας ή δι¬ 
ατήρησης. 

(5) Η ποιότητα της εξυπηρέτησης (3ΕΒΝ/Ι0Ε) μετά 
την πώληση και της τεχνικής βοήθειας εκ μέρους του 
προμηθευτή, καθώς και η εξασφάλιση ύπαρξης ανταλ¬ 
λακτικών. 

(6) Ο χρόνος παράδοσης των υλικών. 

(7) Κάθε άλλο στοιχείο ανάλογα με την φύση των υπό 
προμήθεια υλικών ή και των ιδιαίτερων αναγκών του 
φορέα, εφόσον ζητείται από την προκήρυξη. 

Γ ια την επιλογή της πλέον συμφέρουσας από οι¬ 
κονομική άποψη προσφοράς αξιολογούνται μόνον οι 
προσφορές που έχουν κριθεί ως τεχνικά αποδεκτές 
και σύμφωνες με τους λοιπούς όρους της Προκήρυξης. 

Υπό την επιφύλαξη όσων ορίζονται αμέσως παρακάτω, 
στα στοιχεία I και II, η κατακύρωση γίνεται τελικά στον 
εντός των όρων και τεχνικών προδιαγραφών της Προ¬ 
κήρυξης και της πρόσκλησης, προμηθευτή, η προσφορά 
του οποίου κρίθηκε ως η πλέον συμφέρουσα. με βάση 
τα παραπάνω κριτήρια. 

44.2.3 Η διαδικασία της οικονομοτεχνικής αξιολόγησης 
είναι η παρακάτω: 

Τα προαναφερόμενα στοιχεία αξιολόγησης, πλην των 
οικονομικών [τιμή, κόστος εγκατάστασης, λειτουργίας 
και συντήρησης, [ήτοι, στοιχεία 27.2.2 (1) και (2)], κατα¬ 
τάσσονται σε δύο ομάδες: 

(1) Ομάδα Τεχνικών Προδιαγραφών και Ποιότητας και 
Απόδοσης, στην οποία περιλαμβάνονται τα στοιχεία 
44.2.2 (3). 

(2) Ομάδα Τεχνικής Υποστήριξης και Κάλυψης, στην 
οποία περιλαμβάνονται τα στοιχεία 27.2.2 (4), (5), (6). 

Για τις παραπάνω δύο ομάδες ορίζεται συντελεστής 
βαρύτητας που μπορεί να ανέρχεται μέχρι ποσοστό 
επί τοις εκατόν 80 και 30 για κάθε ομάδα αντίστοιχα. 

Το άθροισμα των ποσοστών αυτών ανέρχεται σε 100. 
Γ ια κάθε στοιχείο των ομάδων, καθορίζεται από την 
προκήρυξη ο επί μέρους συντελεστής βαρύτητας, ώστε 
το άθροισμά τους, για κάθε ομάδα, να ισούται με τον 
καθορισθέντα συντελεστή βαρύτητας της ομάδας. Όλα 
τα επί μέρους στοιχεία των ομάδων βαθμολογούνται 
αυτόνομα με βάση τους 100 βαθμούς. Η βαθμολογία 
των επί μέρους στοιχείων των προσφορών είναι 100 
βαθμοί για τις περιπτώσεις που καλύπτονται ακριβώς 
όλοι οι απαράβατοι όροι. 

Η βαθμολογία αυτή αυξάνεται έως 110 βαθμούς όταν 
υπερκαλύπτονται οι τεχνικές προδιαγραφές. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επί μέρους συντελεστή 
βαρύτητας του στοιχείου επί τη βαθμολογία του και 
η συνολική βαθμολογία της κάθε προσφοράς είναι το 
άθροισμα των σταθμισμένων βαθμολογιών όλων των 
στοιχείων και των δύο ομάδων. 

Η τελική βαθμολογία με βάση τα παραπάνω κυμαίνε¬ 
ται από 100 έως 110 βαθμούς. 

Για τη διαμόρφωση της συγκριτικής τιμής, λαμβάνεται 
υπόψη η τιμή της προσφοράς και, όταν από την προκή¬ 
ρυξη προβλέπεται, το κόστος εγκατάστασης, λειτουρ¬ 
γίας και συντήρησης. 

Πλέον συμφέρουσα από οικονομική άποψη προσφορά 
είναι εκείνη που παρουσιάζει τον μικρότερο λόγο της 
τιμής προσφοράς (συγκριτικής) προς την βαθμολογία 
της. Ο διαγωνισμός κατακυρώνεται στον προμηθευτή 
που έχει κάνει την πλέον συμφέρουσα από οικονομική 
άποψη προσφορά. 

Από το Ε.Σ.Υ.Π. καθορίζονται τα στοιχεία που απαρτί¬ 
ζουν τις δύο ομάδες, οι συντελεστές βαρύτητας, τόσο 
της κάθε ομάδας συνολικά όσον και των στοιχείων της 
κάθε ομάδας ξεχωριστά, και αυτά αναφέρονται απα¬ 
ραίτητα στην προκήρυξη. 

I. Στους κλειστούς διαγωνισμούς, όταν ο προμηθευ¬ 
τής με την πλέον συμφέρουσα από οικονομική άποψη 
προσφορά δεν προσκομίζει, ένα ή περισσότερα από τα 
έγγραφα και τα δικαιολογητικά που προβλέπονται στην 
παρ. 2 του άρθρου 28 του παρόντος κανονισμού, σύμ¬ 
φωνα με τα οριζόμενα στη διάταξη αυτή, η κατακύρωση 
γίνεται στον προμηθευτή που προσφέρει την αμέσως 
επόμενη πλέον συμφέρουσα από οικονομική άποψη προ¬ 
σφορά. Σε περίπτωση που και αυτός δεν προσκομίζει 
ένα ή περισσότερα από τα έγγραφα και δικαιολογητικά 
τα οποία απαιτούνται κατά τα ανωτέρω, η κατακύρωση 
γίνεται στον προμηθευτή με την αμέσως επόμενη πλέον 
συμφέρουσα από οικονομική άποψη προσφορά και ούτω 
καθ' εξής. Αν κανένας από τους προμηθευτές δεν προ¬ 


σκομίζει, σύμφωνα με τους όρους και τις προϋποθέσεις 
των ανωτέρω διατάξεων, ένα ή περισσότερα από τα 
έγγραφα και δικαιολογητικά τα οποία απαιτούνται από 
αυτές, ο διαγωνισμός ματαιώνεται. 

Στις περιπτώσεις αυτές όταν ο συμμετέχων υποβάλ¬ 
λει ψευδή ή ανακριβή υπεύθυνη δήλωση της παρ. 1 του 
άρθρου 28 ή ο υπόχρεος προς τούτο προσφέρων δεν 
προσκομίσει εγκαίρως και προσηκόντως κατά το στάδιο 
της κατακύρωσης ένα ή περισσότερα από τα έγγραφα 
και δικαιολογητικά της παρ. 2 του άρθρου 28, καταπίπτει 
υπέρ του Ε.Σ.Υ.Π η εγγύηση συμμετοχής. 

II. Στους ανοικτούς διαγωνισμούς, όταν ο προμηθευ¬ 
τής ο οποίος προσφέρει την πλέον συμφέρουσα από 
οικονομική άποψη προσφορά δεν προσκομίζει, ένα ή πε¬ 
ρισσότερα από τα έγγραφα και τα δικαιολογητικά που 
προβλέπονται στην παρ. 2 του άρθρου 28 ή, εφόσον τού¬ 
το προβλέπεται στη προκήρυξη, στο άρθρο 31, σύμφωνα 
με τα οριζόμενα στις διατάξεις αυτές, η κατακύρωση 
γίνεται στον προμηθευτή που προσφέρει την αμέσως 
επόμενη πλέον συμφέρουσα από οικονομική άποψη προ¬ 
σφορά. Σε περίπτωση που και αυτός δεν προσκομίζει 
ένα ή περισσότερα από τα έγγραφα και δικαιολογητικά 
τα οποία απαιτούνται κατά τα ανωτέρω, η κατακύρωση 
γίνεται στον προμηθευτή με την αμέσως επόμενη πλέ¬ 
ον συμφέρουσα από οικονομική άποψη προσφορά και 
ούτω καθ' εξής. Αν κανένας απότους προμηθευτές δεν 
προσκομίζει, σύμφωνα με τους όρους και τις προϋποθέ¬ 
σεις των ανωτέρω διατάξεων, ένα ή περισσότερα από 
τα έγγραφα και δικαιολογητικά τα οποία απαιτούνται 
από αυτές, ο διαγωνισμός ματαιώνεται. 

Στις περιπτώσεις αυτές όταν ο συμμετέχων υποβάλ¬ 
λει ψευδή ή ανακριβή υπεύθυνη δήλωση της παρ. 1 του 
άρθρου 28 και της παρ .3 του άρθρου 31 ή ο υπόχρεος 
προς τούτο προσφέρων δεν προσκομίσει εγκαίρως και 
προσηκόντως κατά το στάδιο της κατακύρωσης ένα η 
περισσότερα από τα έγγραφα και δικαιολογητικά της 
παρ. 2 του άρθρου 28 και, εφόσον έχουν ζητηθεί από 
την προκήρυξη, των περιπτώσεων α, β, και ζ της παρ. 
2 του άρθρου 30, καταπίπτει υπέρ Ε.Σ.Υ.Π. η εγγύηση 
συμμετοχής του μειοδότη. Επίσης καταπίπτει υπέρ του 
Δημοσίου η εγγύηση συμμετοχής του μειοδότη εφόσον 
από τα υποβληθέντα δικαιολογητικά προκύπτει ότι δεν 
πληρούνται τα στη προκήρυξη καθοριζόμενα ελάχιστα 
αναγκαία όρια των οικονομικών και τεχνικών προϋπο¬ 
θέσεων του άρθρου 31. 

3. Προσφορά που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη, 
μετά από προηγούμενη γνωμοδότηση του αρμόδιου για 
την αξιολόγηση των αποτελεσμάτων του διαγωνισμού 
οργάνου. 

4. Οι προσφορές που παρουσιάζουν αποκλίσεις από 
τις τεχνικές προδιαγραφές της προκήρυξης που έχουν 
τεθεί ως απαράβατοι όροι απορρίπτονται ως απαράδε¬ 
κτες. Επουσιώδεις αποκλίσεις κατά την αιτιολογημένη 
κρίση της ΕΔΑΔ, που δεν επηρεάζουν την καταλληλό¬ 
τητα του υπό προμήθεια είδους και που δεν έχουν χα¬ 
ρακτηριστεί ως απαράβατοι, μπορεί να είναι αποδεκτές. 

Άρθρο 45 - 

Αξιολόγηση αποτελεσμάτων διαγωνισμού 

1. Γ ια την αξιολόγηση των αποτελεσμάτων του δια¬ 
γωνισμού η ΕΔΑΔ, με αιτιολογημένη γνωμοδότησή της, 
μπορεί να προτείνει: 

(α) Κατακύρωση της προμήθειας για ολόκληρη ή μεγα¬ 
λύτερη ή μικρότερη ποσότητα κατά ποσοστό στα εκατό, 
που θα καθορίζεται στη προκήρυξη. Το ποσοστό αυτό 
δεν μπορεί να υπερβαίνει το 30% για διαγωνισμούς 
προϋπολογισθείσης αξίας μέχρι €100.000 περιλαμβανό¬ 
μενου ΦΠΑ και το 15% για διαγωνισμούς προϋπολογι- 
σθείσης αξίας από €100.001 και άνω περιλαμβανόμενου 
ΦΠΑ στην περίπτωση μεγαλύτερης ποσότητας ή το 50% 
στην περίπτωση μικρότερης ποσότητας. Για κατακύ¬ 
ρωση μέρους της ποσότητας κάτω του καθοριζομένου 
από την προκήρυξη ποσοστού, απαιτείται προηγούμενη 
αποδοχή από τον προμηθευτή. 

(β) Την κατανομή της προς προμήθεια ποσότητας, 
εφόσον πρόκειται για διαιρετό υλικό, μεταξύ περισσοτέ¬ 
ρων προσφερόντων με ισότιμες ή ισοδύναμες προσφο¬ 
ρές. Εφόσον το υλικό δεν είναι διαιρετό και υπάρχουν 
ισότιμες ή ισοδύναμες προσφορές τελικός προμηθευτής 
επιλέγεται ο μειοδότης που προκύπτει κατόπιν διαπραγ¬ 
μάτευσης, αφού κληθούν όλοι οι προσφέροντες που 
είχαν ισότιμες ή ισοδύναμες προσφορές. 

(γ) Ματαίωση των αποτελεσμάτων του διαγωνισμού 
(άγονος διαγωνισμός) και επανάληψή του με τροποποί¬ 
ηση ή μη των όρων και των τεχνικών προδιαγραφών. 

(δ) Ματαίωση των αποτελεσμάτων του διαγωνισμού 
και προσφυγή στη διαδικασία της διαπραγμάτευσης, 
εφόσον συντρέχει λόγος εξαιρετικά επείγων και απρό¬ 
βλεπτη ανάγκη που δεν οφείλεται σε υπαιτιότητα της 
Ε.Σ.Υ.Π. 

(ε) Ματαίωση των αποτελεσμάτων του διαγωνισμού 
σύμφωνα με τις διατάξεις των υπό στοιχεία I και II των 
περιπτώσεων του άρθρου 44. 

(στ) Οριστική ματαίωση των αποτελεσμάτων του δι¬ 
αγωνισμού στις εξής περιπτώσεις: 

(ί) Όταν το Ε.Σ.Υ.Π δεν χρειάζεται πλέον το υλικό είτε 
λόγω αλλαγών στην τεχνολογία είτε λόγω διακοπής ή 
περιορισμού της δραστηριότητας, για την οποία επρό- 
κειτο να χρησιμοποιηθεί το υλικό και λοιπούς οικονο- 
μικοτεχνικούς λόγους. 

(ϋ) Όταν συντρέχουν άλλοι λόγοι δημοσίου συμφέρο¬ 
ντος που επιβάλλουν την ματαίωση. 

(ζ) Ειδικά σε περιπτώσεις διαγωνισμών με κριτήριο τη 
χαμηλότερη τιμή στους οποίους υποβάλλεται μία μόνο 
προσφορά ή τελικά γίνεται αποδεκτή μία μόνο προ¬ 
σφορά και εφόσον δεν υπάρχουν συγκριτικά στοιχεία 
τιμών είτε προηγούμενων διαγωνισμών είτε της αγοράς 
που να επιβεβαιώνονται με παραστατικά, ο διαγωνισμός 
ματαιώνεται και επαναλαμβάνεται υποχρεωτικά. 

2. Στον επαναληπτικό διαγωνισμό και εφόσον συντρέ¬ 
χουν εκ νέου οι παραπάνω περιστάσεις, ο διαγωνισμός 
ολοκληρώνεται με διαπραγμάτευση της τιμής. 

Αρθρο 46 - 

Διαδικασία με διαπραγμάτευση 

Προμήθειες με διαπραγμάτευση (εξαιρετική ή απ’ ευ¬ 
θείας ανάθεση) με ή χωρίς προηγούμενη δημοσίευση 
προκήρυξης μπορεί να γίνουν εάν συντρέχει μία από 
τις περιπτώσεις που προβλέπονται στο άρθρο 2 πα¬ 
ράγραφος 13 του ν. 2286/1995. Ειδικότερα, η περίπτω¬ 
ση του εδ.νΐΙ της παραγράφου 13 του άρθρου 2 του 
ν. 2286/1995 δεν εφαρμόζεται προκειμένου για προμήθει¬ 
ες των οποίων η αξία είναι ίση ή μεγαλύτερη των ορίων 
της περ. ε της παρ. 2 του άρθρου 4 του π.δ. 118/07 και 
η περίπτωση του εδαφίου 1. β. ββ της εν λόγω παρα¬ 


γράφου δεν εφαρμόζεται για προμήθειες των οποίων 
η αξία είναι μικρότερη των ως άνω ορίων. Προκειμένου 
να ακολουθηθεί η διαδικασία με διαπραγμάτευση, απαι¬ 
τείται απόφαση του Δ.Σ. του Ε.Σ.Υ.Π. Η απόφαση αυτή 
δεν απαιτείται για την περίπτωση του εδ. VIII της παρα¬ 
γράφου 13 του άρθρου 2 του ν. 2286/1995. Σε περίπτωση 
που της διαπραγμάτευσης προηγείται διαγωνισμός, η 
παραπάνω απόφαση υποκαθίσταται από την απόφαση 
κρίσεως των αποτελεσμάτων του διαγωνισμού. 

Άρθρο 47 - 

Ανακοίνωση κατακύρωσης - ανάθεσης 

1. Στον προμηθευτή, στον οποίο έγινε κατακύρωση 
ή ανάθεση προμήθειας, αποστέλλεται σχετική ανα¬ 
κοίνωση που περιλαμβάνει τουλάχιστον τα παρακάτω 
στοιχεία: 

(α) Το προς προμήθεια είδος. 

(β) Την ποσότητα. 

(γ) Την τιμή. 

(δ) Τα στοιχεία του Ε.Σ.Υ.Π. 

(ε) Τη συμφωνία της κατακύρωσης ή της ανάθεσης 
με τους όρους της προκήρυξης και της πρόσκλησης 
καθώς και με το σχέδιο σύμβασης που έχει επισυναφθεί 
στη προκήρυξη. 

(στ) Την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί 
έχει αποδεικτικό και μόνον χαρακτήρα. 

3. Ο προμηθευτής στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει σε δέκα 
(10) ημέρες από την ημερομηνία κοινοποίησης της ανα¬ 
κοίνωσης, για την υπογραφή της σχετικής σύμβασης, 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύμβασης το αργότερο μέσα 
σε 15 ημέρες από την ημερομηνία κοινοποίησης της 
ανακοίνωσης. Στην περίπτωση όμως αυτή ο χρόνος 
παράδοσης των υλικών αρχίζει να υπολογίζεται μετά 
από 10 ημέρες από την ημερομηνία κοινοποίησης της 
ανακοίνωσης. Τούτο δεν ισχύει, στην περίπτωση που ο 
χρόνος παράδοσης των υλικών αρχίζει να υπολογίζεται 
από την ημερομηνία αναγγελίας της σχετικής πίστωσης. 
Εφόσον η σύμβαση υπογράφεται πριν από την λήξη της 
προθεσμίας των 10 ημερών που αναφέρεται παραπάνω, 
ο χρόνος παράδοσης των υλικών υπολογίζεται από την 
ημερομηνία υπογραφής της σύμβασης. 

4. Εάν η κατακύρωση ή η ανάθεση γίνεται σε αλ¬ 
λοδαπό προμηθευτή η ανακοίνωση απευθύνεται στον 
εκπρόσωπό του στην Ελλάδα, εάν υπάρχει, σε αντίθετη 
περίπτωση αποστέλλεται σχετική τηλεομοιοτυπία στον 
αλλοδαπό προμηθευτή. 

5. Εάν ο προμηθευτής στον οποίο έγινε η ανακοίνωση, 
δεν προσήλθε να υπογράψει την σύμβαση, κηρύσσεται 
έκπτωτος με απόφαση του Δ.Σ. του Ε.Σ.Υ.Π, ύστερα από 
γνωμοδότηση της ΕΔΑΔ, σύμφωνα με τα οριζόμενα στο 
άρθρο 55. 

Άρθρο 48 - 

Συμβάσεις 

1. Μετά την ανακοίνωση κατακύρωσης ή ανάθεσης 
υπογράφεται η σύμβαση από συμβαλλόμενα μέρη. 

Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

(α) Τον τόπο και χρόνο υπογραφής της σύμβασης. 

(β) Τα συμβαλλόμενα μέρη. 

(γ) Τα προς προμήθεια υλικά και την ποσότητα. 

(δ) Την τιμή. 

(ε) Τον τόπο, τρόπο και χρόνο παράδοσης των υλικών, 
(στ) Τις τεχνικές προδιαγραφές των υλικών. 

(ζ) Τ ις προβλεπόμενες εγγυήσεις. 

(η) Τ ις προβλεπόμενες ρήτρες. 

(θ) Τον τρόπο επίλυσης των τυχόν διαφορών. 

(ι) Τ ον τρόπο και χρόνο πληρωμής. 

(ια) Τον τρόπο αναπροσαρμογής του συμβατικού τι¬ 
μήματος, εφόσον προβλέπεται αναπροσαρμογή. 

2. Το κείμενο της σύμβασης κατισχύει κάθε άλλου 
κειμένου, όπως υποβληθείσα προσφορά, προκήρυξη, 
απόφαση κατακύρωσης, εκτός κατάδηλων σφαλμάτων 
ή παραδρομών. 

3. Σε αντικειμενικά δικαιολογημένες περιπτώσεις, 
εφόσον συμφωνήσουν προς τούτο τα συμβαλλόμενα 
μέρη και υπό την προϋπόθεση ότι η δυνατότητα τρο¬ 
ποποίησης ή συμπλήρωσης της προμήθειας ύστερα από 
γνωμοδότηση του αρμοδίου οργάνου. 

4. Η σύμβαση θεωρείται ότι εκτελέστηκε όταν: 

(α) Παραδόθηκε ολόκληρη η ποσότητα ή, σε περίπτω¬ 
ση διαιρετού υλικού, εάν η ποσότητα που παραδόθηκε 
υπολείπεται της συμβατικής, κατά μέρος που κρίνεται 
ως ασήμαντο από το αρμόδιο όργανο. 

(β) Παραλήφθηκε οριστικά ποσοτικά και ποιοτικά η 
ποσότητα που παραδόθηκε. 

(γ) Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή 
εκπτώσεις. 

(δ) Εκπληρώθηκαν και οι τυχόν λοιπές συμβατικές 
υποχρεώσεις και από τα δύο συμβαλλόμενα μέρη και 
αποδεσμεύθηκαν οι σχετικές εγγυήσεις κατά τα προ- 
βλεπόμενα από τη σύμβαση. 

5. Για όλα τα έργα, προμήθειες ή υπηρεσίες αξίας 
μεγαλύτερης των €2.500 υπογράφεται υποχρεωτικά 
σύμβαση ή συντάσσεται δελτίο παραγγελίας προς τον 
ανάδοχο όπου κατ’ ελάχιστον περιλαμβάνονται όλα τα 
στοιχεία του αντικειμένου του έργου, το συνολικό τίμη¬ 
μα και τρόπος πληρωμής, ο τόπος, χρόνος και τρόπος 
παράδοσης - παραλαβής, οι ζητούμενες εγγυήσεις και 
τυχόν άλλες συμβατικές ρήτρες. 

6. Τροποποίηση ή συμπλήρωση του αντικειμένου της 
σύμβασης αποφασίζεται από το αρμόδιο όργανο που 
αποφάσισε αρχικώς για την σύναψη της. Τροποποίηση 
είναι και η αύξηση ή μείωση μέχρι 30% της αξίας της 
σύμβασης με τις ίδιες τιμές ή μικρότερες που προσφέρ- 
θηκαν. Σε περίπτωση που έχει προηγηθεί προκήρυξη το 
δικαίωμα αυτό του ΕΣΥΠ θα πρέπει να έχει προβλεφθεί 
ρητώς σε αυτή. 

Άρθρο 49 - 
Εγγυήσεις 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη - μέλη της Ευρωπαϊκής Ένωσης και έχουν σύμφωνα 
με τα ισχύοντα το δικαίωμα αυτό. Τα αντίστοιχα έγ¬ 
γραφα των εγγυήσεων, αν δεν είναι διατυπωμένα στην 
Ελληνική, θα συνοδεύονται από επίσημη μετάφραση. 

2. Με την εγγυητική επιστολή - που αποτελεί αυτοτελή 
σύμβαση το πιστωτικό ίδρυμα αναλαμβάνει την υπο¬ 
χρέωση να καταβάλλει ορισμένο ποσό μετά από απλή 


έγγραφη ειδοποίηση εκείνου προς τον οποίο απευθύ¬ 
νεται, χωρίς να μπορεί να ερευνά, ούτε αν πράγματι 
υπάρχει ή αν είναι νόμιμη η απαίτηση (κύρια οφειλή). 

3. Οι κατωτέρω αναφερόμενες εγγυήσεις πρέπει να 
περιλαμβάνουν καταρχήν: 

(α) Την ημερομηνία έκδοσης. 

(β) Τον εκδότη. 

(γ) Την υπηρεσία προς την οποία απευθύνεται. 

(δ) Τον αριθμό της εγγύησης. 

(ε) Το ποσόν που καλύπτει η εγγύηση. 

(στ) Την πλήρη επωνυμία και τη διεύθυνση του προ¬ 
μηθευτή υπέρ του οποίου εκδίδεται η εγγύηση. 

(ζ) Τους όρους ότι: 

I. Η εγγύηση παρέχεται ανέκκλητα και ανεπιφύλακτα, 
ο δε εκδότης παραιτείται της ένστασης της διζήσεως. 

II. Το ποσόν της εγγύησης τηρείται στην διάθεση του 
Ε.Σ.Υ.Π που διενεργεί τον διαγωνισμό και θα καταβληθεί 
ολικά ή μερικά μέσα σε τρεις (3) ημέρες μετά από απλή 
έγγραφη ειδοποίηση. 

III. Σε περίπτωση κατάπτωσης της εγγύησης, το ποσόν 
της κατάπτωσης υπόκειται σε πάγιο τέλος χαρτοσήμου. 

IV. Ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από 
έγγραφο της αρμόδιας υπηρεσίας, που θα υποβληθεί 
πριν από την ημερομηνία λήξης της εγγύησης. 

4. Εγγύηση συμμετοχής στον διαγωνισμό. 

(α) Η εγγύηση αυτή εκδίδεται υπέρ του συμμετέχο- 
ντος για ποσό που αντιστοιχεί σε ποσοστό 5%, επί της 
συνολικής προϋπολογισθείσας δαπάνης, με ΦΠΑ. 

(β) Όταν ο διαγωνισμός αφορά υλικά και επιτρέπεται 
από την προκήρυξη η προσφορά μερικών από αυτά, 
γίνεται δεκτή προσφορά και στην περίπτωση που η 
εγγύηση δεν καλύπτει το προβλεπόμενο ποσοστό της 
αξίας όλων των προσφερομένων υλικών, αρκεί αυτή να 
καλύπτει το ποσοστό που αναλογεί στην προϋπολογιζό- 
μενη αξία του ελάχιστου αριθμού υλικών που προβλέπε- 
ται από την προκήρυξη, η δε κατακύρωση περιορίζεται 
στα υλικά που καλύπτονται από την εγγύηση. 

(γ) Η εγγύηση συμμετοχής περιλαμβάνει εκτός των 
προϋποθέσεων της παρ. 3 του άρθρου αυτού και τα 
ακόλουθα: 

I. Την σχετική προκήρυξη, την ημερομηνία διαγωνισμού 
και τα προς προμήθεια υλικά. 

II. Την ημερομηνία λήξης της ισχύος της εγγύησης. 
(Η εγγύηση πρέπει να ισχύει τουλάχιστον επί ένα μήνα 
μετά τη λήξη του χρόνου ισχύος της προσφοράς που 
ζητά η προκήρυξη). 

(δ) Αναγκαία στοιχεία της εγγύησης συμμετοχής κατά 
την υποβολή της με την προσφορά είναι: 

(1) η ανάληψη υποχρέωσης από το πιστωτικό ίδρυμα 
να καταβάλει ορισμένο ποσό μετά από απλή έγγραφη 
ειδοποίηση εκείνου προς τον οποίο και απευθύνεται 

(2) ο αριθμός της προκήρυξης 

(3) το ποσόν που καλύπτει η εγγύηση 

(4) η ημερομηνία έκδοσής της 

(5) τα στοιχεία του προμηθευτή υπέρ του οποίου εκ- 
δίδεται. 

Τυχόν ελλείψεις της εγγύησης συμμετοχής πέραν των 
αναγκαίων στοιχείων μπορούν να καλύπτονται εκ των 
υστέρων εντός προθεσμίας 5 ημερών από την έγγραφη 
ειδοποίηση του προμηθευτή από την «Κ.Υ». 

5. Εγγύηση καλής εκτέλεσης της σύμβασης. 

(α) Ο προμηθευτής στον οποίο έγινε η κατακύρωση ή 
η ανάθεση, υποχρεούται να καταθέσει εγγύηση καλής 

εκτέλεσης των όρων της σύμβασης, το ύψος της οποίας 
αντιστοιχεί σε ποσοστό 10% της συνολικής συμβατικής 
αξίας, χωρίς τον ΦΠΑ. 

(β) Η εγγύηση κατατίθεται προ ή κατά την υπογραφή 
της σύμβασης. 

(γ) Η εγγύηση καλής εκτέλεσης περιλαμβάνει εκτός 
των προϋποθέσεων της παρ. 3 του άρθρου αυτού και 
τα ακόλουθα: 

I. Τον αριθμό της σχετικής σύμβασης και τα προς 
προμήθεια υλικά. 

II. Την ημερομηνία λήξης της ισχύος της εγγύησης. 

Ο χρόνος ισχύος της εγγύησης πρέπει να είναι με¬ 
γαλύτερος από τον συμβατικό χρόνο φόρτωσης ή πα¬ 
ράδοσης, κατά τον χρόνο που με βάση τη σύμβαση ο 
αγοραστής υποχρεούται να παραλάβει τα υλικά πλέον 
δύο (2) μηνών ή περισσότερο, εφόσον αυτό ορίζεται 
από τη προκήρυξη. 

6. Εγγύηση προκαταβολής. 

(α) Με την υπογραφή της σύμβασης και εφόσον προ- 
βλέπεται απ’ αυτήν, χορηγείται στον προμηθευτή προ¬ 
καταβολή σε ποσοστό μέχρι 50% της συνολικής συμ¬ 
βατικής αξίας, χωρίς ΦΠΑ. Η προκαταβολή είναι έντοκη 
από της καταβολής, επιβαρυνόμενη με το ύψος 

επιτοκίου που καθορίζεται με απόφαση του Υπουργού 
Οικονομίας και Οικονομικών βάσει των διατάξεων του 
άρθρου 84 του ν. 2362/95 και χορηγείται με κατάθεση 
ισόποσης εγγύησης. Το ποσό της προκαταβολής που 
χορηγείται και ο τόκος που αντιστοιχεί σε αυτήν μέ¬ 
χρι την οριστική ποσοτική και ποιοτική παραλαβή του 
υλικού από τον φορέα συμψηφίζεται κατά την εξόφλη¬ 
ση της συμβατικής αξίας ή της αξίας κάθε τμηματικής 
παράδοσης. 

(β) Η εγγύηση προκαταβολής περιλαμβάνει και τις 
προϋποθέσεις που αναφέρονται στις παραγράφους 3 
και 5γ του άρθρου αυτού. 

7. Εγγύηση συμμετοχής που αφορά τον προμηθευτή 
στον οποίο κατακυρώθηκε ή ανατέθηκε η προμήθεια, 
επιστρέφεται μετά την κατάθεση της προβλεπόμενης 
εγγύησης καλής εκτέλεσης και μέσα σε πέντε (5) ημέρες 
από την υπογραφή της σύμβασης. Οι εγγυήσεις των 
λοιπών προμηθευτών που έλαβαν μέρος στον διαγωνι¬ 
σμό επιστρέφονται μέσα σε πέντε (5) ημέρες από την 
ημερομηνία οριστικής ανακοίνωσης της κατακύρωσης ή 
ανάθεσης. Η εγγύηση συμμετοχής επιστρέφεται στους 
συμμετέχοντας στην περίπτωση απόρριψης της προ¬ 
σφοράς και εφόσον δεν έχει ασκηθεί ένδικο μέσο ή 
έχει εκπνεύσει άπρακτη η προθεσμία άσκησης ένδικών 
μέσων ή παραίτησης από αυτά. 

8. Οι εγγυήσεις καλής εκτέλεσης της σύμβασης και 
προκαταβολής. 

Επιστρέφονται μετά την οριστική ποσοτική και ποιοτι¬ 
κή παραλαβή του υλικού και ύστερα από την εκκαθάριση 
των τυχών απαιτήσεων από τους δύο συμβαλλόμενους. 
Σε περίπτωση που το υλικό είναι διαιρετό και η παρά¬ 
δοση γίνεται, σύμφωνα με την σύμβαση, τμηματικά, οι 
εγγυήσεις αποδεσμεύονται σταδιακά, κατά ποσόν που 
αναλογεί στην αξία του μέρους της ποσότητας που 
παραλήφθηκε οριστικά. Για την σταδιακή αποδέσμευ¬ 
ση των εγγυητικών επιστολών καλής εκτέλεσης και 
προκαταβολής απαιτείται προηγούμενη γνωμοδότηση 
του αρμόδιου συλλογικού οργάνου. Εάν στο πρωτόκολ¬ 
λο παραλαβής αναφέρονται παρατηρήσεις ή υπάρχει 
εκπρόθεσμη παράδοση, η παραπάνω σταδιακή αποδέ¬ 


σμευση γίνεται μετά την αντιμετώπιση, κατά τα προ- 
βλεπόμενα, των παρατηρήσεων και του εκπρόθεσμου. 

9. Στον πρόχειρο διαγωνισμό δεν απαιτείται εγγύηση 
συμμετοχής και καλής εκτέλεσης. 

10. Στις προμήθειες με τις διαδικασίες της διαπραγ¬ 
μάτευσης (εξαιρετική ή απευθείας ανάθεση) μπορεί να 
ζητηθεί και εγγύηση συμμετοχής. 

11. Στην περίπτωση ένωσης προμηθευτών οι εγγυή¬ 
σεις περιλαμβάνουν επιπροσθέτως και τον όρο ότι η 
εγγύηση καλύπτει τις υποχρεώσεις όλων των μελών της 
ένωσης, τα οποία σε κάθε περίπτωση ευθύνονται έναντι 
του ΕΣΥΠ και κάθε τρίτου αλληλεγγύως, αδιαιρέτως και 
εις ολόκληρο για την εκτέλεση της σύμβασης. 

12. Εφόσον από την προκήρυξη προβλέπεται εγγύ¬ 
ηση καλής λειτουργίας, ο προμηθευτής υποχρεούται 
να καταθέσει χρηματική εγγύηση πριν από την έναρξη 
του χρόνου καλής λειτουργίας ή διατήρησης. Η αξία, ο 
χρόνος ισχύος και κάθε ειδικότερος όρος της εγγύησης 
καθορίζονται στη προκήρυξη. 

Άρθρο 50 - 

Χρόνος φόρτωσης ή παράδοσης υλικών 

1. Ο προμηθευτής υποχρεούται να παραδίδει το υλικό 
μέσα στα χρονικά όρια και με τον τρόπο που ορίζει η 
σύμβαση. 

2. Με απόφαση του Δ.Σ. του Ε.Σ.Υ.Π, που πρέπει να 
αιτιολογείται, ο συμβατικός χρόνος φόρτωσης - παρά¬ 
δοσης των υλικών μπορεί σε αντικειμενικά δικαιολογη¬ 
μένες περιπτώσεις, να παρατείνεται για εύλογο χρονικό 
διάστημα, ύστερα από σχετικό αίτημα του προμηθευτή 
που υποβάλλεται υποχρεωτικά πριν από τη λήξη του 
συμβατικού χρόνου. 

Σε περίπτωση που ο συμβατικός χρόνος φόρτωσης 
- παράδοσης δεν είναι μεγαλύτερος από τριάντα (30) 
ημερολογιακές ημέρες μπορεί με απόφαση του Δ.Σ. του 
Ε.Σ.Υ.Π, να παρατείνεται μέχρι το Ίζ αυτού. Εάν λήξει ο 
συμβατικός χρόνος φόρτωσης - παράδοσης, χωρίς να 
υποβληθεί εγκαίρως αίτημα παράτασης ή, εάν λήξει ο 
παραταθείς, κατά τα ανωτέρω, χρόνος, χωρίς να παρα¬ 
δοθεί το υλικό, ο προμηθευτής κηρύσσεται έκπτωτος. 

3. Ο προμηθευτής υποχρεούται να ειδοποιεί την «Κ.Υ» 
που εκτελεί την προμήθεια, την αποθήκη υποδοχής των 
υλικών και την ΕΠΠ, για την ημερομηνία που προτίθεται 
να παραδώσει το υλικό, τουλάχιστον πέντε (5) εργάσι¬ 
μες ημέρες νωρίτερα. 

4. Μετά από κάθε προσκόμιση υλικού στην αποθή¬ 
κη υποδοχής τούτων, ο προμηθευτής υποχρεούται 
να υποβάλει στην ΕΠΠ αποδεικτικό, θεωρημένο από 
τον υπεύθυνο της αποθήκης, στο οποίο αναφέρεται η 
ημερομηνία προσκόμισης, το υλικό, η ποσότητα και ο 
αριθμός της σύμβασης σε εκτέλεση της οποίας προ¬ 
σκομίστηκε. 

5. Με αιτιολογημένη απόφαση του Δ.Σ. του Ε.Σ.Υ.Π, 
ύστερα από γνωμοδότηση της ΕΔΑΔ ή της «Κ.Υ», ο 
συμβατικός χρόνος φόρτωσης - παράδοσης των υλικών 
μπορεί να μετατίθεται. Μετάθεση επιτρέπεται μόνο 
όταν συντρέχουν λόγοι ανωτέρας βίας ή άλλοι ιδιαι¬ 
τέρως σοβαροί λόγοι που καθιστούν αντικειμενικούς 
αδύνατη την εμπρόθεσμη παράδοση των συμβατικών 
ειδών. Στις περιπτώσεις μετάθεσης του συμβατικού 
χρόνου φόρτωσης - παράδοσης, δεν επιβάλλονται 
κυρώσεις. 

Άρθρο 51 - 
Παραλαβή υλικών 

1. Η παραλαβή των υλικών γίνεται από την ΕΠΠ. 

2. Κατά τη διαδικασία παραλαβής των υλικών καλεί¬ 
ται να παραστεί, εφόσον το επιθυμεί ο προμηθευτής 
και διενεργείται ποσοτικός και ποιοτικός έλεγχος. Η 
σύμβαση μπορεί να προβλέπει ότι ο ποιοτικός έλεγχος 
γίνεται με ένα ή περισσότερους από τους τρόπους που 
περιγράφονται εδώ: 

(α) Με μακροσκοπική εξέταση. 

(β) Με χημική ή μηχανική εξέταση (εργαστηριακή εξέ¬ 
ταση). 

(γ) Με πρακτική δοκιμασία 

(δ) Με όλους ή με όσους από τους παραπάνω τρό¬ 
πους χρειάζεται, ανάλογα με το προς προμήθεια υλικό 
ή και με οποιοδήποτε άλλο ενδεικνυόμενο τρόπο, κατά 
την κρίση της επιτροπής παραλαβής, εφόσον ο τρόπος 
αυτός προβλέπεται από τη σύμβαση. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την ΕΠΠ οριστικό 
πρωτόκολλο (παραλαβής ή απόρριψης) μετά τη διε¬ 
νέργεια του μακροσκοπικού ελέγχου. Όταν η σύμβαση 
προβλέπει, εκτός από την μακροσκοπική εξέταση και 
άλλους ελέγχους (όπως χημική εξέταση, μηχανική εξέ¬ 
ταση, πρακτική δοκιμασία) συντάσσεται από την ΕΠΠ, 
εκτός από το πρωτόκολλο μακροσκοπικού ελέγχου 
και δειγματοληψίας και οριστικό πρωτόκολλο (παρα¬ 
λαβής ή απόρριψης) μετά τα αποτελέσματα των ελέγ¬ 
χων τούτων. Εάν, λόγω της φύσης του είδους, όλοι οι 
προβλεπόμενοι από την σύμβαση έλεγχοι γίνονται από 
την ΕΠΠ και δεν μεσολαβούν εργαστηριακοί και λοιποί 
έλεγχοι για την σύνταξη του οριστικού πρωτοκόλλου, 
τούτο συντάσσεται από την ΕΠΠ χωρίς να προηγη- 
θεί σύνταξη πρωτοκόλλου μακροσκοπικού ελέγχου και 
δειγματοληψίας. 

4. Σε περίπτωση που η ΕΠΠ απορρίψει το υλικό, ανα¬ 
φέρει στο σχετικό πρωτόκολλο τις παρεκκλίσεις που 
παρουσιάζει τούτο από τους όρους της σύμβασης και 
τους λόγους της απόρριψης και γνωματεύει αν το υλικό 
μπορεί να χρησιμοποιηθεί Υπό την επιφύλαξη των ορι- 
ζομένων στο άρθρο 24, εφόσον κριθεί από το αρμόδιο 
όργανο ότι οι παρεκκλίσεις του υλικού δεν επηρεάζουν 
την καταλληλότητα του και μπορεί να χρησιμοποιηθεί, 
με αιτιολογημένη απόφαση του Δ.Σ. του Ε.Σ.Υ.Π μπορεί 
να εγκριθεί η παραλαβή του υλικού που απορρίφθηκε 
από την ΕΠΠ, με έκπτωση επί της συμβατικής τιμής. 
Ύστερα από την απόφαση αυτή η ΕΠΠ υποχρεούται να 
προβεί στην παραλαβή του υλικού και να συντάξει σχε¬ 
τικό πρωτόκολλο παραλαβής σύμφωνα με τα αναφερό- 
μενα στην απόφαση. Εάν το υλικό απορρίπτεται από την 
ΕΠΠ λόγω παρεκκλίσεων που διαπιστώθηκαν κατά τον 
μακροσκοπικό έλεγχο, η ΕΠΠ δεν προβαίνει στη λήψη 
και αποστολή δειγμάτων και αντιδειγμάτων για άλλους 
περαιτέρω ελέγχους. Τα παραπάνω δείγματα λαμβάνο- 
νται και αποστέλλονται προς έλεγχο, στην περίπτωση 
που με απόφαση του Δ.Σ. του Ε.Σ.Υ.Π εγκρίθηκε η μα¬ 
κροσκοπική παραλαβή υλικού που απορρίφθηκε από την 
ΕΠΠ, λόγω παρεκκλίσεων που διαπιστώθηκαν κατά το 
μακροσκοπικό έλεγχο. Στην περίπτωση αυτή το οριστι¬ 
κό πρωτόκολλο (παραλαβής ή απόρριψης) συντάσσεται 
μετά τα αποτελέσματα του ελέγχου των δειγμάτων. 
Υπό την επιφύλαξη του άρθρου 24, με αιτιολογημένη 
απόφαση του Δ.Σ. του Ε.Σ.Υ.Π, ύστερα από γνωμοδότη¬ 


ση ΕΠΠ, μπορεί να εγκριθεί η παραλαβή υλικού για το 
οποίο η ΕΠΠ εξέδωσε οριστικό πρωτόκολλο απόρριψης, 
στο οποίο αναφέρει παρεκκλίσεις από τους όρους της 
σύμβασης, με έκπτωση. 

5. Τα πρωτόκολλα που συντάσσονται από τις ΕΠΠ, 
κοινοποιούνται υποχρεωτικά και στους προμηθευτές. 

6. Τα υπό προμήθεια υλικά μπορούν να τεθούν σε 
επιχειρησιακή εκμετάλλευση μόνο μετά την οριστική 
παραλαβή τους από το Ε.Σ.Υ.Π. 

Άρθρο 52 - 

Χρόνος παραλαβής υλικών 

1. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από την σύμβαση χρόνο. 

2. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους που διε- 
νεργούνται από την ίδια την ΕΠΠ ο συμβατικός χρόνος 
παραλαβής αρχίζει από την ημερομηνία πραγματικής 
προσκόμισης του υλικού. Σε περίπτωση που η σύμβαση 
προβλέπει, εκτός από μακροσκοπική εξέταση και άλλους 
ελέγχους που διενεργούνται από άλλα όργανα που δεν 
ανήκουν στον φορέα, ο συμβατικός χρόνος παραλαβής 
αρχίζει από την ημερομηνία πραγματικής προσκόμισης 
του υλικού, χωρίς να υπολογίζεται σε αυτόν το χρο¬ 
νικό διάστημα από την αποστολή των δειγμάτων για 
έλεγχο, μέχρι την κοινοποίηση των αποτελεσμάτων του 
ελέγχου στην ΕΠΠ. Εφόσον ο προμηθευτής δεν τηρήσει 
τις υποχρεώσεις του άρθρου 50, ο συμβατικός χρόνος 
παραλαβής αρχίζει από την ημερομηνία που η ΕΠΠ είναι 
σε θέση να προβεί στην διαδικασία παραλαβής. 

3. Εάν η παραλαβή των υλικών και η σύνταξη του σχε¬ 
τικού πρωτοκόλλου δεν πραγματοποιηθεί από την ΕΠΠ 
μέσα στον οριζόμενο από τη σύμβαση χρόνο, θεωρείται 
ότι η παραλαβή συντελέσθηκε αυτοδίκαια, με κάθε επι¬ 
φύλαξη των δικαιωμάτων του Ε.Σ.Υ.Π και εκδίδεται προς 
τούτο σχετική απόφαση του Δ.Σ. του Ε.Σ.Υ.Π, με βάση 
μόνο το θεωρημένο από την «Κ, Υ» που παραλαμβάνει 
τα υλικά αποδεικτικό προσκόμισης τούτων, σύμφωνα 
δε με την απόφαση αυτή η αποθήκη του Ε.Σ.Υ.Π εκδίδει 
δελτίο εισαγωγής του υλικού και εγγραφής του στα 
βιβλία της, προκειμένου να πραγματοποιηθεί η πληρωμή 
του προμηθευτή. 

Άρθρο 53 - 

Κυρώσεις για εκπρόθεσμη φόρτωση - παράδοση 

1. Σε περίπτωση που το υλικό φορτωθεί - παραδοθεί 
ή αντικατασταθεί μετά τη λήξη του συμβατικού χρόνου, 
όπως διαμορφώθηκε με τυχόν μετάθεση και μέχρι λήξης 
του χρόνου της παράτασης που χορηγήθηκε, σύμφωνα 
με το άρθρο 50, επιβάλλεται, εκτός των τυχόν προβλε- 
πομένων, κατά περίπτωση, κυρώσεων και πρόστιμο που 
υπολογίζεται ως εξής: 

(α) Για καθυστέρηση που περιορίζεται σε χρονικό 
διάστημα που δεν υπερβαίνει το 1/4 του μέγιστου προ- 
βλεπόμενου από το άρθρο 50 χρόνου παράτασης, πο¬ 
σοστό 1% επί της συμβατικής αξίας της ποσότητας που 
παραδόθηκε εκπρόθεσμα. 

(β) Για καθυστέρηση που περιορίζεται σε χρονικό διά¬ 
στημα από 1/4 μέχρι το 1/2 του μέγιστου προβλεπόμενου 
από το άρθρο 50 χρόνου παράτασης, ποσοστό 3% επί 
της συμβατικής αξίας της ποσότητας που παραδόθηκε 
εκπρόθεσμα. Εάν κατά τον υπολογισμό του χρόνου πα- 

ράτασης, των περιπτώσεων α και β προκύπτει κλάσμα 
ημέρας, θεωρείται ολόκληρη μέρα. 

(γ) Για καθυστέρηση που υπερβαίνει το παραπάνω ’/ζ 
ποσοστό 5% επί της συμβατικής αξίας της ποσότητας 
που παραδόθηκε εκπρόθεσμα. 

2. Τα παραπάνω, κατά περίπτωση, ποσοστά προστί¬ 
μων υπολογίζονται επί της συμβατικής αξίας των εκ¬ 
πρόθεσμα παραδοθέντων υλικών, χωρίς τον ΦΠΑ. Εάν 
τα υλικά που παραδόθηκαν εκπρόθεσμα επηρεάζουν τη 
χρησιμοποίηση των υλικών που παραδόθηκαν εμπρό¬ 
θεσμα, το πρόστιμο υπολογίζεται επί της συμβατικής 
αξίας της συνολικής ποσότητας αυτών. 

3. Εφόσον με την απόφαση κήρυξης προμηθευτή εκ¬ 
πτώτου, παρέχεται σε αυτόν η δυνατότητα να παραδώ- 
σει τα υλικά μέχρι την προηγούμενη της ημερομηνίας 
διενέργειας του εις βάρος του προκηρυσσόμενου δια¬ 
γωνισμού, επιβάλλεται συνολικά πρόστιμο για εκπρό¬ 
θεσμη παράδοση ίσο με ποσοστό 10% επί της συμβατι¬ 
κής τιμής, ανεξάρτητα από την ημερομηνία παράδοσης 
μέσα στο χρονικό αυτό διάστημα. Στην περίπτωση αυτή, 
ισχύουν και τα αναφερόμενα στην προηγούμενη πα¬ 
ράγραφο. 

Εάν ο έκπτωτος παραδώσει τα υλικά, ο εις βάρος του 
διαγωνισμός ή τα αποτελέσματα αυτού ματαιώνονται, 
με απόφαση του Δ.Σ. του Ε.Σ.Υ.Π, ύστερα από την ορι¬ 
στική παραλαβή των υλικών. 

4. Κατά τον υπολογισμό του χρονικού διαστήματος 
της καθυστέρησης για φόρτωση - παράδοση ή αντικα¬ 
τάσταση των υλικών, με απόφαση του Δ.Σ. του Ε.Σ.Υ.Π, 
ύστερα από γνωμοδότηση ΕΠΠ, δεν λαμβάνεται υπόψη 
ο χρόνος που παρήλθε πέραν του εύλογου, κατά τα 
διάφορα στάδια των διαδικασιών, για το οποίο δεν ευ- 
θύνεται ο προμηθευτής και μετατίθεται, αντίστοιχα, ο 
χρόνος φόρτωσης - παράδοσης. 

5. Εφόσον ο προμηθευτής έχει λάβει προκαταβολή, 
εκτός από το προβλεπόμενο κατά τα ανωτέρω πρόστι¬ 
μο, καταλογίζεται σε βάρος του και τόκος επί του ποσού 
της προκαταβολής, που υπολογίζεται από την επόμενη 
της λήξης του συμβατικού ή μετατεθέντος χρόνου πα¬ 
ράδοσης, μέχρι την προσκόμιση του συμβατικού υλικού, 
με το ισχύον κάθε φορά ανώτατο όριο του ποσοστού 
του τόκου υπερημερίας. 

6. Η είσπραξη του προστίμου και των τόκων επί της 
προκαταβολής, γίνεται με παρακράτηση από το λα- 
βείν του προμηθευτή ή, σε περίπτωση ανεπάρκειας ή 
έλλειψης αυτού, με ισόποση κατάπτωση της εγγύησης 
καλής εκτέλεσης και προκαταβολής αντίστοιχα, εφόσον 
ο προμηθευτής δεν καταθέσει το απαιτούμενο ποσό. 

7. Σε περίπτωση ένωσης προμηθευτών, το πρόστιμο 
και οι τόκοι επιβάλλονται αναλογικά σε όλα τα μέλη 
της ένωσης. 

Άρθρο 54 - 

Απόρριψη συμβατικών υλικών - αντικατάσταση 

1. Σε περίπτωση οριστικής απόρριψης ολόκληρης ή 
μέρους της συμβατικής ποσότητας των υλικών, με από¬ 
φαση του Δ.Σ. του Ε.Σ.Υ.Π ύστερα από γνωμοδότηση 
της ΕΠΠ, μπορεί να εγκρίνεται αντικατάστασή της με 
άλλη, που να είναι σύμφωνη με τους όρους της σύμβα¬ 
σης, μέσα σε τακτή προθεσμία που ορίζεται από την 
απόφαση αυτή. Σε περίπτωση που η αντικατάσταση 
γίνεται μετά τη λήξη του συμβατικού χρόνου, η προθε¬ 
σμία που ορίζεται για την αντικατάσταση δεν μπορεί 


να είναι μεγαλύτερη του 1/4 του συνολικού συμβατικού 
χρόνου ή του 1/2 αυτού, όταν ο συμβατικός χρόνος δεν 
είναι μεγαλύτερος των 30 ημερών, ο δε προμηθευτής 
θεωρείται ως εκπρόθεσμος και υπόκειται σε κυρώσεις 
λόγω εκπρόθεσμης παράδοσης. Εάν ο προμηθευτής δεν 
αντικαταστήσει τα υλικά που απορρίφθηκαν μέσα στην 
προθεσμία που του τάχθηκε και εφόσον έχει λήξει ο 
συμβατικός χρόνος, κηρύσσεται έκπτωτος και υπόκειται 
στις προβλεπόμενες κυρώσεις. Με την απόφαση αυτή 
καθορίζεται προθεσμία 20 ημερών από την κοινοποίησή 
της για την παραλαβή των απορριφθέντων υλικών. Εάν 
η παραλαβή γίνει μετά την παρέλευση των 5 πρώτων 
ημερών, επιβάλλεται πρόστιμο στον προμηθευτή 10% 
επί της αντίστοιχης συμβατικής αξίας. Σε περίπτωση 
τμηματικών παραδόσεων, τα απορριφθέντα υλικά δεν 
επιστρέφονται πριν την ολοκλήρωση παράδοσης των 
υλικών και των υπολοίπων τμηματικών παραδόσεων. 

Επίσης, σε περίπτωση που ο προμηθευτής κηρύχθηκε 
έκπτωτος και του χορηγήθηκε δικαίωμα αντικατάστα¬ 
σης, τα απορριφθέντα υλικά δεν επιστρέφονται πριν την 
παραλαβή των νέων υλικών ή τη λήξη της προθεσμίας 
για την παράδοσή τους. Το παραπάνω πρόστιμο του 
10% επιβάλλεται και στην περίπτωση αυτή. Μετά την 
παρέλευση του εικοσαημέρου και εφόσον δεν παραλη- 
φθούν τα υλικά, πέραν του προστίμου, τα υλικά εκποι¬ 
ούνται ή καταστρέφονται κατά την κρίση του φορέα 
σύμφωνα με τα ισχύοντα. 

2. Η επιστροφή των υλικών, που απορρίφθηκαν γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 
την ποσότητα που απορρίφθηκε και αντικαταστάθηκε 
μέσα σε 20 ημέρες από την ημερομηνία της οριστικής 
παραλαβής της νέας ποσότητας. Η προθεσμία αυτή 
μπορεί να παραταθεί ύστερα από αίτημα του προμη¬ 
θευτή, που θα υποβληθεί απαραίτητα πέντε (5) ημέρες 
τουλάχιστον πριν από την εκπνοή της, με απόφαση 
του Δ.Σ. του Ε.Σ.Υ.Π με την οποία και επιβάλλεται πρό¬ 
στιμο σε ποσοστό 2,5% επί της συμβατικής αξίας της 
συγκεκριμένης ποσότητας. Εάν παρέλθει η προθεσμία 
αυτή και η παράταση που τυχόν χορηγηθεί και ο προ¬ 
μηθευτής δεν παρέλαβε την απορριφθείσα ποσότητα, ο 
φορέας μπορεί να προβεί στην καταστροφή ή εκποίηση 
της ποσότητας αυτής, κατά τα ισχύοντα. 

3. Με απόφαση του Δ.Σ. του Ε.Σ.Υ.Π, ύστερα από γνω¬ 
μοδότηση της ΕΠΠ, μπορεί να εγκριθεί η επιστροφή 
στον προμηθευτή των υλικών που απορρίφθηκαν πριν 
από την αντικατάστασή τους, με την προϋπόθεση ο 
προμηθευτής να καταθέσει χρηματική εγγύηση που να 
καλύπτει την τυχόν καταβληθείσα αξία της ποσότητας 
που απορρίφθηκε. 

Αρθρο 55 - 

Κήρυξη προμηθευτή εκπτώτου 

1. Ο προμηθευτής που δεν προσέρχεται μέσα στην 
προθεσμία που του ορίστηκε για να υπογράψει την 
σχετική σύμβαση ή παραβιάζει ουσιώδη όρο αυτής, κη¬ 
ρύσσεται υποχρεωτικά έκπτωτος από την κατακύρωση 
ή ανάθεση που έγινε στο όνομά του και από κάθε δι¬ 
καίωμα που απορρέει από αυτήν, με απόφαση του Δ.Σ. 
του Ε.Σ.Υ.Π κατόπιν εισήγησης της ΕΔΑΔ ή της «Κ.Υ». 

2. Με την ίδια διαδικασία, ο προμηθευτής κηρύσσε¬ 
ται υποχρεωτικά έκπτωτος από τη σύμβαση και από 

κάθε δικαίωμά του που απορρέει απ’ αυτή, εφόσον δεν 
παρέδωσε ή αντικατέστησε τα συμβατικά υλικά ή δεν 
επισκεύασε ή συντήρησε αυτά μέσα στον συμβατικό 
χρόνο ή στον χρόνο παράτασης που του δόθηκε, σύμ¬ 
φωνα με όσα προβλέπονται στο άρθρο 50. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση ή την σύμβαση όταν: 

(α) Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με αποκλειστική 
ευθύνη του Ε.Σ.Υ.Π, το βάρος απόδειξης της οποίας 
φέρει ο προμηθευτής. 

(β) Συντρέχουν λόγοι ανωτέρας βίας. 

4. Με την απόφαση κήρυξης προμηθευτή εκπτώτου 
από τη σύμβαση μπορεί να του παρασχεθεί η δυνα¬ 
τότητα παράδοσης του υλικού μέχρι την προηγού¬ 
μενη της ημερομηνίας διενέργειας του διαγωνισμού 
που γίνεται σε βάρος του, πέραν της οποίας ουδεμία 
παράδοση ή αντικατάσταση απορριφθέντος υλικού 
γίνεται δεκτή. 

5. Στον προμηθευτή που κηρύσσεται έκπτωτος από 
την κατακύρωση, ανάθεση ή σύμβαση, επιβάλλονται, με 
απόφαση του Δ.Σ. του Ε.Σ.Υ.Π, ύστερα από εισήγηση της 
«Κ.Υ», η οποία υποχρεωτικά καλεί τον ενδιαφερόμενο 
προς παροχή εξηγήσεων αθροιστικά ή διαζευκτικά, οι 
παρακάτω κυρώσεις: 

(α) Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης, κατά περίπτωση. 

(β) Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που 
είχαν λάβει μέρος στον διαγωνισμό ή είχαν κληθεί για 
διαπραγμάτευση, είτε με διενέργεια διαγωνισμού, είτε 
με διαπραγμάτευση, αν συντρέχουν οι προϋποθέσεις 
του άρθρου 46. Κάθε άμεση ή έμμεση προκαλούμενη 
ζημία του Ε.Σ.Υ.Π, ή τυχόν διαφέρον που θα προκύψει, 
καταλογίζεται σε βάρος του εκπτώτου προμηθευτή. Ο 
καταλογισμός αυτός γίνεται ακόμη και στην περίπτωση 
που δεν πραγματοποιείται νέα προμήθεια του υλικού, 
κατά τα παραπάνω οριζόμενα. Στην περίπτωση αυτή, 
ο υπολογισμός του καταλογιζόμενου ποσού γίνεται με 
βάση κάθε στοιχείο, κατά την κρίση του αρμοδίου ορ¬ 
γάνου και με βάση τις αρχές της καλής πίστης και των 
συναλλακτικών ηθών. 

(γ) Προσωρινός ή οριστικός αποκλεισμός του προ¬ 
μηθευτή από το σύνολο των προμηθειών των φορέων 
που εμπίπτουν στο πεδίο εφαρμογής του ν. 2286/1995. 

(δ) Καταλογισμός στον προμηθευτή ποσού ίσου με 
το 10% της αξίας των υλικών, για τα οποία κηρύχθηκε 
έκπτωτος, όταν του δόθηκε το δικαίωμα να παραδώ- 
σει τα υλικά μέχρι την προηγούμενη της ημερομηνίας 
διενέργειας του διαγωνισμού, ανεξάρτητα εάν τελικά 
έκανε ή όχι χρήση του δικαιώματος αυτού. Στην πε¬ 
ρίπτωση αυτή, έχουν εφαρμογή και τα αναφερόμενα 
στο άρθρο 53. 

(ε) Είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευ¬ 
τή, είτε από ποσόν που τυχόν δικαιούται να λάβει, είτε 
με κατάθεση του ποσού από τον ίδιο, είτε με κατάπτω¬ 
ση της εγγύησης προκαταβολής. Ο υπολογισμός των 
τόκων γίνεται από την ημερομηνία λήψης της προκα¬ 
ταβολής από τον προμηθευτή μέχρι την ημερομηνία 
έκδοσης της απόφασης κήρυξης του ως εκπτώτου, με 
το ισχύον κάθε φορά ανώτατο όριο επιτοκίου για τόκο 
από δικαιοπραξία, από την ημερομηνία δε αυτή και μέχρι 


της επιστροφής της, με το ισχύον κάθε φορά επιτόκιο 
για τόκο υπερημερίας. 

6. Σε περίπτωση που η προμήθεια υλικού σε βάρος εκ¬ 
πτώτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης, της ανάθεσης 
ή της σύμβασης, από τις οποίες κηρύχθηκε έκπτωτος, 
κατά περίπτωση, κατά τον υπολογισμό του διαφέροντος 
σε βάρος του, λαμβάνεται υπόψη η διαφορά που τυχόν 
προκύπτει από την τροποποίηση των σχετικών όρων ή 
τεχνικών προδιαγραφών, η οποία συμψηφίζεται με το 
προς καταλογισμό ποσό. 

Άρθρο 56 - 

Τρόπος πληρωμής - Απαιτούμενα δικαιολογητικά για 
πληρωμή προμηθευτή στο εσωτερικό και εξωτερικό 

1. Η πληρωμή της αξίας των υλικών στον προμηθευτή 
μπορεί να γίνει με ένα από τους παρακάτω τρόπους: 

(α) Με την εξόφληση του 100% της συμβατικής αξίας 
μετά την οριστική παραλαβή των υλικών. 

(β) Με την χορήγηση έντοκης προκαταβολής μέχρι 
ποσοστού 50% της συμβατικής αξίας χωρίς ΦΠΑ έναντι 
ισόποσης εγγύησης και την καταβολή του υπολοίπου 
είτε μετά την οριστική παραλαβή των υλικών, είτε με 
πληρωμή ποσοστού 20% της συμβατικής αξίας χωρίς 
ΦΠΑ με το πρωτόκολλο παραλαβής κατόπιν του μα¬ 
κροσκοπικού ελέγχου και την εξόφληση της υπόλοιπης 
συμβατικής αξίας με τον συνολικό ΦΠΑ μετά την ορι¬ 
στική παραλαβή των υλικών. 

(γ) Με προθεσμιακό διακανονισμό για το 100% της 
συμβατικής αξίας ή για μέρος αυτής. 

2. Στην προκήρυξη απαραίτητα καθορίζεται ο επιθυ¬ 
μητός τρόπος πληρωμής και οι σχετικές λεπτομέρειες. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις εφόσον προβλέπονται από 
την σύμβαση. 

4. Τα δικαιολογητικά για την πληρωμή δαπανών για 
προμήθειες, παροχή υπηρεσιών ή εκτέλεση εργασιών 
κατά κατηγορία, ανάλογα με το ύψος των δαπανών αυ¬ 
τών και την τηρούμενη διαδικασία έχουν ως ακολούθως: 

(α) Χωρίς διαγωνισμό μέχρι το οριζόμενο από τις ισχύ- 
ουσες κατά περίπτωση διατάξεις ποσό: 

(αα) Απόφαση του αρμοδίου οργάνου για την ανά¬ 
ληψη της σχετικής υποχρέωσης, δηλαδή απόφαση του 
αρμοδίου οργάνου για τη διενέργεια της προμήθειας. 

(αβ) Απόφαση του αρμοδίου οργάνου για την έγκριση 
της συγκεκριμένης δαπάνης. 

(αγ) Κατάσταση πληρωμής σε δύο αντίτυπα Χρημα¬ 
τικών Ενταλμάτων Πληρωμής (ΧΕΠ) τουλάχιστον, θε¬ 
ωρημένη από τον Προϊστάμενο της «Κ.Υ», στην οποία 
θα αναγράφονται: το ονοματεπώνυμο του δικαιούχου, 
το συνολικό ποσό της δαπάνης, καθώς και το καθαρό 
πληρωτέο ποσό στο δικαιούχο, με ανάλυση των σχε¬ 
τικών κρατήσεων. 

(αδ) Τιμολόγιο πώλησης που να αναφέρει την ένδειξη 
«εξοφλήθηκε» και δελτίο αποστολής ή τιμολόγιο πα¬ 
ροχής υπηρεσιών θεωρημένα από την αρμόδια ΔΟΥ, 
εφόσον δεν απαλλάσσονται της θεώρησης από τις εκά- 
στοτε ισχύουσες διατάξεις. 

(αε) Πρωτόκολλο οριστικής ποσοτικής και ποιοτικής 
παραλαβής της ΕΠΠ. Για ποσά για τα οποία δεν απαιτεί¬ 
ται σύμβαση όπως προβλέπεται από τη διάταξη της παρ. 
1 του άρθρου 80 του ν. 2362/1995 δύναται να προσκομί¬ 
ζεται βεβαίωση παραλαβής του προϊσταμένου της «Κ.Υ». 

(αστ) Δελτίο εισαγωγής του υλικού στην αποθήκη του 
Ε.Σ.Υ.Π υπογεγραμμένο και από τον αρμόδιο υπάλληλο 
ή βεβαίωση καταχώρησης στο βιβλίο υλικών. 

(αζ) Επικυρωμένο αντίγραφο της απόφασης για τη 
σύσταση της ΕΠΠ. 

(β) Με πρόχειρο διαγωνισμό: 

Όλα τα προαναφερόμενα δικαιολογητικά και τα ακό¬ 
λουθα: 

(βα) Επικυρωμένο αντίγραφο της απόφασης για τη 
σύσταση της ΕΔΑΔ. 

(ββ) Πρωτότυπες προσφορές. 

(βγ) Πρακτικό αξιολόγησης των προσφορών. 

(βδ) Απόφαση του Δ.Σ. του Ε.Σ.Υ.Π ή του εξουσιοδο¬ 
τημένου από αυτό οργάνου του Ε.Σ.Υ.Π περί εγκρίσεως 
του πρακτικού αξιολόγησης των προσφορών και ανα¬ 
κήρυξης του μειοδότη. 

(βε) Επικυρωμένο αντίγραφο της ανακοίνωσης στο 
μειοδότη για την κατακύρωση ή ανάθεση του διαγω¬ 
νισμού. 

(γ) Με τακτικό διαγωνισμό 

I. Ανοικτός 

Όλα τα αναφερόμενα στις δύο ανωτέρω κατηγορίες 
και τα ακόλουθα: 

(γα) Προκήρυξη του διαγωνισμού 
(γβ) Εντολή Δημοσίευσης 

(γγ) Τα φύλλα των Εφημερίδων όπου δημοσιεύθηκε 
η προκήρυξη. 

(γδ) Επικυρωμένο αντίγραφο του εγγράφου αποστο¬ 
λής της περίληψης στην Υπηρεσία Επισήμων Εκδόσεων 
της Εφημερίδας της Κυβέρνησης όταν απαιτείται. 

(γε) Αποφάσεις των αρμοδίων οργάνων, επαρκώς 
αιτιολογημένες, με τις οποίες εγκρίθηκαν τυχόν πα¬ 
ρεκκλίσεις, συντμήσεις ή παρατάσεις προθεσμιών για 
την πραγματοποίηση της προμήθειας ή την εκτέλεση 
εργασιών. 

(γστ) Ενστάσεις που τυχόν ασκήθηκαν μαζί με την 
απόφαση του αρμοδίου οργάνου που έκρινε την απο¬ 
δοχή ή απόρριψή τους. 

(γζ) Επικυρωμένα αντίγραφα των εγγυήσεων, συμμε¬ 
τοχής, καλής εκτέλεσης της σύμβασης, προκαταβολής 
και εφόσον προβλέπεται από τη προκήρυξη καλής λει¬ 
τουργίας ή διατήρησης. Στην εγγυητική επιστολή της 
προκαταβολής θα πρέπει επίσης να προβλέπεται ότι σε 
περίπτωση εκπρόθεσμης ή μη παράδοσης του υλικού η 
καταβολή τόκων καλύπτεται από το ποσό της προκατα¬ 
βολής, σύμφωνα με τα οριζόμενα στα άρθρα 36 και 38. 

(γη) Το πρωτόκολλο οριστικής ποσοτικής και ποιοτι¬ 
κής παραλαβής και σε περίπτωση αυτοδίκαιης παραλα¬ 
βής αποδεικτικό προσκόμισης του υλικού στην αποθήκη, 
σύμφωνα με τα οριζόμενα στο άρθρο 35. 

(γθ) Οι πρωτότυπες προσφορές της περ. ββ του άρ¬ 
θρου αυτού θα πρέπει να συνοδεύονται από τα οριζό¬ 
μενα στο άρθρο 28 δικαιολογητικά. 

(γι) Το πρακτικό αξιολόγησης των προσφορών της 
περ. βγ του άρθρου αυτού θα πρέπει να συνοδεύεται 
από τις τεχνικές και οικονομικές προσφορές καθώς και 
τους πίνακες καταχώρησής τους. 

II. Κλειστός 

Όλα τα αναφερόμενα δικαιολογητικά που απαιτούνται 
για τον ανοικτό διαγωνισμό και τα ακόλουθα: 

(για) Αιτήσεις συμμετοχής. 

(γιβ) Γνωμοδότηση της ΕΔΑΔ για την αξιολόγηση των 
αιτήσεων. 


(γιγ) Απόφαση του αρμοδίου οργάνου με την επιλο¬ 
γή των προμηθευτών που καλούνται να υποβάλλουν 
προσφορές και 

(γιδ) Προσκλήσεις για την υποβολή προσφορών. 

(δ) Με διαπραγμάτευση (εξαιρετική ή απευθείας ανά¬ 
θεση, σύμφωνα με τα οριζόμενα στις διατάξεις των περι¬ 
πτώσεων I - VII της παρ. 13 του άρθρου 2 του Ν. 2286/95 
και των παρ. 2 και 3 του άρθρου 83 του Ν. 2362/95). 

I. Μετά από διενέργεια άκαρπου διαγωνισμού 
(δα) Όλα τα δικαιολογητικά του διαγωνισμού. 

(δβ) Απόφαση κρίσεως των αποτελεσμάτων του δι¬ 
αγωνισμού. 

(δγ) Εισήγηση της αρμόδιας ΕΔΑΔ για την απ’ ευθείας 
ανάθεση. 

(δδ) Προσφορά του προμηθευτή ή του αναδόχου και 
(δε) Απόφαση του αρμοδίου οργάνου για την απ’ ευ¬ 
θείας ανάθεση. 

II. Χωρίς διαγωνισμό 

(δστ) Τα δικαιολογητικά της περίπτωσης 4α. 

(δζ) Προσφορά του προμηθευτή ή του αναδόχου για 
τις περιπτώσεις παροχής υπηρεσιών και 
(δη) Απόφαση πλήρως αιτιολογημένη από το αρμόδιο 
όργανο για την προσφυγή στη διαδικασία της απ’ ευ¬ 
θείας ανάθεσης της προμήθειας ή παροχής υπηρεσιών. 

5. Η ΕΠΠ των υπό προμήθεια ειδών υποχρεούται να 
υποβάλλει στην «Κ.Υ» το οριστικό πρωτόκολλο παρα¬ 
λαβής εντός αποκλειστικής προθεσμίας πέντε (5) ερ¬ 
γασίμων ημερών από τη σύνταξή του. 

Αρθρο 57 - 
Ανωτέρα βία 

Ο προμηθευτής που επικαλείται ανωτέρα βία υπο- 
χρεούται μέσα σε είκοσι (20) ημέρες από τότε που 
συνέβησαν τα περιστατικά που συνιστούν την ανωτέρα 
βία να αναφέρει εγγράφως αυτά και να προσκομίσει τα 
απαραίτητα αποδεικτικά στοιχεία. 

Αρθρο 58 - 

Αναστολή σύμβασης - Λύση σύμβασης 

1. Το Ε.Σ.Υ.Π διατηρεί το δικαίωμα όπως σε οποιοδή- 
ποτε χρόνο αναστείλει την εφαρμογή μέρους ή του 
συνόλου της σύμβασης μετά από έγγραφη ειδοποίηση 
του προμηθευτή, όπου γνωστοποιούνται με σαφήνεια οι 
λόγοι που καθιστούν αναγκαίο το μέτρο αυτό, καθώς και 
την πιθανολογούμενη διάρκεια της αναστολής. Ο προ¬ 
μηθευτής απαλλάσσεται των συμβατικών υποχρεώσεων 
που έχουν ανασταλεί, μεριμνά δε για τον περιορισμό 
τυχόν δαπανών αυτού ή του Ε.Σ.Υ.Π. 

2. Το Ε.Σ.Υ.Π διατηρεί επίσης το δικαίωμα όπως με 
απόφαση του ΔΣ ή του αρμοδίως εξουσιοδοτημένου 
προς τούτο οργάνου του, καταγγείλει την σύμβαση με 
τον προμηθευτή για σπουδαίο λόγο. Η σύμβαση πά¬ 
ντως λύεται αυτοδικαίως αν μεν πρόκειται για φυσικό 
πρόσωπο σε περίπτωση θανάτου, πτώχευσης ή καθ’ 
οιονδήποτε τρόπο περιορισμού της δικαιοπρακτικής 
ικανότητάς του, αν δε πρόκειται για νομικό πρόσωπο σε 
περίπτωση λύσεως, πτώχευσης ή θέσης σε αναγκαστι¬ 
κής διαχείριση. Σε περίπτωση ενώσεως ή κοινοπραξίας 
λειτουργεί η εις ολόκληρον και αλληλέγγυα ευθύνη των 
λοιπών προσώπων στα οποία δεν συντρέχει λόγος λύ¬ 
σης της σύμβασης. 

Άρθρο 59 - 
Εμπιστευτικότητα 

Το Ε.Σ.Υ.Π δεσμεύεται όπως τηρεί εμπιστευτικά για 
δύο (2) έτη, στοιχεία προσφοράς των συμμετεχόντων 
σε διαγωνισμούς της, που αφορούν σε τεχνικά στοιχεία, 
πληροφορίες τεχνογνωσίας ή δικαιώματα πνευματικής 
βιομηχανίας υπό τον όρο ότι φέρουν την ένδειξη: «Εμπι- 
στευτικό Έγγραφο». Σε καμία περίπτωση το καθήκον 
εμπιστευτικότητας δεν δεσμεύει το Ε.Σ.Υ.Π έναντι των 
ελληνικών και ευρωπαϊκών αρχών ή υποχρεωθεί προς 
τούτο δικαστικώς. 

Άρθρο 60 - 

Εφαρμοστέο δίκαιο και επίλυση διαφορών 

Κάθε διαφορά που αναφύεται περί την ερμηνεία ή 
κατά την εκτέλεση δημόσιων συμβάσεων έργων, προμη¬ 
θειών και υπηρεσιών της Ε.Σ.Υ.Π υπάγεται ανεξαρτήτως 
της έδρας του αντισυμβαλλομένου στην αποκλειστική 
αρμοδιότητα των Δικαστηρίων της Αθήνας. Εξαίρεση 
απ’ αυτό τον βασικό κανόνα είναι δυνατή μόνο στην 
περίπτωση διαιτησίας που επιβάλλεται από ειδικές πε¬ 
ριπτώσεις, και ορίζεται στο κείμενο της προκήρυξης. 

Άρθρο 61 - 

Παροχή πληροφοριών - Αλληλογραφία 

Το Ε.Σ.Υ.Π παρέχει εγγράφως στους διαγωνιζομένους 
κάθε απαραίτητη κατά την κρίση της πληροφορία ή 
διευκρίνιση για την διεξαγωγή του διαγωνισμού, κοι¬ 
νοποιώντας την υποχρεωτικά και στους λοιπούς συμ- 
μετέχοντες. 

Καμία άλλη πληροφορία, στοιχείο ή έγγραφο σε σχέ¬ 
ση με τον διαγωνισμό δεν μπορεί να δοθεί στους εν¬ 
διαφερομένους από το Ε.Σ.Υ.Π ή οποιοδήποτε όργανό 
της και πάντως δεν δεσμεύει ή άλλως πως υποχρεώνει 
αυτήν. 

Κάθε αίτημα, αλληλογραφία, γνωστοποίηση, υποβολή 
προσφυγής, ενστάσεως κλπ. από και προς τον Ε.Σ.Υ.Π 
διατυπώνονται εγγράφως στην ελληνική γλώσσα και σε 
κάθε περίπτωση σε μετάφραση στην ελληνική. 

Άρθρο 62 - 
Δημόσια Ενημέρωση 

Όλες οι προμήθειες εμπίπτουν στις απαιτήσεις και 
στην διαδικασία ανάρτησης αποφάσεων που καλύπτο¬ 
νται από το «Εθνικό Σύστημα Ηλεκτρονικών Δημόσιων 
Συμβάσεων» (Ε.Σ.Η.ΔΗ.Σ.) και «ΔΙΑΥΓΕΙΑ» 

Άρθρο 63 - 

Γενική αρμοδιότητα «Κ.Υ» 

Η «Κ.Υ.» ως Διευθύνουσα Υπηρεσία έχει την αρμοδιό¬ 
τητα και την εποπτεία για την προετοιμασία, εισήγηση 
προς το ΔΣ, διενέργεια διαγωνισμών και έλεγχο εκτέ¬ 
λεσης όλων των δημοσίων συμβάσεων του Ε.Σ.Υ.Π. και 
των Μονάδων του. Όλως εξαιρετικώς το Δ.Σ. του Ε.Σ.Υ.Π 
μπορεί ν’ αναθέσει σε συγκεκριμένες περιπτώσεις τις 


αρμοδιότητες αυτές σ’ άλλο όργανο του Ε.Σ.Υ.Π ή τρίτο 
φυσικό ή νομικό πρόσωπο. 

Προμήθειες συνολικής αξίας μέχρι 350 ευρώ/ μήνα 
μπορούν να διενεργούνται κατά παρέκκλιση των όρων 
του παρόντος Κανονισμού, από τα αρμοδίως εξουσιο¬ 
δοτημένα από το Δ.Σ. όργανα ή πρόσωπα του Ε.Σ.Υ.Π. 

Άρθρο 64 - 
Πρωτόκολλο 

Τηρείται κοινό χειρόγραφο ή μηχανογραφικό πρω¬ 
τόκολλο σε εμπιστευτική βάση με ευχέρειες έκδοσης 
απαιτούμενου δελτίου κατά την υποβολή στοιχείων από 
ενδιαφερομένους φορείς 

Άρθρο 65 - 

Μεταβατικές διατάξεις 

Για διαγωνιστικές διαδικασίες που βρίσκονται σε εξέ¬ 
λιξη, για τις οποίες έχει ήδη δημοσιευθεί προκήρυξη ή 
βρίσκονται στο στάδιο της αξιολόγησης προσφορών, 
εξακολουθούν να ισχύουν οι διατάξεις των προηγού¬ 
μενων Κανονισμών Προμηθειών των Μονάδων, ήτοι 
του Ελληνικού Ινστιτούτου Μετρολογίας, του Εθνικού 
Συστήματος Διαπίστευσης Α.Ε. και του Ελληνικού Ορ¬ 
γανισμού Τυποποίησης Α.Ε., με βάση τις οποίες αυτές 
προκηρύχθηκαν. 

Άρθρο 66 - 
Τελικές διατάξεις 

1. Για κάθε θέμα που δεν ρυθμίζεται στον παρόντα Κα¬ 
νονισμό εφαρμόζονται αναλόγως και συμπληρωματικώς 
οι διατάξεις του Κανονισμού Προμηθειών του Δημοσίου 
και λοιπές διατάξεις κοινοτικού δικαίου στον τομέα των 
προμηθειών, έργων και υπηρεσιών, όπως αυτό έχει εν¬ 
σωματωθεί στην εσωτερική και νομοθεσία. 

2. Γ ια κάθε άλλο θέμα που δεν προβλέπεται στο πα¬ 
ρόντα Κανονισμό ή τις κείμενες διατάξεις, αρμόδιο για 
τη λήψη αποφάσεων είναι το Διοικητικό Συμβούλιο. 

3. Από τη δημοσίευση του παρόντος παύουν να ισχύ¬ 
ουν οι Οικονομικοί Κανονισμοί και Κανονισμοί Προμη¬ 
θειών, καθώς και κάθε συναφή απόφαση των εντασσό¬ 
μενων νομικών προσώπων ΕΑΟΤ, ΕΙΜ, ΕΣΥΔ. 

Άρθρο 67 - 
Έναρξη ισχύος 

Ο παρών Κανονισμός ισχύει από την δημοσίευσή του 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ 
ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΚΙΚΑΣ ΧΑΡΔΟΥΒΕΛΗΣ ΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήΐ1ρ://νννννν.β1.9Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02025472409140032 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































